text:
久热中文字幕在线精品首页_在线观看免费欧美黄色视频_亚洲入口一区二区三区_中文人妻av高清一区二区
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

- 杭州惟越知識產權代理有限公司
- 版權服務_杭州惟越知識產權代理有限公司
- 美術著作權_版權服務_杭州惟越知識產權代理有限公司
- 文字著作權_版權服務_杭州惟越知識產權代理有限公司
- 財務服務_杭州惟越知識產權代理有限公司
- 常見問題_杭州惟越知識產權代理有限公司
- 商標注冊申請的基本流程有哪些?_常見問題_杭州惟越知識產權代理有限公司
- 公司減資申請流程 需要的請盡快收藏!_常見問題_杭州惟越知識產權代理有限公司
- 創新項目申報_杭州惟越知識產權代理有限公司
- 答復審查意見_杭州惟越知識產權代理有限公司
- 答復審查意見_答復審查意見_杭州惟越知識產權代理有限公司
- 代理報稅_杭州惟越知識產權代理有限公司
- 代理報稅_代理報稅_杭州惟越知識產權代理有限公司
- 代理記賬_杭州惟越知識產權代理有限公司
- 代理記賬_代理記賬_杭州惟越知識產權代理有限公司
- 法律服務_杭州惟越知識產權代理有限公司
- 發明專利申請_杭州惟越知識產權代理有限公司
- 發明專利申請_發明專利申請_杭州惟越知識產權代理有限公司
- 高新企業認定_杭州惟越知識產權代理有限公司
- 高新企業認定_高新企業認定_杭州惟越知識產權代理有限公司
- 工商年檢_杭州惟越知識產權代理有限公司
- 工商年檢_工商年檢_杭州惟越知識產權代理有限公司
- 公司新聞_杭州惟越知識產權代理有限公司
- 商標注冊的八大作用_公司新聞_杭州惟越知識產權代理有限公司
- 低價代理記賬原因及應對策略_公司新聞_杭州惟越知識產權代理有限公司
- 關于我們_杭州惟越知識產權代理有限公司
- IPMS知識產權管理體系_杭州惟越知識產權代理有限公司
- IPMS知識產權管理體系_IPMS知識產權管理體系_杭州惟越知識產權代理有限公司
- ISO14001環境安全管理體系_杭州惟越知識產權代理有限公司
- ISO14001環境安全管理體系_ISO14001環境安全管理體系_杭州惟越知識產權代理有限公司
- ISO22000食品安全管理體系_杭州惟越知識產權代理有限公司
- ISO22000食品安全管理體系_ISO22000食品安全管理體系_杭州惟越知識產權代理有限公司
- ISO27001信息安全管理體系_杭州惟越知識產權代理有限公司
- ISO27001信息安全管理體系_ISO27001信息安全管理體系_杭州惟越知識產權代理有限公司
- ISO45001職業健康安全體系_杭州惟越知識產權代理有限公司
- ISO45001職業健康安全體系_ISO45001職業健康安全體系_杭州惟越知識產權代理有限公司
- ISO9001質量管理體系_杭州惟越知識產權代理有限公司
- ISO9001質量管理體系_ISO9001質量管理體系_杭州惟越知識產權代理有限公司
- 技術改造項目備案_杭州惟越知識產權代理有限公司
- 技術改造項目備案_技術改造項目備案_杭州惟越知識產權代理有限公司
- 科技成果新產品_杭州惟越知識產權代理有限公司
- 科技成果新產品_科技成果新產品_杭州惟越知識產權代理有限公司
- 科技攻關類計劃項目_杭州惟越知識產權代理有限公司
- 科技攻關類計劃項目_科技攻關類計劃項目_杭州惟越知識產權代理有限公司
- 聯系我們_杭州惟越知識產權代理有限公司
- 其他服務_杭州惟越知識產權代理有限公司
- 其它服務_其他服務_杭州惟越知識產權代理有限公司
- 人才項目申報_杭州惟越知識產權代理有限公司
- 人才項目申報_人才項目申報_杭州惟越知識產權代理有限公司
- 商標版權_杭州惟越知識產權代理有限公司
- 商標信息變更_杭州惟越知識產權代理有限公司
- 商標轉讓_商標信息變更_杭州惟越知識產權代理有限公司
- 商標信息變更_商標信息變更_杭州惟越知識產權代理有限公司
- 商標爭議服務_杭州惟越知識產權代理有限公司
- 商標爭議服務_商標爭議服務_杭州惟越知識產權代理有限公司
- 商標注冊_杭州惟越知識產權代理有限公司
- 商標注冊_商標注冊_杭州惟越知識產權代理有限公司
- 社保代辦_杭州惟越知識產權代理有限公司
- 社保代辦_社保代辦_杭州惟越知識產權代理有限公司
- 實用新型專利_杭州惟越知識產權代理有限公司
- 實用新型專利_實用新型專利_杭州惟越知識產權代理有限公司
- 稅務籌劃_杭州惟越知識產權代理有限公司
- 稅務籌劃_稅務籌劃_杭州惟越知識產權代理有限公司
- 體系認證_杭州惟越知識產權代理有限公司
- 外觀設計專利_杭州惟越知識產權代理有限公司
- 外觀設計專利證書_外觀設計專利_杭州惟越知識產權代理有限公司
- 行業新聞_杭州惟越知識產權代理有限公司
- 9個小技巧,教你看懂營業執照!_行業新聞_杭州惟越知識產權代理有限公司
- 利率大幅單邊上行可能性不大_行業新聞_杭州惟越知識產權代理有限公司
- 新聞中心_杭州惟越知識產權代理有限公司
- 研究院/技術中心_杭州惟越知識產權代理有限公司
- 研究院/技術中心_研究院/技術中心_杭州惟越知識產權代理有限公司
- 中小企業經濟合同_杭州惟越知識產權代理有限公司
- 中小企業勞動合同_杭州惟越知識產權代理有限公司
- 專利服務_杭州惟越知識產權代理有限公司
- 專利交易許可轉讓_杭州惟越知識產權代理有限公司
- 專利交易許可轉讓_專利交易許可轉讓_杭州惟越知識產權代理有限公司
- 專利托管服務_杭州惟越知識產權代理有限公司
- 專利托管服務_專利托管服務_杭州惟越知識產權代理有限公司
- 專利無效復審與訴訟_杭州惟越知識產權代理有限公司
- 專利無效復審與訴訟_專利無效復審與訴訟_杭州惟越知識產權代理有限公司
- 專項輔導_杭州惟越知識產權代理有限公司
- 專項輔導_專項輔導_杭州惟越知識產權代理有限公司


c: text/html

text:
西貢,聽個名就喺西邊,其實係喺東北面.西貢被稱為香港嘅後花園,絕對冇誇大.呢度有優美嘅海灘,亦有獨特嘅水上魚市場, 特色中西小食,仲有歷史古廟.眼入面盡係山山水水,最難得係冇高樓大廈,令人能夠遠離煩囂,係一個真正嘅渡假天堂,難怪本地人鍾意,亦深受遊客歡迎!
一家大細,想趁放假出外逛逛,又想小朋友學到新知識,一於去獅子會自然教育中心啦!獅子會自然教育中心有昆蟲館,魚館,貝殻館同農館,可以畀小朋友參觀同學習各種有趣知識.呢度仲有地質公園遊客中心同岩石學園,可以睇睇歷史奇觀.除咗館內展區,戶外仲有蝴蝶谷,蜻蜓池,荔枝園,柑桔園,濕地樂園等,啱晒學習階段嘅小朋友.
地址:西貢蕉坑
聽個名係咪以為日文?呢間的確係一間日系雜店貨,但店名由來其實係成語「吉光片羽」.吉光係一種傳說中嘅神獸,吉光身上嘅一片毛,就好比殘餘僅見嘅文章或藝術珍品.顧名思義,舖頭賣嘅雜貨都係為數不多嘅精品同衣服.店主曾經表示,呢度嘅貨品「一件起,兩件止」.正所謂物以罕為貴,如果搵到一件自己鍾意嘅小物,又唔使同人撞,真係會有種「小確幸」嘅感覺,正如店家推廣嘅信念──待己寬容由穿衣開始!
地址:西貢市場街40號
西貢橫街有間隱世小店,專賣手工蠟燭產品,憑藉高質出品打響名堂.對好多人嚟講,西貢係放假郊遊嘅地方,但對店主Xavier嚟講,西貢就係佢成長嘅地方,自細就夢想喺度開舖頭.Xavier喺2012年成立手工蠟燭及香薰品牌BeCandle,2017年終於圓夢選址西貢開設實體店.蠟燭全由人手製造,提供二十多種精心調配嘅香味選擇,以及一系列與不同品牌攜手合作嘅香薰蠟燭.同時小店會喺星期五,六,日,一舉辦蠟燭工作坊,等更多香港人認識呢門小手藝.
地址:西貢萬年街102號
西貢可以話係臥虎藏龍嘅地方,好多值得欣賞發掘嘅小店.例如呢間主打小食嘅嘰哩咕嚕 ,身處巷仔之中,依然可以發圍.推薦大家必試佢地皇牌麻醬手撕雞冷麵,麵條條分明,雞絲更加係由店主親手逐條逐條撕,食落口每啖都係心機,價錢仲要超親民!仲有順應民意推出嘅Hangry酸辣粉,同樣值得一試 !
地址:西貢敬民街9號地下24號舖
一場嚟到西貢點可以唔食海鮮?不過想食海鮮,係咪註定要幫襯發晒黑嘅舖頭?其實我哋仲有得揀嘅!呢間被稱為良心店嘅海鮮酒家位處小街,除咗過往有表態,價錢亦合理唔劏人.唔少西貢街坊如果想食海鮮,又唔想同遊客迫,都會嚟呢度幫襯,甚至自己去岸邊或街市買完海鮮再搵店家加工又得.呢度除咗海鮮價錢公道,鹽水雞腳鴨腎都做得唔錯,值得一試!
地址:西貢市場街41號地下
Fish & Chips,係英國招牌菜,不過曾經歷英國殖民嘅香港,反而又好似唔多流行?Anyway,想食高質嘅Chips,西貢就有一間Chip In!呢間小店嘅炸魚外皮超香口,魚肉結實唔覺韌;薯條金黃靚仔,咬落又重薯味,仲有炸魷魚圈,炸Oreo等招牌小食,都係超受歡迎.順帶一條,店主係社福界出身,致力提供就業機會畀智障,自閉人士,可以話愛心同味道兼備!
地址: 西貢敬民街9號高勝樓地下11號舖
廣告
往下繼續閱讀

robotstxt: allowed

filter: keep


text:
男人的Fantasy (一四六)《以後別做朋友》
網上資料圖片
年紀都已經一把,由十幾歲同第一個女朋友拍拖開始,愛情嘅奇妙同威力一早就已經見識過,但有時問自己,如果照咁講嘅話,人到咗一定嘅年紀係咪就可以喺愛情入面來去自如,答案又唔一定係絕對.
幾多歲嘅人都會迷失喺愛情入面,因為愛情世界入面好容易令人善忘,你試幻想吓,一個好大嘅環境入面有一百支電燈柱,支支都差唔多大細,我哋點可能記得佢哋之間嘅分別?
愛情基本上都係大同小異,唔明嘅可以去睇一次電影「十二夜」.十二夜,十二個程序,好似跳舞咁跳完就會還原基本步,但兩個主角呢個時候,已經因爲呢十二夜入面嘅磨擦,將對方踩到遍體鱗傷.
四圈打完未必一定再打,有人繼續有人離場.呢種形式嘅離合,根本就係千古不變嘅事實.你同A分手遇到B,同B走過十二夜後,仲諗緊再起唔起四圈時又遇到C,最後你頂唔住引誘,過場同C試吓開始第一夜.然後DEFGH一路落去,終有一日你見到A嘅時候,我肯定你應該連佢個名都唔記得,唔好話要記住你同佢支電燈柱係點嘅樣.
愛情拆開就係咁,同你喺淘寶買嗰啲山寨貨一樣,都係大批生產,仲係一模一樣,係咪好膚淺?
但話愛情膚淺咪啱,乜宜家人類好高尚咩?喺呢個充滿見異思遷同忘情棄義主導嘅世界入面,俾啲咁高質素嘅愛情你咃做咩?
點解無啦啦會打呢堆嘢?哦好簡單,最近有個朋友因爲男朋友斷正溝第個,仲戇居居咁自我製造好多幻想,諗到愛情係幾有彎轉同幾堅韌,但我睇個男嘅心衝咗出去就冇打算返,打咁大堆嘢只係想提醒好友,唔好美化同高估所有足以令妳致命嘅事,腳踏實地行返自己條路出嚟,同條友講我今篇題嗰六個字啦.
薛可正Facebook Page
http://www.facebook.com/sithoching


text:
落馬洲站
落馬洲站(粵拼:lok6 maa5 zau1 zaam6;英文:Lok Ma Chau Station)係香港港鐵東鐵綫落馬洲支線嘅終點站.位於新界元朗區落馬洲一帶,服務東鐵綫沿線去中國大陸嘅乘客,已經喺2007年8月15號下晝4點起啟用[1].起呢個車站嘅目的係疏導羅湖站過境人流.
落馬洲支線試車嗰陣,喺尖東站開出,到上水就停止服務嘅部分東鐵綫列車將會喺離開上水站後改經落馬洲支線前往落馬洲站.通車初期,東鐵綫[2]喺繁忙同非繁忙時間每個鐘分別有6班同5班列車以落馬洲站為終點站.
由落馬洲站經福田口岸過境去深圳,可以喺福田口岸站接駁深圳地鐵4號綫.
車站結構改
車站樓層改
落馬洲站設有4層,佔地約9公頃,地面係公共運輸交匯處.車站內升降機以T代表票務大堂,A代表抵港大堂,P代表月台,D代表離港大堂.車站外升降機則使用G,L1,L2及L3.另外,同層嘅月台同埋抵港大堂唔相通,必須利用扶手電梯經票務大堂先至去得到.
車站大堂改
由於車站同時係出入境檢查站,所以站內設有海關,出入境同埋其他重要嘅過境設施.乘客辦妥出境手續後,將會經由一條橫跨深圳河,單臂斜拉式天橋步行去深圳市嘅福田口岸聯檢大樓.乘客亦可以喺同時設於大樓內嘅福田口岸站,轉深圳地鐵4號綫前往深圳市其他地方.
車站商店及自助服務改
大堂設有購物區,入面有車站商店,餐廳,免稅店,醫務中心,自動櫃員機等方便乘客.另一方面,本站係全港鐵之中最多七十一嘅車站,全站範圍內多達6間分店.
車站月台改
落馬洲站設有2個月台,位於L2層,採用島式月台排列,方便乘客搭往金鐘方向嘅東鐵綫列車.若果乘客喺其他車站上錯咗往落馬洲站嘅列車,月台上亦指示乘客可乘坐反方向嘅列車返上水站轉去羅湖站嘅列車.
車站出口改
- A - 聯檢大樓(深圳境內)
- B - 下灣村(香港境內)
鄰接車站改
落馬洲站係東鐵綫落馬洲支線嘅終點站,亦係東鐵綫兩個邊境車站之一(另一個係羅湖站).
接駁交通改
- 深圳地鐵
- 4號線福田口岸站
- 九巴
- B1 - 天水圍站 ↔ 落馬洲站
- 新界專線小巴:
- 75 - 元朗(福德街) ↔ 落馬洲站


text:
近年越嚟越多人鍾意獨自去旅行,自己一個去旅行又唔使遷就其他人,想去邊玩就邊玩;而且一個人去旅行可以靜下,又可以沉殿下自己,唔使chur住要趕去玩,得閒嘅時候又可以認識下新朋友,增添下行程趣味,真係好值得賞試一下.以下呢幾個小貼士就係幫各位獨遊新鮮人好好計劃下你嘅行程.
1.慎選目的地
第一次獨遊,目的地梗係要小心揀,一般來講最好選擇一個語言能溝通到的地方,確保你喺行程之中遇見嘅困難會比較少.另外如果第一次嘅話最好去一啲交通比較發達,而且旅遊政策亦都比較完善嘅地方,而近年好多東南亞國家嘅旅遊業都漸趨成熟,絕對可以列入考慮嘅範圍.
2.慎選旅遊季節
唔同嘅國家係唔同季節去都會有唔同嘅氣候,有啲甚至會影響到你可以觀賞嘅風景或者進行嘅活動,好似如果去東南亞國家就要避開雨季,如果係去熱門大城市最好就避開旅遊旺季,相對來講住宿同機票嘅價錢都冇咁高.
3.買機票無猶疑
好多人都想獨遊,可惜遲遲都未能實行,其實只要你確定有假期,而且決定好出發嘅時間同地方,就好拿拿聲買機票,因為一旦猶疑,越拖就越耐,最終就無辦法起行.
4.預先下載實用apps
一個人係當地好多時都孤立無援,所以岀發前最好就下載定一啲當地實用apps,好似係當地地圖,餐廳推介,交通指南等,就算無計劃行程,都可以隨心而行.
5.旅行保險
獨遊去旅行,唔多唔少都有啲風險,所以最好就係岀發前買定旅遊保險,如果一個唔好彩,無論係行程delay,定中途唔見行李,都可以有所保障.
(GOGOAdvise Travel旅遊日記 現在徵稿)
歡迎來稿分享對旅遊,購物,美食,活動既情報.如蒙投稿,請寄 travel@gogoadvise.com.hk,另請附上照片一張及不多於80字撰稿人簡介,撰稿人可用真名或筆名.文章一經採用,或會將由Travel旅遊日記編輯部作潤飾,及會開設作者個人專欄.


text:
《港產片食用方法》
唔知大家有冇咁嘅經驗:你約人睇港產片,結果對方回應話:港產片有咩好睇?
我通常喺呢個時候都想答佢哋,港產片真係好好睇!
誠然,你以啲咩荷里活標準去睇,港產片十之八九都係爛片,甚至如果電影都有普世價值,港產片真係電影界嘅北韓都未定.
我哋都唔好講咩特效呀大製作,純以劇本嘅合理性,一致性同埋劇情嘅節奏,巧妙同心思,恐怕就連英美嘅電視劇都遠勝港產片.
但係,我覺得以西方標準評論港產片真係唔係咁公平.打個譬喻,好多人認為新詩係垃圾,係因為佢哋仲以古詩嘅標準去點評新詩,但事實上新詩係自成體系嘅,你應該以新詩嘅標準去讀新詩,否則自然會得出新詩都係鄺俊宇體嘅結論.
又例如如果你以傳統歌劇嘅標準去聽流行樂,咁陳奕迅都會係垃圾,而以一般流行樂嘅標準去睇rap,咁Eminem 都會係九流音樂人.
咁睇港產片要以咩標準去睇呢?要以爛片嘅標準去睇.咩為之以爛片嘅標準去睇?即係唔用腦,唔思考劇情,只要集中於當下嘅感受,甚至嘗試去欣賞佢嘅爛,咁佢帶畀嚟你嘅快樂絕對唔會遜於荷里活大片.
你要接受一句說話:「爛片都可以好好睇.」
然後你就可以嘗試跟足以下嘅步驟去欣賞一套港產片:
1)放空嘅你腦袋,唔好去思考,唔好去問劇情嘅因果.
2)要記住,你睇緊嘅係一套港產片,而唔係啲咩歌劇或者劇情片,所以唔好因爲誇張嘅演技同埋表達手法而感到尷尬,因為呢啲嘢正係你想要嘅.
3)喺劇情有唔合理嘅時候,你要嘗試以谷阿莫嘅心態去睇,咁你唔單只會覺得一切都變到可接受,你仲會覺得有少少幽默.
4)遇到低俗嘅笑點嘅時候,唔會懶清高,要放下身段,盡情去笑,盡情去感受歡樂嘅氣氛.
5)啲人成日話就算睇港產片都唔使去戲院睇,戲院係睇大場面嘅,科幻片,動作片先要去戲院睇,其實唔係,港產片先係最需要去戲院睇,仲要揀多人嘅場去睇,因為咁嘅話,你真係欣賞唔到劇情,都可以觀賞觀眾嘅反應,而且人多自然有弱智光環,當大家都笑嘅時候,你自然會收起腦入面嘅防火牆,畀位腦殘病毒入,對於港產片嘅各種缺點都一一免疫.
6)最後,如果你真係頂唔順,你就當魚樂無窮咁睇啦.
7)最後嘅最後,唔好以歧視嘅眼光睇港產片.好多人一聽港產片嘅名就避之則吉,好似自己係幾咁有美學水平,審美眼光獨到咁.但係其實,大家只係偏食一嚿屎,而拒絕食一嚿上一輩食開嘅屎(如果你覺得港產片係屎嘅話).其實誇張到令人尷尬嘅表演手法,又或者疆屍咁嘅演技,乃至食完大麻嘅人先寫得出嘅劇本(又或者嗰啲令你開始覺得電影業為咗壓榨員工而開始將劇本外判畀庇護工場嘅劇情)喺好多大家鍾意睇嘅嘢入面都存在.無論係韓劇,定YouTube 片都充斥住呢啲垃圾元素,但係大家仍然可以樂在其中.
究竟,係大家對港產片嘅要求太高,定對佢嘅偏見太深呢?
如果大家當港產片就係加長咗嘅YouTube 短片,一定會有唔少驚喜,入面大把寶藏呀.


text:
户外入黑後,雖然月光下不至於伸手不見五指,但為咗方便自己同安全起見,都會選擇用營燈照明,喺眾多營燈入面,應該點選擇先適合自己呢,所以今次分享下關於營燈.
喺分享之前,要講下燈嘅種類.
油燈
早喺三萬年前,人類已經識用燈去夜間活動.當時係用一啲小缽做成燈盞,入面放油同燈芯,用油黎做燃料,燃點燈芯令佢發光,依支就係油燈.去到公元前30世紀,古埃及人發明咗蠟燭後,漸漸代替咗油燈.
火水燈
又名媒油燈.喺九世紀嘅巴格達,就發現有人利用燃燒礦物油制成火水燈嘅史蹟,至到電燈出現之前,一直都係主流照明工具.
火水燈係有分 wick lamp 燈芯燈同 pressure lamp 壓力燈兩款,兩款用法非常唔同.
Wick lamp 燈芯燈
同傳統油燈類似,都係利用燈芯發光,唔同嘅係外表,燈芯燈主要分為三個部分: 燈座,燈頭,燈筒.燈座存放燃油用.燈頭有個齒輪要黎控制入面條燈芯長短黎調節亮度.而燈筒係風檔,係玻璃造.
Pressure lamp壓力燈
又名現代火水燈,於1853年面世.雖然都係用油做燃料,但同之前嘅油燈係完全唔同,用之前要先預熱,然後透過壓力將液態燃油汽化成易燃氣體,從而令燈紗持續發光.壓力燈係劃時代產品,受風影響低,亮度足夠,慳燃油,攜帶方便,所以就算1853年到依家,一直都被受追捧.唯一唔好就係有聲.
氣燈
後期發展到有液化氣技術後,燃料亦由油變氣.氣燈同火水燈原理差唔多,同樣可以做到燈芯燈或壓力燈效果,更唔需要預熱同加壓嘅動作,缺點係燃氣貴過油.
電燈
1801年,英國化學家戴維發現將鉑絲通電係會發光之後,開始到人類嘅電燈時代.由最初嘅鉑絲到鎢絲,發展到現今嘅LED燈,配合鋰電池下,令到電燈可以帶到户外使用,現時嘅電燈唔單止亮度夠,輕巧,方便,唔熱等都係特色,所以係主流用具.
使用露營燈注意地方
Ps. 老hike對油燈認識不足,為免有所誤導,分享資料以電燈為主.
亮度
營燈亮度雖然都係用流明做基準,但營燈唔單止係要睇流明,仲要睇埋個照明範圍,一般係睇燈罩面積去估算.
至於流明,就要睇支營燈嘅用途了,如果一般喺2人營內使用,150-300流明都足夠.但如果喺天幕底做廚時用,就要考慮埋天幕嘅高度,以500流明起標,不過留意返鋰電燈係會因無電而逐漸變暗,所以最好揀啲高流明同時又可以較光暗嘅營燈.
色溫
光嘅顏色,本身係for 攝影界等用,用K黎表示,K數越高,越接近白色光.而喺營燈內,白光會比較光猛但刺眼,相反黃光就柔和但無咁清楚,可以因應自己所需而選擇.
續航力
一航露營,短則兩日一夜,長則五日以上,每日最少都要用6個鐘,無返咁上下長氣,到需要用時只係一舊石頭.而市面除咗鋰電燈之外,仲有用返傳統筆芯電,太陽能叉電等.如果兩日一夜,鋰電池比較環保同化算,四日以上就太陽能優勝,而筆芯電就穩定同可預計重量.
延伸閱讀: 再生能源
>
重量
營燈唔同食物,就算用哂啲電,重量都係不變,所以重量好重要.而營燈重量多數受續航力,亮度,功能,大細,設計等有影響.所以一定要取捨要功能定重量.
功能
一般營燈為咗gimmick,都會加啲另類功能如: 可當power bank用,電pump,音樂播放,有搖控等.一般而言,越多功能嘅野壞嘅機會率越高,當其中一個功能廢咗,就變相只係一個重咗嘅營燈,唔太建議太多功用.
三防
三防係指: 防塵,防水,防震.一般營燈都會塞入袋,叻嘅營友會放入衫/cookset等地方做保護,但始終會震,如果太脆弱就唔啱合做營燈.另外因爲營燈唔單止會營內使用,如果ipx太低,可能會因天雨或朝露導致入水,ipx4係基本,有6以上比較好.防塵就因為户外有沙石,如無防塵功能,不幸跌倒地下後,就相當麻煩.
使用方式
營燈通常有兩個使用方法: 座地,懸掛.兩種方式都各有好處,但唔係每一枝營燈都適合懸掛/座地,最好可以兩者兼得,咁用起上黎顧慮會少啲.
營燈係一樣看似簡單,又唔太影響生命嘅野,但一棧好嘅營燈,喺你有需要時,隨時救到自己一命.
Ps. 如無營燈,可用電筒配合水樽或水袋代替


text:
08.2020 主頁 > 日做夜做捱到殘?老師教你reenex價錢免費試做攻略
Morning everyone!今次想寫返個去完美容院reenex 試做膠原自生嘅報告俾大家過目下.之前一直都有上網留意reenex膠原自生價錢同效果,見好多大對
於係reenex 試做同膠原自生價錢都想知多啲,於是就寫返個呢報告俾大家!
想講返去reenex HK試做膠原自生嘅原因先.身邊好多朋友都好羨慕我做Miss,學校假期又多又長,新年暑假聖誕節閒閒地放都2-3星期,可以去邊旅行都得,唔去旅行留係屋企休息下又得.(唉~疫情打亂晒我所有planning *&$@*^!…)
其實做老師嘅,真係有苦自己知!平時我要改薄,備課,出卷改卷,帶班帶活動,仲要補課做輔導,由朝8做到晚6,仲未計帶埋屋企做嗰啲.夜咗訓,第二日都係要6點幾起身,少啲堅持都唔得..
講真,我年紀唔細,有時做野捱夜或者出街夜訓,唔夠休息,搞到個樣殘得好快:皮膚有時搽咩都唔吸收,毛孔大都不突止,眼紋法令紋仲出晒黎.做老師返工又唔可以化得太厚妝,想遮都遮唔住,唯有諗其他方法搞搞佢.
我諗做女仔大家對護膚都一定有啲心得,等我都share下我嘅心得~希望幫到大家.首先,充足睡眠同定時運動係最好既護膚方法,但如果因為職業或者其他因素做唔到,你可以學下我,戒下口,例如戒紅肉(牛,羊等),多肉少菜少炸物,每日起碼飲1L水,同埋戒凍飲!
另外,不論你膚質如何,每日都要必搽防曬,就算喺屋企,或者素顏出街都要搽!
我雖然唔夠訓,但維持咗呢個生活習慣三個月,皮膚係靚咗,毛孔都收細咗,望落去都精神啲,但係…最顯老嘅細紋始終靠skincare都係解決唔到(特別係眼紋法,令紋!)因為細紋成因係皮膚膠原蛋白一直流失,真係無護膚品或者supplement可以有效咁補充流失嘅膠原.最後我發現,自己膠原係要靠自己生!
所以,我就去咗reenex膠原自生試做佢地個皇牌膠原自生Facial~重點係新客去reenex試做價錢全免.
上網見到好多人share過去reenex試做效果同膠原自生價錢,所以我心底都大概知道reenex價錢係點,知道reenex facial可以幫我皮膚膠原自生,有膠原就可以解決我啲細紋問題!!
我今次係reenex試做嘅係皇牌膠原自生療程,試做reenex價錢真係一蚊都唔駛,而且係做晒全面!喺reenex試做之前,會有美容師了解下你有咩皮膚問題,再幫你分析皮膚狀態同問題成因,同講解一下reenex膠原自生效果可以做到點解決皮膚問題~原來reenex膠原自生可以解決三大問題:皮膚缺水,毛孔粗大同細紋!我未試做都想問定reenex價錢(好心急!)美容師就笑住話試做完睇埋效果好唔好先再傾啦.
成個升級版reenex膠原自生療程,會先做reenex hydrafacial:係用真空導管吸走哂皮膚表面啲黑頭粉刺同污糟野,之後導入今期最新升級嘅精華,美容師話滲透力勁過之前,可以更有效製造一個抗氧化同乾淨嘅環境,令到膠原BB可以增加3倍咁多!
之後做埋另一個膠原自生facial:極緻冷凍光學膠原自生療程,佢係利用專利激光,幫我深入500微米膠原層,叫醒返啲膠原媽媽,自己keep住生好多膠原BB,我識得生源源不絕嘅膠原BB,咁可以補充返流失嘅膠原啦.
好多人可以會問,做一次就有效果?如果想皮膚keep住好,當然就唔可以懶啦!而我係reenex試做一次之後都真係即時見到效果,你會見到啲細紋淡咗,掂落塊面feel到有返彈性,呢啲效果真係做facial先做到!
見到reenex效果咁好真係好心動~本身去reenex試做係價錢全免,好抵!之後美容師知我係做老師,就提我可以用55折優惠join reenex膠原自生價錢差唔多平一半咁多!如果你同我一樣係做老師,千其唔可以錯過呢個機會!聽美容師講除左教師之外,好似仲有指定職業都有reenex價錢優惠!
我就提議大家可以去reenex試做先,試下膠原自生效果好唔好,之後先再同美容師了解reenex膠原自生價錢都未遲!有興趣可以係呢度登記免費reenex試做:https://bit.ly/reenexHydraFacial_Free
by Darcy 瀏覽 129


text:
香港尊重粵語地位你都講得出?
你係咪on9唔撚知邊個推普教中呀
香港尊重粵語地位呢個point已經fail喇on9
尊重粵語地位就唔會keep住放每日150啦
凸顯雙方共融性?
邊撚度凸顯?解釋又唔撚解釋埋邊度
好明顯係凸顯雙方係冇可能共融喇
我每一個論點都有講係屌你邊一句啦on9
普通話夾雜廣東話?你傻撚左個鼻?
同埋你呢啲冇邏輯完全唔合理嘅 小眾例子
就唔好拎出嚟講啦 source 呢
某方面係一樣就想解釋蝗語唔係入侵緊?
有相似嘅地方就代表一方對另一方嘅入侵係唔成立?
姐係似就唔會入侵?反而係並存?
你講嘢可唔可以有返少少邏輯呀?
on9如你竟然講出點解唔係大眾嘅廣東話取代蝗語呢個為反而反嘅論點,
一個大國家比一個細過佢嘅敵國入侵,
點解唔一定係被入侵嘅國家打贏呀,
因為入侵人嘅敵國係有機會壯大
,使用策略,滲透,無所不用其極咁入侵,
你覺得大國家一定可以絕對防禦到?
唔係大就代表贏硬㗎細蚊仔.
我就係支持緊比人入侵嘅大國家-廣東話 ,
嘗試去保護防禦 敵國-蝗語 嘅入侵
而你條on9仔只喺一個大國家入面比人入侵緊嘅時候選擇
支持敵方入侵仲要覺得入侵左少少姐,
大家可以並存㗎嘛,我睇到共存性
而當呢個入侵人嘅敵國逐漸壯大嘅時候,
你後悔都太遲,
(唔排除你條on9唔撚會後悔因為你早已蝗化)
我自己則係想保護都無能為力啊,
而你一早已經比敵方洗撚曬腦.
怕你唔明,自己代返大國做廣東話 敵國做蝗語啦
你之前話覺得廣東話比人取代嘅可能性唔大咪正正係溫水煮蛙嘅最好例子囉,
青蛙一開始都唔覺得唔知道自己比人煮緊㗎啦


text:
主席:
1)立法會議員早前去咗大灣區考察,其實大家早已聽聞內地創技發展一日千里,而家親眼見到感受都好深!今次考察所見所聞,如果講尖端科技,有東莞嘅「散裂中子源」項目,講金融科技有深圳嘅微眾銀行,講民生科技有深圳嘅智能交通指揮中心.我相信大家參觀後都會同意,香港必須急起直追.
2)我相信,粵港澳大灣區將會成為香港發展嘅新引擎,成為本港嘅新出路.事實上,香港經濟嚴重傾斜於金融及地產業,表面上香港仍然好風光,但本地市場日益狹窄,實際係一直食緊老本,競爭力不進則退,最近,香港已經失去競爭力榜首嘅地位,被美國超越,正好為我哋敲響警鐘.面對被嚴重扭曲嘅經濟結構,香港社會承擔著唔少惡果,特別係青年人無上游機會嘅問題,要解決呢啲問題,我哋一定要為港開拓更廣闊嘅前路,而大灣區嘅發展勢必成為香港未來經濟增長嘅重要動力.
3)另一方面,喺互聯網嘅時代,市場已經無地域限制,我哋銷售及服務對象已經唔再局限於本地,而係可以放大到大灣區嘅城市,令到香港嘅商機可以幾何級數咁上升,發展潛力十分鉅大.同時,港珠澳大橋及高鐵相繼落成,建構成1.5小時生活圈,香港無論喺市場上,或生活上,已經可以放眼大灣區各個城市,我哋唔可以再畫地為牢,必須盡快投入大灣區嘅發展中,如果我哋繼續將呢一切視而不見,繼續只係依靠規模有限嘅本地市場,香港難免會陷入邊緣化嘅危機.
4)事實上,香港係國際金融同商業中心,有大量專業人才,可以為大灣區各城市提供金融及商業服務,包括協助區內創科企業融資或進軍海外,令本港金融業能夠進一步做大做強,我哋亦可以透過區內創科企業嘅協助,發展我哋嘅金融科技,以鞏固國際金融中心嘅地位.另外,香港科技人才缺乏,但廣州大學城有30萬大專學生,各類人才齊備,肯定能有助推動本港發展創科產業,將科研成果轉化成產品,為本港年青人製造更多創科職位.
5)目前,中央即將公布粵港澳大灣區發展規劃,我哋正期待中央推出措施,為本港企業及專業人士拆牆鬆綁,協助佢哋進入大灣區發展,同時為香港市民提供便利措施,協助港人到大灣區生活,升學,就業及創業.我相信特區政府已經做好準備,亦有好多企業磨拳擦掌,準備大展拳腳,但有一點我相信值得大家注意,大灣區會發展會加增區內市民交流機會,本港有唔少市民,特別係青年人由於過去較少機會到國內,可能對內地嘅生活文化唔習慣,或者有啲誤解,甚至被人誤導,可能會有抗拒嘅心態,政府實在需要多做功夫,做多啲解釋及宣傳嘅工作,但我相信,當佢哋有機會去到大灣區,了解當地嘅發展情況,就會知道大灣區機遇處處,真係海闊天空,自然消除好多不必要嘅誤解.
6)最後,我想講吓保險業界對大灣區嘅期望.保險業界亦希望能進入區內發展,業界希望政府能向中央爭取,容許在港註冊嘅公司可以在大灣區擁有國民待遇,降低進入門檻,成立全資嘅保險公司,可以在大灣區內開業.如果建議得到落實,本港嘅保險業將會有鉅大嘅發展空間.
7)另外,香港保險業聯會亦提出咗「大灣區醫保通」計劃,建議容許香港或區內嘅保險公司,喺大灣區內透過互聯網向區內居民銷售合規嘅醫療及危疾保險,呢個計劃可以由香港保險業聯會成立電子平台,供區內居民選擇合適嘅保險產品.保險公司更加可以同區內優質醫院結成聯盟,為投保者提供一站式醫療服務.計劃建議,先以香港市場單向試行,當平台運作成熟後,再擴大至雙向運作,屆時亦可以將醫保通推展到大灣區以外嘅地區,特別係較偏遠嘅城鄉,等更多居民受惠.
8)呢個計劃嘅好處,係交易透過電子平台處理,能夠妥善處理資金跨境流動嘅問題,無須擔心有人利用保險嚟走資,產品亦受到香港法例嘅保障.而且,醫保通係採用電子平台,大部份嘅手續程序,包括投保,申報,索償,理賠,交保費等,都可以網上辦理,有助推動本港保險科技嘅發展.保險業界相信,呢個計劃能夠配合國家嘅發展策略,亦可以惠及區內嘅居民,更有助推動業界發展,係一個多贏嘅方案.


text:
唔知各位男士平時係去邊度買髮泥呢?今次同大家分享一間賣好多男士用品嘅黃店:張梁記,佢哋唔淨止賣髮型用品,仲有賣剃鬚用品,頭髮護理等等嘅產品,有實體店仲有Online shop,方便各位大忙人冇時間親自去鋪頭選購就可以網上落單.另外文章入面仲會分享我早排喺張梁記買嘅兩盒髮泥嘅使用體驗:K髮泥Plus 同 Firsthand Supply 混合髮泥髮油.
買髮型用品都要去黃店:張梁記
黃嘅salon其實都唔少,但係如果要搵黃店賣gel頭用嘅髮泥,噴髮膠呢啲可能真係唔易搵.張梁記賣唔少嘅髮型用品,由gel頭用,洗頭用,到保護頭皮用嘅護髮用品都有.
Firsthand Supply 混合髮泥髮油試用
首先利申我係短髮嘅.而呢罐係今次買嘅其中一款髮泥,個人感覺係開蓋後聞落氣味幾清新,髮泥質地唔硬,手指比較容易就可以拎到適量髮泥.放到手之後髮泥好易就推得開,gel上頭可能因為髮泥質地本身都算軟,所以都好輕鬆可以gel到需要嘅髮型.而頭髮喺gel頭後會有少少光澤,就算唔噴膠都keep到個型全日.
洗手嘅時候發現要用比較多時間捽乾淨,但留意並唔係因為髮泥乾而難洗,反而係佢好似陶泥咁痴手,所以要花精神洗手.
洗頭嘅時候並唔會難沖洗,用花曬沖洗一陣,髮泥好明顯就已經少咗,頭髮都開始鬆番,之後用番洗頭水適當咁洗就ok.
產品資訊/購買連結:Link
K髮泥Plus試用
而呢一款髮泥比起上面嗰款就有幾個唔同.首先係髮泥香味都唔錯,係有一種檀香味,質地比起另一款明顯硬,取用髮泥嘅時候需要比較用力,可能仲要1-2次先拎夠髮泥.喺雙手推開髮泥嘅時候,亦都感受到佢較乾,比較難推開.gel頭時都因為比較難推,有時會kick頭髮.gel完頭之後,頭髮比較啞身,髮型亦都可以唔噴膠keep到全日.
如果大家鍾意啞身嘅造型可以試吓K髮泥Plus,如果唔係,可以考慮Firsthand Supply 混合髮泥髮油.當然,髮型用品最好試過先買啦,咁大家就可以去鋪頭試下啱唔啱自己需要.
產品資訊/購買連結:Link
同場加映:剃鬚用品應有盡有
大家用剃鬚刀定係電鬚刨嚟解決剃鬚問題呢?Raven自己本身一直都用緊隨手都買到嘅4刀片剃鬚刀,喺上年Black Friday就貪得意買咗部百靈牌電鬚刨.剃鬚前用剃鬚膏軟化啲鬚,之後先可以令到剃鬚過程舒服又貼服.剃完之後又要搽番少少潤膚保濕抗敏嘅cream先可以少啲敏感乾燥,張梁記除咗有各類型剃鬚膏,仲有鬚後水/cream,最正係有唔同嘅剃鬚刀,當中有啲係香港比較少見嘅單刀片傳統剃鬚刀.
希望今次嘅分享啱大家啦!


text:
王愛倫喺1985年參加過香港小姐競選并獲得季軍,佢育有兩個兒子,大仔曾經同「TVB小花」周家蔚拍拖,身邊嘅女伴好多,而細仔就比較專一.
最近,王愛倫細仔林建龍同相戀7年嘅烏克蘭名模女友Olga Verbych,喺社交平台報喜,佢哋正式拉埋天窗,名模女友Olga Verbych仲喺社交平臺分享兩個人嘅婚戒相.
而啱啱升呢做婆婆嘅王愛倫表示:婚禮喺6月7日舉行,細仔同家嫂喺屋企,律師朋友見證之下,進行咗簡單嘅簽字儀式,王愛倫表示由於親家遠在俄羅斯,冇得嚟香港,唯有喺網上直播見證.
講起王愛倫,佢曾經喺細個嗰陣就參與過好多劇集嘅錄制.喺1985年王愛倫參加香港小姐競選,仲獲得咗季軍好成績,當年嘅冠軍係謝寧,亞軍係羅錦如.
冇幾耐之前,賭王何鴻燊因病逝世,何鴻燊曾經喺1985年擔任過香港小姐嘅司儀,佢大贊季軍王愛倫嘅個鼻又高又直,同自己嘅差唔多,同時表示對方率直又熱情.
當年賭王喺選美現場提問:「幻想一下呢個時刻,現場所有人全部停頓,凈係得我一個人可以喐,你估我會做啲乜?」王艾倫話:「我諗你會錫我.」答案令賭王同在場嘅觀眾都鼓起掌嚟.
唔理點樣,宜家見到王艾倫細仔林建龍同烏克蘭名模拉埋天窗,祝福佢哋新婚快樂,早生貴子.
Like MisshkNews Facebook!不出门也能知天下事~


text:
世界波:Bikini碌齡男人睇到眼擎擎
原來除咗一眾水上運動,沙灘排球,會有囡囡着住比堅尼嚟玩之外,喺室內進行嘅保齡球比賽都一樣得,皆因呢個係美國嘅Bikini Bowling大賽,一眾參賽囡囡都要遵照Dress Code穿上比堅尼上陣,難怪每次舉行都吸引到唔少男觀眾捧場啦!
參加得呢個Bikini Bowling大賽嘅選手,都係對自己嘅身材同埋球技都充滿信心嘅女士,佢哋好Enjoy場邊一眾男觀眾為佢哋吶喊打氣,班男士叫得愈大聲,囡囡就愈覺得自己有吸引力,就算贏唔到比賽,都可以贏得一班持者嘅掌聲.
少女組隊參賽
賽事分為個人賽及隊際賽,有唔少隊伍都係由青春少艾組成,佢哋嘅身材好多都勁標青,大部分都擁有C Cup上圍,穿起比堅尼時更具美態,睇到男人血脈賁張.
再加上佢哋俯身將保齡球碌出球道時,咪咪好易從比堅尼中「逃走」,所以場內唔少男觀眾都會爭取有利位置,希望一睹呢幕春光乍洩嘅場面.不過唔知係咪囡囡早有準備,整個比賽過程中,竟然好少出現如此香艷場面,令男觀眾大失所望.
飛吻贈支持者
其實呢個比賽冇年齡限制,即係話只要你夠膽又有信心就可以參賽,所以現場所見,不乏充滿自信又身材出眾嘅中女參賽,加上佢哋唔少樣貌都有一定水準,現場好多男士都覺得佢哋嗒得杯落,一直眼甘甘望到實.呢批中女為咗博取支持度,比少女更主動,不停向現場男士拋媚眼,送飛吻,風騷程度比少女們有過之而無不及,搞到好多男人都立即轉軚,支持佢哋.
養眼肉球爭獎
當晚嘅比賽除咗有隊際獎項同個人獎項外,仲設有一個安慰獎,由現場觀眾投票選出,只要囡囡身上擁有可與保齡球媲美嘅養眼大肉球,就有機會得獎.事關唔少男觀眾睇Bikini Bowling,最主要都係想睇比堅尼索女,欣賞球技反而係其次,所以就算囡囡技不如人,只要上身夠好波,都一樣可以有獎攞!


text:
(公司細就安全?)一份報告揭露中小企都係目標
美國研究機構 ESG 最近出咗份調查報告,訪問咗北美 400 個喺中小企(美國定義為少於 500 人)返工嘅網絡保安同埋資訊科技員工,呢班員工都有個共通點,就係 IT 部門人手少得可憐,而且大部分直屬上司已經係公司嘅最高管理層,中間係冇 CIO 或者 CISO 呢類職位嘅人存在,可想而知間公司規模係幾咁細!
得出嚟嘅結果係點呢?就係呢類公司嘅網絡保安都做得唔多好.有三分二被訪者嘅公司,過去兩年至少出現過一次網絡保安事故,當問到事故對公司有乜影響,46% 嘅被訪者話事故影響公司嘅生產力,而 37% 嘅被訪者就話導致商業應用或者 IT 系統停止運作,仲有 37% 話令到業務完全停頓.
調查報告亦問到出事原因,結果 35% 被訪者話係人為錯誤,28% 被訪者就話係因為公司大部分人嘅網絡危機意識低下;27% 認為係公司轉換IT政策,例如決定轉用雲端儲存,遙距登入,SaaS等新服務時,冇通知負責網絡保安嘅同事制訂相應防範措施,結果出事;24% 被訪者就話公司冇為非 IT 員工提供足夠嘅網絡保安培訓;20% 反映係因為人手不足,細公司通常都請唔夠人負責網絡保安,亦唔夠錢請有較佳技術嘅網絡保安人員,呢個係好易理解,但其實佢哋只要盡早幫襯 MSSP(即係外判嘅網絡保安服務供應商),就唔會咁易出問題.
ESG 嘅首席分析員 Jon Oltsik 就提醒一眾中小企,唔好以為公司細,黑客就睇唔上眼,佢哋照樣會入侵你個系統,偷錢或者值錢嘅數據,甚至國家級黑客亦會入侵細公司嘅系統,從而進一步攻擊同你公司有連繫嘅大企業,所以中小企都一樣要提高警覺.


text:
為女死為女亡就聽得多,但為Gin死為Gin亡你又聽過未? 咁大件事冇人講? 冇人講咪我講囉!
嗱點解啲人會喺18世紀為Gin而陷入半世紀嘅瘋狂,甚至成為窮人恩物? 因為飲Gin仲安全過飲水,同埋喺1689年至1697年期間,倫敦政府禁止咗白蘭地嘅入口,同埋鼓勵啲人整杜松子酒,而且啲蒸餾廠又細又簡單,咁就令到Gin 好似「我的愛如潮水」咁,開到一發不可收拾!
Gin喺嗰陣易整又易買,倫敦每一個角落都會見到買Gin嘅地方,(好似7-11咁梗有一間喺你左近),倫敦貧民窟邊到都喺星期五嘅LKF,到處都係飲醉酒嘅人.
其實點估到除咗窮人為咗Gin瘋狂,連女人都癲埋一份?Gin出現之前,英國人飲啤酒基本都視為男人象徵,但Gin嘅出現重新定義對飲酒嘅睇法.Gin令女人為酒而瘋狂,而Gin嘅黑歷史都喺女人身上出現. 一幅Gin Lane(琴巷)嘅圖就係表表者,除左周圍都喺醉酒佬之外,就係一個阿媽醉到自己個仔就嚟跌死都唔知,甚至仲有阿媽殺咗自己個女,就係為咗賣咗佢地啲衫嚟買Gin飲!
聽到咁你仲想像唔到當時嘅人對Gin有幾crazy? 咁又唔好以為飲Gin一定要賣女先,而家嘅人隊Gin shot都隊到斷片都夠晒crazy喇,喺咪? 但無可否認Gin都係受女士歡迎,下次我哋講吓倫敦一定係Dry Gin?
Once you try Gin, you never go back!
網上圖片


text:
(A&M Diary)每次搭飛機,我A姐最最最最期待一定係大隻靚仔空少……派俾我嘅飛機餐啦!實在太耐無飛過,好掛住小鮮肉飛機餐呀!今日我哋嚟到大角咀嘅The Galley by Cafe Proud Wings,餐廳以機場同機艙為主題,勁多打卡位.飛機餐除咗chicken同beef,仲有好多選擇.當然,搭飛機就梗係要飲番杯「Signature Drink」啦,Happy Hour指定時間每杯只係$12起呀!
黑松露野菌忌廉湯,法式蟹肉龍蝦湯
餐湯分別叫咗黑松露野菌忌廉湯同法式蟹肉龍蝦湯,兩款都真材實料!黑松露配野菌嘅忌廉湯真係無得輸,黑松露好香好濃,成個湯好creamy!至於法式蟹肉龍蝦湯亦加入咗好多蟹肉,飲嘅時候夠真材實料,勁有口感.
蟹肉牛油果沙律
擺盤方面,上層係蟹肉,中層係牛油果,下層係沙律菜.餐廳一啲都唔孤寒,蟹肉份量好多,所以食嘅時候好有口感,而且夠晒新鮮.
100萬度馬拉魚蛋
魚蛋由馬拉入口,所以好香魚味,而且非常彈牙!魚蛋即叫即炸,上枱夠晒熱辣辣,非常香口,而且份量好多.但點解個辣椒油咁少嘅?因為呢個辣油真係真係好辣,點少少都足以噴火.雖然好辣,但又真係好好味呀!
燒海鮮拼盤
主菜方面,呢個燒海鮮拼盤就有三文魚,帶子,魷魚同虎蝦.整體份量十足,虎蝦大大隻,肉身超彈牙,蝦頭仲有蝦膏架;魷魚同帶子帶有少少鹹香調味,夠香口入味,但建議帶子可以生番少少會更惹味;至於三文魚肥美,夠嫩滑.
招牌爆脆乳豬
講到餐廳嘅重點就梗係招牌爆脆乳豬啦!乳豬皮真係超級脆呀,雖然邪惡,但又忍唔住係咁食,好惹味!不過,我哋就略嫌肉少骨多,食嘅時候唔太方便.


text:
唔少家長遇到小朋友好眼瞓但係偏係唔肯上床瞓覺,每晚都氹一個鐘以上小朋友先肯瞓覺,帶嚟唔少困擾,睡眠問題不單止影響兒童本身,仲會對家庭各方面做成滋擾.如果你嘅小朋友唔肯瞓,首先要了解一下有可能嘅原因,再去解決問題.
孩子點解唔肯瞓覺?
1.好奇心
小朋友對外界事物充滿好奇,佢驚瞓覺之後就見唔到屋企人所做嘅事.因為任何人嘅一舉一動,對佢嚟講都好新奇有趣,所以小朋友唔想因為瞓覺而錯過咗.
2.日頭玩得太攰或被迫瞓晏覺
有啲孩子係夜晚唔願瞓覺,連晏覺都要同媽媽頑抗到底.可是,日頭玩得太攰太興奮,係夜晚難以入睡嘅主要原因.有啲母親擔心消耗孩子過多嘅體力,希望藉著中午的小睡或晚上早啲上床嚟恢復佢嘅體力.但係,如果母親因唔耐煩而採取強硬嘅態度,所得到嘅反應係小朋友嘅反感.
3.瞓覺前嘅情緒唔好
「唔要」係兩歲左右嘅孩子最常用,最順口嘅字眼.因為佢已經開始有自己嘅主意,如果孩子唔係出於自願,即使上床睡覺,不洗幾耐,就會對睡眠產生厭惡感.所以,儘量製造愉快嘅氣氛,引導孩子開心咗去地去瞓覺,先係是正確嘅途徑.
4招「催眠」孩子
1.唔好令孩子感覺自己被催促上床
如果孩子被催促,心情會容易緊張,甚至轉而反抗.大人可以視實際情況,係適當嘅時候,以輕鬆愉快嘅口吻提醒孩子係時侯瞓覺,令孩子自己止床瞓覺.即使有時上床時間比平常夜啲都無所謂,重要係愉快嘅氣氛,而唔係毫無彈性咁堅守「準時就寢」嘅規定.
2..瞓覺前避免玩活動量大或容易興奮嘅遊戲活動
有啲父母因白天上班,唔可能陪到小孩,所以,係食完晚飯後便儘量陪孩子玩.這時可以同小朋友講故事,聽音樂,唱兒歌等輕鬆嘅活動,避免玩跑,跳,捉迷藏嘅遊戲,咁樣先可以令孩子係愉快嘅心情下瞓覺.
3.瞓覺前製造一個愉快嘅氣氛
每晚到咗一定嘅時間,父母就可以開始幫助孩子做睡覺前嘅準備工作,例如︰沖涼,換衣,為孩子講故事,哼一首歌,聽下孩子為你唱嘅歌,或等佢玩下自己心愛嘅玩具,製造一個親切愉快嘅氣氛.
4.確定孩子一切就緒後先熄燈
係孩子未完全預備好前就熄燈,佢嘅種種要求會隨之而來,一陣話要去廁所,一陣話要飲啖水,以便拖延瞓覺嘅時間.因此,係為孩子關燈之前,最好先問佢,在他回答之後再熄燈,就可以減少無謂嘅騷擾.


text:
終於都黎到最終回喇,今次會 post 埋零零碎碎放係 office 既 Pekkle collections,如果唔再入貨既話,所有擺係 office 既 collections 應該都已經〝亮相〞哂....
前文提過,擺係 office 用緊既兩格紙皮櫃桶,木製既紙巾盒同埋 magazine file〔其實一共有四個,右邊仲有兩個 magazine files 嫁,不過費時比 d 雜亂既文件入鏡,所以冇影到!〕仲有一個雀巢奇趣杯既 Pekkle 火車卡公仔....
紙皮櫃桶上面既 Pekkle 公仔,其實底部都印左公仔,不過一模一樣既,費時再影...
兩架櫃桶內既 Pekkle 精品一大堆,有正版野,亦都有老翻,總之就全部都係 Pekkle 啦!就當考下你地眼光認唔認得哂 d 精品,唔再逐一介紹喇!
原來擺係 office 既長間尺都有兩把,上圖既櫃桶精品都曾經出現過,不過呢把就係平時用既,老翻 clear holders 兩本,paper clip 兩個,memo pad 連櫃桶 set 一個,雀巢雪糕 Sanrio 火車連雪糕杯一 set〔仲有條火車軌嫁!不過因為時間倉卒,砌唔切成架火車連路軌...〕
擺係寫字檯周圍既 Pekkle 精品....
膠公仔大特寫,之前見其他 blog 友 post 出黎既係一 set 十個,唔知點解我呢 set 得八個,唔通比人呃左
咁鍾意 Pekkle,電腦當然唔少得啦!我覺得個 LCD 高度唔夠,求其搵個紙盒架高左個 LCD,我連個紙盒都要用 Pekkle 花紙包得靚靚仔仔〔不過係搵我同事代勞既!〕,咁對住做野都會開心 d 啦!
screensaver 都係 Pekkle....
之前係第二篇 blog 出現過既水松木板,係同事送既.... 仲有都係呢位同事送既 Pekkle 摺紙....
放係 office 用既 spare 縮骨遮,一共有三把,前面兩把係正版,最後果把係老翻!
office 唔少得既 cushion !呢個咪就係好多 Pekkle blog 友之前係一田購物日瘋狂搶購既音樂 cushion 囉,我屋企仲有一個,唔知點解呢個 cushion 套洗極都係有漬,反而係屋企果個就乾淨得多,証明 office 好污糟!
無喇!無喇!終於都 post 哂擺係 office 既 Pekkle products 上 blog 喇!應該都冇野漏既,就算真係漏左,應該都係之前唔同 topic 既 blog 度出現過!終於都收得工!齋一個 topic 都可以寫左三篇 blog,可想而知,要影哂佢地時,係幾咁勞師動眾呢?依家唸番起當時拎哂出黎,再執番入去時既情景都怕怕.... 真係搞一次都已經夠哂皮喇!


text:
宜蘭民宿: 宜蘭除咗有最浪漫同最貼心民宿之外,當然唔少得適合一家大細嘅民宿啦! 今個禮拜,我地會為大家介紹彩虹園呢間親子民宿;未諗中秋節同小朋友去邊度玩? 不妨趁住三日連假去宜蘭嘆番個親子假期啦!
彩虹園前院坐落咗一幢紅磚小屋,睇落平平無奇,估唔到柳暗花明又一村,一直向前走去到後花園,就會見一間間色彩奪目嘅歐洲式小屋喇,colourful 得令人精神為之一振!
彩虹園主打親子樂,民宿主人悉心為每間小屋設計出獨一無二嘅卡通主題房,令每個來到嘅家庭都可以盡情享受家庭樂!
聽聞每個入住過嘅小朋友都會樂而忘返架~究竟有咩法寶? 原來就係呢條滑梯! 滑梯連接住上格床同地下,有咗佢,瞓碌架床都變成一大樂事啦!
房入面除咗有得玩滑梯之外,仲有得打鞦韆,簡直係小朋友嘅天堂呀!
入住彩虹園親子房(加室內私人遊樂場),真係”落雨也不怕,落雪也不怕! ” 至於親子8人房仲可以玩攀石同行吊橋,用黎訓練下小朋友嘅體能都唔錯架!
唔好話小朋友,就連大人(我地兩個)都玩到唔捨得走呀!
新增:2C 住宿體驗
香港地少人多住屋又細,好多有兄弟姊妹嘅朋友都要share房瞓碌架床,問親身邊啲朋友仔,個個都好唔鍾意瞓上格床,而我地兩個都唔例外,成日覺得朝早未訓醒好易叉錯腳,所以細個果陣成日都幻想: 如果上格床可以有條滑梯直接Sir落地,係件幾咁幸福嘅事!
估唔到2X年後嘅今日,彩虹園幫我實現咗! 有咗呢條滑梯,瞓碌架床都變成一大樂事啦!
除咗房內嘅滑梯,鞦韆,攀石同吊橋之外,民宿主人仲會不定期增添各種小朋友設備同課外讀物,動靜皆宜.花園仲特設嬉水池,小朋友可以盡情打水戰! 宜家啲小朋友返學壓力咁大,呢度最適合比佢地充下電再返香港繼續衝刺!
中秋節最鍾意就係一邊BBQ一邊賞月,呢個烤肉區比客人一家歡聚之餘又唔駛周圍同人迫,簡直係perfect呀! 相信喺宜蘭呢個遠離光害嘅地方賞月,個八月十五一定更加明艷照人呢!
彩虹園令小朋友玩到唔捨得走,父母又可以安心自在咁一下,至於未組織家庭嘅你,都可以約埋三五知己過來重拾童真架~
p.s. 如果唔想住親子房,仲有好多唔同風格嘅房間任你選擇,實有一款啱你!
地址: 宜蘭縣冬山鄉珍珠三路76號
宜蘭遊記: 宜蘭小店搵食記 / 新南休閒農場
宜蘭民宿: 羅騰堡莊園 – 喺宜蘭感受德國小鎮風情 (新增:2C 住宿體驗)
宜蘭遊記: 羅東夜市搵食記 (Part 2) / 幾米廣場
宜蘭民宿: 2C 住宿體驗@晨露庄 / 星空下 / 幸福300米
宜蘭遊記: 羅東夜市搵食記 (Part 1) / 香草菲菲
宜蘭民宿: 晨露庄 – 可能係全宜蘭最warm嘅民宿!
宜蘭民宿: 貝兒花園 – 宜蘭最浪漫民宿 (新增:2C 住宿體驗)
宜蘭遊記:甕窯雞 (必食!) / 梅花湖環湖單車遊
宜蘭民宿: 秘穴行館 – 地中海feel民宿
宜蘭遊記:樂山溫泉拉麵 / 蘭陽博物館 / 伯朗城堡
宜蘭遊記:心程帶你去宜蘭
紅葉情報: 嚴選日本8大最美賞楓之地
台中手信: 台灣民眾投選Top10手信
韓國旅遊: 晉州江上夢幻燈會


text:
立法會功能組別(飲食界)議員張宇人噚日提出私人條例草案,建議政府放寬門檻,例如輸入非本地培訓醫生不限於香港永久性居民.佢又批評醫管局請外地醫生嘅要求太難,認為外地醫生並非一定要同時掌握英文同廣東話.
佢就《醫生註冊條例》提出議員法案,建議賦權食衞局局長「認可」外地頒授之醫科資格,俾香港永久性居民及子女畢業後可回港實習,即係免試執業路徑.佢又建喺衞生署,醫管局同兩間大學工作嘅外地註冊醫生,連續受僱不短於五年後,可免考執業試,取得正式香港執業資格.
佢批評醫管局用人唯廣東話人:「當然識英文就必然啦……醫管局而家仲要請識英文同識廣東話,正正收窄晒你可以請到嘅專科醫生.」
醫學界陳沛然喺會上回應指對修例失望,又指醫生註冊考試成立係由於 97 年香港回歸,質疑修例後免試係倒退到97年前.而且唔熟習本地環境嘅海外醫生喺有限度註冊下多數海外醫生會選擇喺大學工作,唔會到公立醫院最「爆煲」嘅地方,「喺現實環境上,(修例)幫唔到我哋」「政府用咁大動作,改一個行之有效嘅考試制度,唔知道對未來嘅醫療水平帶來多大影響,可能係會得不償失.」
張宇人回應指,外地醫生並非一定要同時懂英文或廣東話,佢批評公共醫療醫生協會會長馬仲儀話:「我今日都聽到好多啲醫生,有個唔知姓馬嘅,不停咁講『佢識唔識英文』咁,當然識英文就必然啦……醫管局而家仲要請識英文同識廣東話,正正收窄晒你可以請到專科醫生來.」


text:
香港寬頻流動電話plan比較!
香港寬頻流動電話plan比較!
咁今日我哋就講下究竟香港寬頻流動電話plan,同其他台之間有啲乜嘢分別.咁如果你係上網睇嘅話呢,現時香港寬頻流動電話plan呢主要可以分為兩種.咁分別就係4.5G同埋5G啦.咁我哋就分別講下究竟4.5G最平嘅plan,同埋5G最平嘅plan,同其他台比有啲乜嘢分別.
暫時可以見到呢香港寬頻流動電話4.5G最平嘅plan就係HK$68一個月.咁就有42Mbps速度,8GB數據,簽28個月合約.如果你係仔細比較其他台嘅話呢,你可能就會發現呢,其實無論係CMHK,SmarTone,還是係Sun mobile呢,都有類似嘅plan嘅.而且價錢呢都係相差唔遠,大概都係HK$68-88呢個價錢嘅.咁佢哋嘅分別究竟係邊度呢?大概就係喺合約期同埋用完數據後嘅速度.例如Sun mobile,可能只係需要簽12個月合約.香港寬頻流動電話呢,就需要簽28個月合約.又例如SmarTone係用完8GB數據之後有2Mbps下載速度,但係香港寬頻流動電話呢用完8GB數據之後呢,就只係得番128kbps嘅速度啦.不過價錢上,CMHK同埋SmarTone分別要HK$78同埋HK$88一個月.但係香港寬頻呢,只係需要HK$68一個月啫.
而喺5G plan方面,香港寬頻喺價錢上似乎都相當之有優勢嘅.咁暫時見到最平呢佢只係需要HK$124一個月,就有30GB數據啦,同埋用完數據之後呢都仲有5Mbps速度.相類似嘅計劃呢似乎就只係得返CMHK平均月費HK$118一個月,咁就有20GB數據,用完數據之後呢仲有1Mbps速度.咁呢個時候呢可能就會有人問,咁要點樣揀呢?咁其實你可以見到呢無論係邊一款plan呢,其他台似乎都總會有一啲相類似嘅計劃去競爭某一類客源嘅.咁作為消費者呢可能就只可以仔細比較唔同台,再去選擇適合自己嘅計劃.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
離開Shepparton,意味終於要離開澳洲,回歸香港.避世隱居提早完結係好係壞難以得知,但明明已經缺乏計劃都仍然可以趕唔上變化,確實係無法預期嘅事.
Shepparton嘅夏天相當乾燥,由安頓落黎嘅第一日起,我鼻腔一直有血.所謂有血,係鼻涕有血絲,係偶爾集中精神深呼吸,感覺到異樣嘅潮濕,原來又有血,結成血屑血塊,周而復始,然後習慣.唔知道身體健康嘅人係咪都會因適應不良而經歷血起血落,但我嗜血,染血反而歡樂,反而見獵心喜.理性限制人刻意自毀,我向來認定自毀係愚蠢舉動,但每有意外小傷,撇除事後會有疤痕殘留,單係血色素浮出皮膚表層嗰一剎那,我見到嘅往往係紅嘅熱烈同生氣.我探知唔到呢種心態係咪據講存在於人心嘅求死本能或自殘傾向使然,但因無傷大雅無關生死而可以放心甘之如飴,大抵為實.
血之於我,無可無不可,然而講唔上任何掙扎搏鬥,血原來已經以身體警號嘅姿態,無聲降臨某人嘅身上,我嘅世界.預防勝於治療,電視廣告勸世良言早有盡責提醒,但到頭來人仍然係後知後覺,誤判反常,然後到忽然確診而陷入驚恐,然後試圖強悍同樂觀,陷入理所當然嘅貪生怕死.壞消息從接收到分析,我用咗一秒去平息,又好似用咗一日去震驚.明知道無常實則有常,生老病死自有永有,但當關切自身,我地就係咁容易就可以受到煽動,甚至不由自主咁質疑惡人嘅福壽綿長,控訴命運嘅橫生枝節.假如我有信仰,或者我離可以稱為考驗嘅考驗已經不遠,而由來無解嘅嗜血,亦靜悄轉化為身在福中不知福嘅年少象徵.
冇幾耐之前,同友人傾開閒偈,佢問起我信唔信人有靈魂,而我斷然回應:我信唔到,可能時機未到.由細到大,我好中意睇啲挑戰基督嘅笑話笑片,小學嘅時候更曾經因為喺宗教功課上污辱耶穌而記過缺點.用理性用辯證去質疑宗教,強求信徒解答上帝嘅喜怒無常,嘲笑車禍生還者嘅自欺欺人,力圖令宗教理論陷於混亂,我樂此不疲.但隨年漸長,尤其是從非關神學嘅學術角度去認識宗教嘅發明發展之後,我漸漸明白到一個具有堅固神學基礎嘅宗教徹底瓦解,對全人類嘅後果必然係弊多於利,而輪迴永生天堂地獄之說,即使仍然無法令人全盤接受,但心有所寄對一般人嘅重大意義,早已經超越爭拗.上帝霸道無理表面上係自相矛盾,但實際上係一個無懈可擊嘅設定,因為佢就係要夠霸道無理,至可以同世事無常相契合.同樣,來生必然會更好嘅價值唔係在於說服,因為確診患病已經夠曬證據確鑿,佛祖會普渡眾生,只係為人嘅情緒撥出一道長開大門,皈依與否,全在個人需要,以及時機.
我細個極之幼稚,曾經誤以為宗教遲早一朝失勢,然而事實上宗教係同人世苦難相生嘅自慰工具,只要人類文明存在,永遠都唔可能消亡.神由聰明嘅人所創造,隨後因人嘅迷信得以延續,甚至主宰人類歷史千萬年嘅發展,完全係因為信神雖則唔會幫助解決問題,但無常兜兜轉轉總會令人需要依靠.遠喺農耕文明興起之前,人類見山畏山,見海畏海,無不深信神靈存在,迷信至極.當時人命生死天氣陰晴難以預料,具有通靈能力嘅巫師,就因為接通難以名狀嘅神靈,而成為值得敬重嘅權威,獲得信徒嘅擁戴,但現實難題仍然解決無方,人仍然彷徨無助.直至文明興發,神廟逐漸林立,多神宗教體系日益成形,人格化嘅神向人類保證死後至係生命嘅真正開始,形象萬變嘅神啟示生命只係無窮輪迴嘅一段小節,悟得正果嘅神看破世間無非過眼雲煙,心存終點在望嘅勇氣,信者於是比過往更能承受現實中嘅朝不保夕,悲歡離合.再到多神走向一神,個別宗教集百家之長,默默播揚聖旨,自命不凡嘅真神終於借先知之口,為創世搵到解釋——災難演繹原來早有安排,堅信上帝就可以兌換天國團聚嘅應許.當大家都為自身渺小而陷於低潮,末日救贖繪形繪聲,真主領導可保戰無不勝,勤於事功又居然導致國富民強,神權自然高於一切,榮耀歸於上帝,絕對係大勢所趨.
面對苦難,人嘅呢種謙卑係一種必然,同受到啟蒙並非衝突,亦唔係歌德尖頂足以屈就而成.再狂傲嘅人,都必然有軟弱嘅時候,而知識上嘅啟蒙,對理型嘅尋索,並唔可能抵銷如形隨形嘅苦難.食齋減壽雖然無稽,但當喺某套世界觀之中,心誠則靈,有求必應,人就至少可以為所愛嘅身邊人略盡綿力,有所作為.即使化險為夷只有千分之一可能,衣紙遇火之後亦不過灰飛煙滅,人將可以做嘅盡做過,就可以心安理得,如常夢醒.神如在,或者佢自始至終都只係一個強迫症患者,無意操縱凡人命運,只係手上有一個掣,生死生死生生死死死死生生,無終無始,亦無始無終.當次序無法自然結束,亦可以無休止重複落去,礙於無法確定規矩應當終結於生或死,於是佢只可以繼續隨機應變,順便左右光明同黑暗.而假如神同樣有煩惱,我地亦應該同情神,從而說服自己善人罪人天才凡人阿貓阿狗都離唔開一開一關,萬物生而平等,接受漫長嘅一屋暗燈.
識性以黎嘅大部分時間,我都好努力自我克制,保持堅強,因為我明白情緒波動往往只係因為一句再見所引發嘅負面聯想,只要轉身抽離得夠快夠若無其事,悲傷就唔會血流不止,天黑天光日子都係咁過.因為堅信人死如燈滅,堅信隨機嘅相遇只會以命定嘅分離收結,無神論者嘅心理關口份外難過,鎮痛嘅選擇,只淨低透過比較悲傷去減輕悲傷,but sometimes it just doesn’t work.我寧願我可以軟弱到忽然期望有下一世,有天堂或者地獄,祈求上帝准許我再有機會以某組身分擔演某個角色,甚至可以將我呢一世僅有嘅開心保存到未知嘅日後——只可惜中世紀已經湮滅,而我始終係自命清醒嘅我,要別難別,要信難信,拾遺半途,時機未到.


text:
「興衰」
每個行業都有興衰,而每間公司都會去到一個樽頸位嘅時候.如果唔及早轉型嘅話,不單止利潤慢慢開始減少,甚至乎長遠會面臨被淘汰嘅局面.就好似當年係大公司嘅時候,係七年入面就已經經歷咗兩次嘅轉型.第一次係要將家用電腦產業賣出,第二次係發展諮詢服務.雖然近年轉型好似唔係太過成功,收入未如理想,不過嚟個亦都係每間公司會經歷嘅過程.
「轉型」
公司要轉型其實唔係一件易事,因為通常都會有好多歷史遺留落嚟嘅問題要去面對同解決.如果係一間百年老店就更加難,因為最難處理嘅員工嘅心態.有啲人會覺得係危機,有啲人就會覺得係機遇,所以好視乎員工點樣睇每一次嘅改革同轉型.當然無人可以咁寫包單一定會成功,只不過如果係士氣高昂嘅時候轉型,成功率一定大過士氣低迷嘅時候.
「品牌」
所以一間公司個名好緊要,因為個品牌可能就係公司嘅緊箍咒.舉例,如果你間公司叫做錶行,你只可以做同錶相關嘅業務.唔係話唔可以做其他嘢,只不過絕大部分人只會聯想到錶行係買錶嘅!所以好多時只可以開多間公司去做唔同嘅業務,講到尾改過好名都好重要!而大部分公司只為求短期目標,因而錯失轉型嘅機會,最後慢慢無競爭力同俾淘汰.
Also published on Medium.


text:
SEALY特點健康消閒
5星級Staycation! E先生有新推介!
號外!Dee哥同 Joyce首次飾演螢幕情侶,為慶祝Anniversary搵咗Edan (also known as. E先生) 為佢地推介5星級Staycation! 一齊睇下E先生有咩新推介….?
眾多出名嘅國際5星級酒店都指定用Sealy絲漣床褥,並且由國際脊骨研究專家參與研發,用咗澳洲製造嘅鈦合金專利彈簧,令您瞓得舒服得嚟又貼腰夠承托,對腰骨都好啲夠晒護脊!
點解Edan同Dee哥為咗張床咁激動?
Edan Lui 呂爵安 同 何啟華 DeeGor 拍攝有幾專業就係人都知,為咗張床,今次居然公然挑戰編劇!
Edan 同 Dee 哥親身瞓過Sealy絲漣床褥,一睇份稿就知編劇未夠了解張床!您睇吓佢哋如數家珍咁一口氣講咗咁多Sealy床褥嘅優點出嚟就知佢哋咩料啦!Sealy絲漣床褥點只好多5星級酒店採用,而且仲有勁多專利技術,確保為您提供護脊又舒適嘅睡眠享受!
一齊睇下佢地係拍攝現場講啲咩? 記得睇到最後有surprise
最快恢復精神嘅秘訣係?
香港人工作繁忙,點樣喺有限嘅時間,最快回復精神?
秘訣當然係瞓個靚覺啦!但係點瞓先可以瞓到個靚覺?就等 Edan同我哋分享!
點先叫瞓得舒服?
諗唔諗到屋企張床褥同衫褲鞋襪最大嘅分別係咩?
就係衫褲鞋襪會成日買成日換,但係床褥就唔係啦!“沒有比較,沒有傷害”未瞓過Sealy絲漣床褥真係唔知原來可以咁舒服!
您瞓覺有無試過俾人迫到碌落床?
俾人迫落床呢啲咁尷尬嘅moment喺您身上可能都發生過!想知Sealy絲漣床褥點幫您解決?成日單邊落床,又點可以令您張床更耐用? 即刻睇下 Dee哥 親身講解啦


text:
去布吉唔玩水唔出島玩等於冇黎過!個個都去PP島,我就嫌太多人,所以參加左由travelwebsite.com
贊助的一日團去左另外兩個島,分別係帝皇島同珊瑚島,呢兩個島少人d,但都係超級靚!
個團包酒店接送,一早8點由酒店出發,去到碼頭集合,點完名就跟教練上快艇啦!經過約30分鐘的船程就去到第一站帝皇島啦!一見到個沙灘真係「嘩」出黎,海水是李斯德林色的,透明的藍綠色呀!!!勁靚!!!我地有40分鐘在呢個沙灘玩水同曬太陽,呢度的海水係透明架,好清,會見到魚仔!重點係沙灘好乾淨,冇垃圾架!沙好幼好滑,赤腳行都冇問題.見到個咁靚的海好開心啊,身心舒暢!
在沙灘留左40分鐘之後就上返快艇,去皇帝島另一邊浮潛,教練已經準備左浮潛工具同救生衣,唔識游水都唔驚,一落水就浮起架啦.呢邊水都係好清,浮潛見到好多魚仔,成群就係我身邊遊過,好正!對於唔識游水的我黎講,可以用浮潛呢個活動試下在大海同魚仔一齊游水的感覺真係好好,推介俾所有唔識游水的大家.
浮潛左大約40分鐘之後就返去頭先個帝皇島沙灘食lunch,團費包左架喇.餐廳就在沙灘一角,可以望住海景食飯.Lunch唔算多野揀,有飯,幾款餸,冬蔭功同生果,但味道OK的.食食下有隻貓仔陪我一齊食,哈哈,好得意.
食完飯就坐快艇去另一個島,珊瑚島啦!同樣都係藍綠色的海水,如果遠睇會覺得帝皇島海水顏色靚d,但落到水就發現珊瑚島沙灘仲多魚!今次自由活動時間仲有兩個鐘,因為珊瑚島可以玩水上活動,例如海上拖曳傘,香蕉船,speedboat等等,想玩的話可以同教練講,水上活動要自費的.如果唔玩水上活動,可以問教練借頭先用過的浮潛工具在沙灘浮潛,我就係啦,又同魚仔一齊游水啦yeah!
如果覺得浮潛唔夠好玩,想試下深潛的話我都有推介!布吉有個好出名的靚女潛水教練叫Nicole,佢係奧地利同香港混血兒,在布吉土生土長,識多國語言,最重要係講廣東話,可以更容易溝通到.佢17歲已經考到潛水牌,做左幾年潛水教練,有「海界女神」同「魔鬼敎練」之稱,好注重潛水的安全措施,大家可以放心跟佢一齊去探索布吉的海底世界.travelwebsite.com
係Nicole潛水團的獨家代理,想跟海界女神潛水就上travelwebsite.com
睇下有咩團選擇啦!


text:
我哋太約3點到達然後Check-in,上去5樓房間先放低行李,上到去俾個任務佢哋兩個鬥快搵到517房間.
一入去兩個見到間房成架叮叮咁,就超級興奮!第一時跑去自己張床度瞓,哥哥仲爬咗去上格,原來上格放咗咁多個公仔喺度,驟眼睇真係好似真實情景!
仲記得芊芊1歲嘅時侯在嫲嫲屋企住咗一排,每一晚食完晚飯我就會同芊芊搭叮叮去到筲箕灣總站再搭番轉頭遊個電車河,所以芊芊特別鍾意叮叮
小朋友床的上格係模擬叮叮上層坐位擺設,配合埋牆上佈景真係幾寫實喎!
呢間房真係設計得好精緻,每一個地方都可以見到傳統電車既特色,睇吓個廁所連扇門都好似上落電車的摺門,仲有塊鏡同燈,真係咩回憶都番哂嚟!
另外衣帽間位置,一望上去個設計,又真係幾似個電車站喎
房間裡面兩邊牆都有電車內外的大特寫
兩個坐喺呢張木櫈上面真係好似置身於電車內.
呢個係媽咪要求佢哋擺的粗魯Style(但係唔該喺真電車上面唔好咁呀!)
大床以報攤為設計,床頭軟墊由好多本雜誌堆砌而成,十足十中環街頭報紙攤檔
地上面仲有幾個坑渠蓋設計的咕o臣好過癮好得意!
小電車頭前仲有張馬路造型嘅地墊,兩個即刻拎佢哋帶嚟嘅玩具 車仔出嚟喺上面玩
在小枱椅上面放咗幾本以香港特色為主題的圖書,等爸爸媽媽可以夜晚臨瞓前同小朋友睇書.
本本圖書我都超鍾意,好似呢本講述香港小朋友的兒時玩意,有幾多種你又玩過呢?我最有共鳴係呢幾個!
仲有兩張「寶藏獵人」遊戲咭,如果答啱哂仲可以去換番份小禮物!
最後最後唔講唔得嘅呢個超大露台,望出去龍珠島同埋黃金海岸商場同遊艇會
參觀到唔捨得走,但係主題客房包了一個特色下午茶,所以放低好行李我哋就急急腳落去嘆個High Tea先!
對住下面的泳池景,食起上嚟都真係寫意D!
在酒店大堂的特色主題下午茶,會跟據你訂的主題客房為您預備精緻的Tea Set!
嘩!真係好大陣仗嘅電車下午茶,兩架電車沿住路軌一路行,兩個玩多過食!
除咗Cake之外,連砵仔糕都有,真係好有本土Feel
食飽飽後我哋就出發去玩玩酒店內的玩樂設施,沿住樓梯行落LG層,就見到鯊魚冒險島遊樂場,見到外面仲有一大片空地,於是八卦出去望望睇吓有乜玩.
最開心佢哋見到有個沙池同埋"筆"沙神器,如果唔係有個小朋友排隊又想玩我諗佢哋真係玩到唔捨得走!
另外一邊大空地放咗幾個遊戲設施,一個吹氣迷宮,巨型保齡球,巨型象棋,全部只要同鯊魚冒險島職員講聲就可以開放俾大家免費玩.仲有呢個車軚圍住的區域原來係個單車遊戲區,每15分鐘一節,只要就可以向職員租借單車喺度踩!
最奇妙喺呢個唔知係乜東東,問過職員後先知原來呢個係泳池的嬉水遊樂區,水會從這些巨型裝置灑出,只係遇著冬天暫停開放,不過三月中就會同埋泳池一齊開放番!嚟緊夏天大家可以考慮吓嚟玩吓!
之後打算入去鯊魚冒險島玩,見到外面有部足球機同氣墊球,於是又向職員登記玩咗陣,遲遲都未入去遊樂場玩! 哈~
唔該哂計分小姐幫我哋計分!
呢個鯊魚造型的登記處真係打卡好位!
鯊魚冒險島收費為50分鐘一節,酒店住客$100/ 非酒店住客$150(以上收費為一位成人及一位小童),至於訂了主題客房的我哋就獲免費玩一節50分鐘
就連換鞋區都設計得特別靚!
芊芊「哥哥,等埋我呀!」
我最深印象係呢段入口的一小段路,用了投射裝置將海底影像射在地上,佢係一條Animation,真係見到D小金魚喺度游來游去!
兒童洗手間就在入口旁邊! 十分乾淨舒適
以鯊魚為題的Playhouse唔多,相信除咗恐龍之外,鯊魚就係小朋友另一至愛 .
場內設計到好似海底一樣,小朋友一入去就經已好開心周圍跑,裡面有個好大嘅海盗船同鯊魚造型的裝置.
呢條透明瀡滑梯好刺激,而且仲發現有個好處,就係當有D BB仲細個,佢哋唔敢瀡落去,呢個透明位可以俾媽咪好放心咁睇佢小朋友喺裡面情況
呢個鯊魚口簡直係打卡位!小朋友爬到最頂瀡過旋轉瀡滑梯,由呢個大大鯊魚口瀡出嚟! 佢哋兩個扮俾鯊魚咬,妹妹直情演得入型入格!
適合較細的小朋友遊戲區
另一邊仲有攀石牆,小朋友玩嗰陣要小心D,唔係驚佢跌落嚟,係驚佢跌落嚟壓親其他人,哈~
兩個嘢好似放監咁! 講飲講食冇興趣,但係講玩就幾攰都即刻醒哂!
唷噓~~
彈床係妹妹第二最愛啦(打韆鞦係第一!),屋企張床都就嚟俾佢跳爛!唔該你喺度跳飽佢
如果驚太細小朋友唔啱玩,呢度都有個BB小天地,裡面有齊所有訓練大小肌肉嘅玩具,如果拖住個細又唔知大個件出邊玩成點,呢個潛水艇造型嘅BB空間有大大個窗口可以俾你見到出面小朋友一舉一動,十分放心!
玩到咁上下我哋就去參加手工藝工作坊,這個工作坊係主題房間包埋,配合房間主題做出兩件小作品(當然Walkin或者普通房間住客也可參加,不過就會係做其他手作)
酒店客人需要$100/其他客人則$120,這個主題客房並不包括在內,需要額外付費
看看小朋友的製成品幾靚! 大家可以選擇自己鍾意既手作去完成
隔離仲有張迷你乒乓波枱可以俾小朋友玩
至於電車主題房間的我哋會做兩件小手作,一件係木製電車模型,另一個係設計環保袋 .
多謝酒店預先為我兩個小朋友預備的小禮物!
兩個都好有心機跟住姐姐一個一個步驟咁完成,估唔到雞手鴨腳的芊芊,人仔細細都可以唔駛媽咪幫手自己砌好架木電車!我哋讚佢嗰陣仲陰陰咀笑咗出嚟
跟住再設計電車主題環保袋,哥哥真係畫得超美!我覺得定番個價都有人會買(至少仲有我呢個顧客)
芊芊畫完就急急腳再跑番去玩,無限次瀡滑梯同跳彈床,因為呢個時侯六點幾,大家都去咗食Buffet,我哋好似包咗場咁!之後哥哥完成埋個手作再加入,剛好另有一家人喺度玩,哥哥同芊芊都有個對手一齊喺度玩伏匿匿!真係玩到癲哂...
多謝黃金海岸酒店送我哋飯後甜品!
我哋拎住換領卡到餐廳換取雪糕,有Haagen-Dazs同Movenpick呀,換完芊芊就第一時間衝上房慢慢嘆杯雪糕
番入房發現原來酒店預備埋個生果盤,等大家晚飯番到房間都可以食番少少水果,超細心超體貼!
剛才工作坊兩個小朋友的製成品,真係節目豐富又食又拎!
夜晚我哋行過去商場那邊食個晚餐,再去超巿Shopping吓就番房休息,剛好開電視見到「狼人」於是成晚佢哋就攤喺床上面好開心咁睇,我哋都睇埋一份(其實係為咗驚有恐佈色情場面要Standby轉台)
全部人瞓哂之後我就一個走出露台欣賞下夜景,真係好靚好舒服!!
到咗第二朝起身落去食個早餐Buffet(酒店房間已包),對住泳池景嘆住早餐真係爽!蝦餃點心夾餅奄列乜都有,仲有Meiji Yogart,好開心呀!
食完早餐我哋就去玩小火車(本來昨天打算玩,但係因為有毛毛雨就取消咗),呢架小火車得兩卡,每卡坐到兩個小朋友,起初以為有得坐車頭(諗唔起架火車要有司機,哈~)佢哋兩個坐車尾,我哋就一路跟住火車轟𠾐轟𠾐!
呢架小火車會圍繞海旁行一圈,我同媽咪就梗係冇得上去只可以喺側邊跟住兩位少爺小姐行
話咁快就環繞海旁一個圈,我哋沿住海旁行一直行到篤
行到去「戶外至Kids遊樂園」,起初以為係一般普普通通公園設施,原來大部份都係新式公園設施,剩係睇吓呢個繩網陣,同埋呢個無邊瀡滑梯,真係見到都驚心,但係玩落又原來好安全,連芊芊都玩到唔駛扶!
第一次見呢種無邊滑梯! 睇上去又好似幾危險,但係原來小朋友係Handle到!
就連呀芊起初有少少驚,但係瀡下瀡下就越玩越起勁
男同女瀡滑梯的分別
呢個哥哥震震震攪到呀芊好驚跌! 但係睇住佢哋咁又好攪笑
玩咗成大半個鐘差唔多到Check-out時間,我哋就番去執嘢離開lu....
但係大家仲記唔記得我開頭介紹話主題客房裡面有兩張遊戲咭,原來答啱哂然後去鯊魚冒險島可以換到兩份咁堅的玩具! 「媽呀,這不是夢吧」
真係估唔到喺香港酒店都玩得咁開心,樣樣設施都咁齊備,其實如果近近哋喺度過番兩日一夜真係唔錯,夏天嚟仲可以去埋沙灘游水!同埋成個行程見到外國人仲多過香港人(甚至唔見大媽),感覺真係幾似去咗外地㗎,哈~(連自己都呃埋)


text:
2019年末夫妻 Event
間唔時,我地都收到d email,dm問我地,點解會有夫妻玩呢樣野?
我地唔係果d ms sex呀,果d乜乜信箱,真係未必會個個覆
但其實跟據咁多年經驗
見過n咁多對真夫妻同情侶(non sp)
我地只能夠分享一個數據
就係有共識,一齊黎玩嘅couple
現實感情同關係又真係好好
可能大家已經超越左互相佔有果種階段,比起果種係童話同教科書嘅愛,佢地相處之道更加來得似朋友,真正嘅”乜都”講得.
同時間,好多人又誤解,出得黎玩,一定係男想玩,女嘅都係配合
sorry
個data係50 50
好似呢對夫妻咁,係個女想玩,個男係陪個老婆玩
又有d 朋友會question,咁一定係個男嘅廢,自己唔得,所以個女先想出去玩
又錯
跟據當晚嘅觀察,扑得最勁同最澎湃嘅都係個男本人
所以好想借呢個event一次過reply返大家一d 謬誤
呢個世界真係存在住好多大家唔知道嘅事物
真心建議大家唔好用藍絲腦閉塞嘅思維諗野,成件事拉闊d黎睇,真係會有真夫妻出黎玩
But anyway,辜勿論大家做唔做到,同認唔認同佢地
呢個都係閣下嘅選擇,互相尊重就好
今日唔係同大家深入探討呢個問題
好,終於講重點
就係嗯多謝佢地比面,揀我哋😂😂😂
亦都等大家知道我哋有好多唔同族群
大家match到就好了
完


text:
姓孔的女孩名字如何取?姓孔的女孩名字怎么取洋气些?孔姓,是当今中国姓氏排行第七十二位的大姓,人口胜多,约占全国汉族人口的0.92%,如果想要给姓孔的女孩取名字,取什么样的名字好听又洋气呢?本期小编整理了一些有关姓孔的女孩名字,供大家参考,一起来看看.
孔薇竹 孔碧岑 孔蔼樊 孔邝翥 孔舻娴 孔芦萱 孔苹面 孔馨滢 孔璎葵 孔姿珊 孔云姬 孔奕涵 孔思雨
孔雅楠 孔瑾萱 孔梓萱 孔婷婷 孔德琴 孔修洁 孔悦 孔玥 孔玥媛 孔若琦 孔若琪 孔馨媛 孔悦媛
孔畅 孔欣媛 孔梦媛 孔悦瑗 孔军 孔佳桐 孔秀斌 孔紫桐 孔怡桐 孔琴淼 孔湘越 孔晓滢 孔晓雨
孔晴雨 孔滢昙 孔炎冰 孔晴雪 孔程彗 孔男幻 孔煜然 孔绵二 孔蓼馨 孔彤蕊 孔煊晴 孔沿馨 孔楚涵
孔户彤 孔绵彤 孔郑嫣 孔祥美 孔梓涵 孔悦涵 孔欣悦 孔子涵 孔紫涵 孔亭茹 孔娜茜 孔思悦
孔凡琴 孔凡琴 孔泳迪 孔姝茗 孔媛 孔美媛 孔丽华 孔雅露 孔德旭 孔德森 孔德荣 孔馨 孔馨鸣
孔琳涵 孔小嫣 孔溢菲 孔佳佳 孔雪鸳 孔羽彤 孔羽菡 孔槿菡 孔槿萁 孔槿洁 孔菊婉 孔娅颍 孔下犒
孔梓萁 孔椿萱 孔萁菩 孔子嫣 孔秋璇 孔秀琴 孔暄婷 孔碧莲 孔灵犀 孔月琬 孔海棠 孔伶蔚 孔凌蔚
孔凌蔚 孔炳蔚 孔炳蔚 孔馨闵 孔楠艳 孔荣霓 孔裳姒 孔鑫荷 孔杏菽 孔雅陇 孔菱鳞 孔离刁 孔甑鹘
孔轶滢 孔逸宣 孔月菽 孔玷馨 孔戆诗 孔菽匀 孔琪夕 孔坂翡 孔岑菀 孔俪茗 孔琬竺 孔江燕 孔璐琪
孔俪洁 孔诒悠 孔品悠 孔思蕲 孔搴滢 孔藕颖 孔藐蕴 孔硫樱 孔婕竹 孔暹茱 孔砻瑾 孔贝萦 孔卿桐
孔览瑾 孔馨娴 孔旖蝶 孔一朵 孔丽涵 孔烁涵 孔洺君 孔希孟 孔琰 孔惠真 孔晓甜 孔逸辰 孔雨珍
孔甜馨 孔丹宇 孔玉琦 孔荫乔 孔雪珍 孔彤璐 孔佳涵 孔学涵 孔若莹 孔佳月 孔茉涵 孔雨桐 孔蓟琴
孔佩常 孔宪梅 孔小芳 孔一诺 孔毕玲 孔小娟 孔志红 孔孟瑶 孔梦瑶 孔营 孔令荣 孔峰 孔晴丹
孔雅辨 孔滢琴 孔蕾月 孔淼鄃 孔栈琰 孔茱鞘 孔红亚 孔为媛 孔媛媛 孔欣欣 孔嘉阳 孔子琪 孔思
孔思杰 孔子荣 孔子宁 孔子字 孔馨莹 孔靖涵 孔玮琦 孔德璇 孔德静 孔奕璇 孔姝文 孔奕文 孔梓菡
孔雅涵 孔新莹 孔欣莹 孔馨颖 孔繁呓 孔淑然 孔亚茹 孔柏如 孔柏茹 孔曦涵 孔淑菡 孔心茹 孔馨茹
孔滋菡 孔滋涵 孔德章 孔姿菡 孔姿涵 孔辛 孔繁逸 孔繁翌 孔繁歌 孔繁也 孔繁巍 孔繁小 孔繁蓉
孔繁艺 孔繁莹 孔繁昶 孔繁诒 孔繁辰 孔繁嗳 孔繁忆 孔繁怡 孔德矍 孔德遽 孔德琼 孔优佯 孔鹊雯
孔藩宁 孔斓荥 孔鹃鍪 孔蕖裳 孔钰捻 孔楠雯 孔火岑 孔赡藕 孔丹姒 孔诗瀛 孔祥芮 孔令超 孔周一
孔莎莎 孔与凡 孔语凡 孔羽凡 孔御凡 孔于凡 孔愈凡 孔余凡 孔德凡 孔德壹 孔德益 孔侦聪 孔侦灿
孔侦蔓 孔德依 孔德易 孔德意 孔德弈 孔德旖 孔君如 孔德卿 孔旖淇 孔姨泺 孔奕洋 孔奕阳 孔益阳
孔明玉 孔哲宇 孔皓月 孔垂穗 孔一芯 孔婧蕾 孔熙蕾 孔雪熙 孔紫美 孔紫美 孔颀诗 孔莎琳 孔谭晴
孔霞樊 孔苓馨 孔淑镆 孔词滢 孔鞅彤 孔梓欣 孔梓萱 孔骁催 孔曼箐 孔诗榆 孔诗译 孔姬若 孔篮蕴
孔笕欣 孔谷妃 孔璁莺 孔静卉 孔芙霓 孔茵芯 孔尹菡 孔有蕊 孔蕴颖 孔诗艺 孔诗伊 孔诗义 孔诗宜
孔诗易 孔诗溢 孔诗翼 孔诗仪 孔诗益 孔诗宇 孔诗玉 孔诗瑜 孔诗誉 孔小霞 孔子优 孔佳晴 孔温淳
孔洁淳 孔雯淳 孔绿淳 孔爱潼 孔爱淳 孔珍珍 孔浩蓉 孔贺一 孔东美 孔明霞 孔鹦湄 孔蓝娇 孔曼荫
孔瑾萱 孔莺侃 孔芦彗 孔莺裳 孔菡俪 孔玫菡 孔婧嫱 孔蕴炉 孔芊茜 孔美二 孔丽月 孔亭惠 孔赵琴
孔赵翼 孔赵蓟 孔赵蔓 孔赵燮 孔赵晴 孔赵娇 孔赵莺 孔赵俪 孔赵若 孔琼婉 孔辕妮 孔蕾蕊 孔思禽
孔樱菽 孔呈逍 孔贞璎 孔謦墨 孔诗敏 孔芙苓 孔屉敏 孔严茹 孔俪颍 孔嫣鳙 孔雅庞 孔孜涵 孔珞琳
孔语歆 孔语昕 孔宇歆 孔雨歆 孔淑晴 孔渝昕 孔语忻 孔语欣 孔渝莘 孔谕歆 孔俞歆 孔煜歆 孔煜芯
孔煜欣 孔羽欣 孔宇欣 孔渝欣 孔渝馨 孔瑜馨 孔瑜荥 孔瑜芯 孔瑜歆 孔羽晴 孔羽汐 孔雨汐 孔淑妍
孔祥琼 孔祥敏 孔咏瑶 孔乾 孔祥贝 孔悦霖 孔清钰 孔梦惠 孔芊芊 孔令冬 孔林雅 孔誉菡 孔启航
孔淑娴 孔德娇 孔爽 孔紫琳 孔美妍 孔凯妍 孔彩萱 孔采萱 孔燕妮 孔婧璇 孔悦宁 孔悦琪 孔馨瑶
孔旻 孔垒 孔鑫 孔苗朵 孔洁 孔近粲 孔锦灿 孔赛丽 孔钰菡 孔浥宁 孔钰茗 孔紫菡 孔令菲 孔玉红
孔逸颜 孔舒逸 孔德春 孔晶晶 孔薇颖 孔滢梦 孔婷 孔璐月 孔桂兄 孔桂华 孔桂霞 孔桂琴 孔桂芸
孔桂兰 孔凡云 孔繁云 孔前 孔君瑶 孔思媛 孔思妍 孔妍媛 孔熙钰 孔熙淼 孔贝薹 孔晓诺 孔铭雅
孔雪情 孔力 孔力 孔娜 孔滕子 孔钰彤 孔跃 孔怡岚 孔婉赢 孔晚赢 孔婉荧 孔婉莹 孔晚莹 孔晚盈
孔祥洁 孔滕越 孔滕玥 孔滕悦 孔祥岚 孔丝雨 孔雨竹 孔嘉 孔祥安 孔瑛 孔翔 孔予 孔画 孔祥瑛
孔语涵 孔屹轩 孔欣屹 孔祥惠 孔恩惠 孔惠 孔慧 孔祥盈 孔祥玥 孔祥琳 孔祥彤 孔爱玉 孔佳琪
孔佳悦 孔祥琪 孔祥灵 孔呈轩 孔澄轩 孔澄轩 孔澄煊 孔萱 孔祥凤 孔祥雨 孔诗雨 孔怡宁 孔妍
孔家妍 孔文萱 孔雯萱 孔丹馨 孔丽丛 孔茹蛛 孔荇茹 孔贵思 孔苹二 孔阚斓 孔蓝俪 孔竭滩 孔闺缨
孔馨婷 孔晏娇 孔嫩禳 孔藕女 孔璎思 孔俪萱 孔诗婧 孔奕婷 孔师懿 孔思垚 孔茜厅 孔钱险 孔萍峪
孔嵋娜 孔艳莎 孔琼弓 孔琴某 孔荟如 孔睿麟 孔诗萁 孔绵蕴 孔瑜晗 孔惠缨 孔禧璎 孔诗韵 孔诗茗
孔欣语 孔婷娜 孔月淞 孔篱兰 孔莠芯 孔莺昙 孔茗樱 孔邺月 孔菀兰 孔蓝尹 孔丹璎 孔芸颍 孔于倩
孔篮茜 孔巧琳 孔飘莺 孔芸朵 孔妃婵 孔畜馨 孔罗茹 孔蓝婷 孔一茜 孔蓓蕾 孔蕴馨 孔芦蕹 孔丹阑
孔雯 孔恩予 孔祥淋 孔祥萍 孔祥垛 孔祥雪 孔佳雯 孔繁娟 孔照涵 孔滕爱 孔伟涵 孔欣 孔炜涵
孔铎霖 孔祥萱 孔祥炜 孔祥越 孔祥予 孔细蕊 孔诗睿 孔清雅 孔贝不 孔趁晴 孔思骝 孔庇月 孔馨月
孔维澜 孔维雯 孔维霏 孔怡琳 孔维清 孔下与 孔临 孔田 孔雨诺 孔若函 孔旖旎 孔均心 孔钰雯
孔伶金 孔棱洁 孔令金 孔令换 孔祥英 孔月莲 孔雪巧 孔涵阳 孔妍萍 孔迪萱 孔梦棋 孔曼妮 孔雨秋
孔紫星 孔宁宁 孔雯雅 孔碧莲 孔菽蕊 孔蕴妤 孔妤婷 孔晓芳 孔滢班 孔媚莠 孔龄昕 孔媛缔 孔碌硖
孔缆玷 孔孔嵋 孔彤苹 孔蕴瑛 孔丹饮 孔萁莠 孔贞蓝 孔莲屹 孔瑚妍 孔蛰菡 孔阚莺 孔妍鸯 孔薹晰


text:
我Joey仔又要出動吊人,真係又好嬲又好笑,見到呢件豬西真係你倒貼8000比我同你食都要考慮下,今次我主要係想吊柒一班谷精上腦既懵撚,成件事又第一秒開始就已經知係騙案啦下話.
等我同大家逐點擊破騙案!
- 講到尾都係由一張假相開始,d相影得咁靚,多數都唔係真相,多數都係偷自一d無咁出名既網紅或者models,想知d相係咪佢真人不妨睇晒佢所有post出黎既相,有幾多睇幾多,如果無post出黎就叫佢send,如果係真人既,d相通常會比較日常,如果係假既,通常都會好似寫真咁,完全離晒地.懵撚們,有時真係唔怕問多兩句,什至質疑下佢,同佢講明(用講笑既tone): 「嗱,如果出到黎唔係你,我會走架.」
- 你班懵撚,那來既自信?一個樣貌標緻既少女點會咁易赴約?谷精上腦就射督精照下鏡先啦,送上門既野真係送都唔好要.
- 雖然你地係懵撚,但估唔到你地懵得咁撚徹底!出到黎一見面見到係豬西,人唔縮9都縮啦,點解仲可以一齊去食飯?餐飯你食得落咩?無他,一切都係源於港男出名有風度,我當你咁撚唔好彩,比條豬西昆撚左出黎,見到同相差咁遠,都應該黎一招金蟬脱糞啦下話,止蝕先係皇道,去到呢個境況,條豬西擺到明用假相昆9你,你講返個大話,話突然肚痛想賴屎都唔係好過份,大家當打個和.
- 呢個方法我最常教大家用,就係打返個飛機,等自己清醒下,呢招真係有神奇既功效,打前打後判若兩人,打後個腦好似新既一樣,思維模式同打前完全唔同,有如看破紅塵,什至連打前想約女flirt女既動力都無埋.幫你錢都慳埋!
講到最尾,身於亂世,想唔比人呃都唔係咁易,好多人大大小小,或多或少既伏應該都中過,比女呃都算,仲要比件豬西呃去食1000埋單既垃圾,真係吊你老味,你話比件靚既呃都仲話.你可能心諗,Joey你又好撚叻無比人呃過咩?我又真係無比女呃過wo.共勉之.
Source: appledaily
Wechat: hksp_joey
Telegram: hksp_joey


text:
搜尋結果: #舞蹈員
OASIS | 余拜仁:這是關於對人的尊重
大半個社會過去一個星期都係一片愁雲慘霧,為著近年,以至近十年以嚟這宗非常罕見嘅嚴重舞台意外傷心,擔心同掛心;正所謂:「最緊要人無事」,身體受傷嘅,我哋都習氣祝福佢哋盡快康復,吉人天相,心靈受創嘅,我哋都互相支撐,手牽手肩並肩共度難關.事故發生之後,除咗嚴正問責,期望盡快搵出今次肇因之外,演唱會嘅製作流程,成本控制,風險管理,以至最關鍵嘅:對人嘅管理同安排,全部都成為咗大眾聚焦嘅地方,其中舞蹈員嘅待遇就尤其受到關注. 喺香港流行樂壇入面,「紅館」係極之特別嘅符號,不論新人或者舊人,出道或者告別都好,「開紅館」都係非常重要嘅儀式,絕對係個人成績表上十分關鍵嘅一筆;同時,「開紅館」亦有其特別嘅模式,其中勁歌熱舞,或者起碼載歌載舞都係不可或缺嘅(分別只係環節嘅長與短),就算平日真係習慣就咁企喺度或者坐喺度唱歌嘅歌手,一旦有機會登上呢個殿堂,普遍都難免「從俗」跳番或者至少搖番幾首歌,似乎咁樣先至符合到唔少樂迷對「演唱會」嘅預期. 既然舞蹈係咁重要,咁舞蹈員嘅待遇應該好好啦係咪?咁又似乎係無必然關係.部分資深舞蹈員慨嘆,近年演唱會嘅規模愈搞愈大,預算愈加愈多,但係真係花喺舞蹈員身上嘅錢,咁多年嚟嘅升幅係完全唔合比例,當中嘅分配更係落後於台前嘅樂手同幕後嘅Crew member;錢多錢少係一回事,保護得足唔足夠又係另一回事,眾所周知,舞蹈員係靠身體搵食嘅,佢哋平時自己當然會勤力練功,好好養護,然而踩台演出會有好多突發事件,唔係話你個人夠小心就可以,一旦不幸出事嘅話,唔只影響到果一場,果一次演出,仲有機會影響埋其後嘅工作機會,影響深遠. 主辦單位依家普遍都應該有買保險,問題係買得足唔足夠呢?保障範圍包啲咩?賠償嘅錢有幾多?Claim錢易唔易同快唔快?甚至會唔會「有後果」?有行內人透露,個別主辦單位會視Claim保險嘅人係麻煩友,除咗唔願意幫手,甚至會將對方放入黑名單,減低日後錄用機會,於是乎,舞蹈員就會面臨兩難,明明有需要Claim又唔夠膽,真係唔Claim嘅話最終又係自己蝕底. 以上嘅行業問題相信只係冰山一角,更多唔同崗位肯定會有更多其他問題,歸根究底,呢啲全部都係關乎對人嘅尊重,大家有無將唔同嘅單位都視作平等嘅伙伴呢?「己所不欲,勿施於人」嘅黃金律雖然老土,但係有用,只有重新重視番人嘅價值,各種問題先有機會慢慢改善.


text:
廣州市知用中學
介紹改
學校佔地面積16400平方米,其中學校入面嘅教學樓,科學樓,圖書館,實驗室,運動場,生物園,地理園,校園網等設施都係按嗮廣東省一級嘅學校標準嚟整嘅,課室入面有多媒體嘅教學平臺.依家間學校總共有40間教學班.
校訓改
知用中學嘅校訓係「格物求知 窮理致用」,呢條校訓出自《禮記•大學》,意思係「推究事物嘅原理嚟探求知識,窮盡事理嚟達到實用」.而校名「知用」亦係來自爾句校訓.
校服色改
- 長袖
- 衫: ,袖帶一粗一幼嘅 邊,左右對稱.
- 褲: ,帶一粗一幼嘅 邊.
- 風褸
- ,袖帶一粗兩幼嘅 邊,心口有中等厚度嘅 線.
- 短袖
- 衫:除咗領呔同袖口有 邊之外,其它部位都係純 .
- 褲: ,帶一粗一幼嘅 邊.
之前用過改
- 長袖(1992年9月~2008年6月)
- 衫: ,兩邊對稱.
- 褲:純 ,但兩邊有突出嘅幼條紋.
- 短袖(1992年9月~2008年6月)[3]
- 衫: ,近衫領附近有笪三角形嘅 ,兩邊對稱.
- 褲: ,帶中等厚度嘅 邊.
- 禮儀服(1992年9月~2008年6月)
呢間學校喺2010年之前,女仔用過袖口帶 嘅 衫同 裙,而男仔唔理係衫定褲都係純 嘅品種[註 2].
史改
知用學社改
1922年11月4號,廣東高等師範畢業班嘅學生余心一,李鈺,熊潤桐,謝康,餘鳴鑾,陳克文,潘學增,龍詹興,李加雪,陳賢德,禤參化同埋蘇瑞12個人搞咗間廣州知用學社,係間學校嘅前身.學校強調「為學術而學術」,不過呢句話有脫離政治嘅傾向,搞到學校好似冇咩人去.後嚟有王衍孔,陳書農,唐富言,陳寂,張農,岑麒祥,吳三立,何融,謝申,張瑞權,胡金昌,張兆駟等50個人加入咗知用學社入面.到咗1924年嘅暑假,知用學社就決定去辦教學任務嚟鞏固社會基層,結果張瑞權同埋唐富言就向嗰陣嘅廣東大學校長鄒魯商響文明路借咗3間課室開辦夏令館.嗰時,報名入學嘅學生淨得100幾個,不過佢哋就無因此停辦,而係將賺返嚟嘅錢辦咗間中學,佢租咗紙行街(依家係紙行路)90號嘅屋嚟做校舍.結果間學校就變咗廣東省入面,第一間實行壬戌學制[註 3]嘅中學,開辦嗰陣,凈係收初中兩個班共80個學生.嗰時由於經費問題,老師以做義務為主,工資衹夠畀路費,而創辦人就乜都係自己話嗮事咁滯.
學校成立初期改
喺學校啱啱成立無耐嗰陣,撞正廣州商團搞示威,雖然話響西門(依家西門口)爆咗單戰爭,不過戰爭過咗冇耐就結束咗.到咗第二年,又爆咗單楊希閔同埋劉震寰嘅戰爭,不過對知用中學無影響.嗰時成日爆發內戰,搞到公立學校得好少錢賺,少到差唔多執笠咁滯;政局一有變動就要停課.而對私立學校影響就細好多.因為中華民國大陸時期規定話辦私立學校係唔使備案就可以招生開學,重可以自己揀教材同埋教法.而啲學生仔想點就點,唔使攞轉校嘅證明,有轉校同退學嘅自由嘅.
後嚟知用學社嘅打工仔,大多數都係啲高校嘅猛人.對啱啱創辦咗嘅知用中學就話好有希望噉.學校開辦嘅第一年,由於收費太低,所以搞到房屋嘅租金,水電費畀得太多,搞到間學校差唔多破產咁滯.嗰陣嘅老師冚唪唥都係啲後生仔鬧到屄,甚至你爭我搶噉滯,搞到學校嘅學生話鬧退學,結果搞到知用中學差唔多要停辦.
到咗1925年夏天,校長唐富言就受星洲養正中學邀請出國唔撈,校董會就馬上臨時召開咗緊急會議,揀咗張瑞權做校長(嗰時校長3年一屆),佢後來連任咗7屆咁多直到1956年.嗰時,請老師無乜特別要求,衹要團結合作嚟發展教育事業就得,重消除咗老師之間嘅教學攻擊.而學生方面就再招收咗初中兩個班,過咗3年開始招高中生.未有高中班嗰陣間學校辦過升大預備班,而且一年開辦兩個班,有80個到100個學生,學習期限一年左右,以升大學嘅課程為主,升學成績比较好.後嚟又開辦咗工讀實驗班,結果凈係辦咗一年幾就因為唔夠錢冇辦落去.後嚟重辦咗平民夜校,係由教導員同埋學生仔嚟做義務教師自願參加教學,對推廣教育好有幫助.知用中學嘅學校嘅董事長同埋教導員嘅仔可以免費讀書,貧困嘅學生亦免學費.另外學期考試,成績排第1且個人嘅思想品德係乙等以上嘅學生都全部免學費,而第2名就學費減半,到咗第3名就減1/3嘅學費.學校嘅財政同埋用人都公開,令學校得以繼續辦落去.
內亂差啲解散改
到咗1926年,隨住知用中學嘅教學質量進步,好多學生入嚟讀書,除咗之前嘅紙行街校舍之外,重喺詩書銜(依家係詩書路)嗰邊租咗房屋嚟做新校舍.嗰時學校為咗幫啲工讀學生畢業,重整埋印刷機,仿宋體鉛字同埋製造竹器.由於國共合作搞到好多學校都出咗幾個猛人出嚟,知用中學亦唔例外.蔣介石發動革命嗰陣就亂咁殺啲猛人,搞到廣州都中埋招.到咗1927年4月15號,李濟深,古應芬,李福林,陳孚木同埋鄧彥華5人組咗個特別委員會宣佈廣州戒嚴,錢大鈞做戒嚴司令,殺共產黨員同埋同共產黨有聯繫嘅人.結果學完佛法返嚟嘅共產黨嘅其中一個首領——謝瀛洲,喺國民黨嘅地盤入面重同廣州市公安局長鄧彥華做咗特務,嗌啲人喺知用中學入面生多啲共產黨分子,重強制知用中學馬上解散嚟霸咗間知用中學.後嚟知用中學就收到水,就猛咁同人拗咗7日咁耐,重得到社會支持,搞到廣州市公安局都唔夠膽霸咗間知用中學.1928年鄧世增(李濟深嘅參謀長)做廣州市公安局長嗰陣,有人喺書坊入面執到本以前知用中學做過國文教員嘅李少陵翻譯嘅比達哥柏堅嘅《告少年書》,本嘢嘅封面印住「知用零碎叢書之二」,就話呢啲係罪狀,計劃將知用中學入面啲人全部殺嗮.後嚟知用中學聽到呢個消息之後就話冇出版過啲噉嘅書.重有,哥柏堅都唔係共產黨嘅黨員,佢係個無政府主義者,而呢本嘢主要係講無政府主義,唔好同宣傳共產主義搞亂.後嚟廣東省教育廳派張資模入到學校面調查,不過佢哋乜都查唔到,後嚟就窉咗呢隻無哩頭嘅講法啦,佢重請埋李民欣(李濟深嘅副官長,同鄧世增係同黨)嚟幫手,最後先至話知用中學冇事.
重建改
到咗1932年,謝瀛洲做咗廣東省教育廳長嗰陣就開咗一次會話要解散知用中學,但係就得個吉.後嚟知用中學經過咗幾次嘅艱苦鬥爭,最後得以發展.由於佢租嘅校舍太過分散,所以啲人就捐咗啲錢喺百靈路菜地買咗10畝地嚟起校舍.雖然初期就話好平,但係後嚟因為好多華僑返嚟投資買地,搞到百靈路嘅地皮都貴咗.而新嘅校舍喺1931年開始喐手,到咗1936年先至起好,不過起樓就一共用咗差唔多白銀20萬蚊.而知用中學就一邊起校舍,一邊完善啲設備.新校舍起好之後,一大堆學生就一窩蜂噉去讀書.到咗1932年,成間學校已經有25個班咁多,男女學生仔加埋有1380位.嗰時知用中學已經變咗廣州市比較出名嘅私立中學.
抗日戰爭爆發改
1931年係知用中學校務發展嘅高峰期,九一八之後就開始亂.到咗1937年7月7號,為咗配合抗日戰爭,知用中學嘅課程加咗防毒,救護,通訊,軍訓呢啲科嚟玩抗日救國嘅思想教育.喺飛機炸廣州嗰陣,廣州市入面嘅學校老師同埋學生仔全部都返嗮舊陣時住嘅地方或者去咗港澳地區,重有啲學校搬咗出去其他城市度避難.不過知用中學就冇搬到,而係喺學校入面加咗啲防空設備嚟避難.1938年夏天廣州淪陷之前,知用中學喺佛山市南海區里水同埋順德區大良鎮整咗兩間教學地.開咗課個幾月,廣州就淪陷咗.嗰時,知用中學嘅原嚟學校地方同埋里水教區入面啲設備都冇嗮,凈係的返大良地區先有.嗰時去粵北地區交通不便,搞到學校喺1939年2月暫時搬去澳門青洲.
後嚟,有間山寨廠嘅廣東省教育廳嗌鄺家鼎去澳門氹啲知用中學嘅學生同埋老師返廣州,允許將百靈路嗰邊嘅校舍畀返知用中學,不過佢哋唔䎺.嗰時香港三青團領導人劉世達,王淑陶決定發展港,九,澳三青團,佢哋要求知用中學喺澳門負責發展澳門學校入面嘅三青團組織,氹啲三青團嘅人入返去中國內地,重講到天花龍鳳噉.後嚟知用中學喺澳門係臨時學校,就唔畀佢哋咁做.知用中學喺澳門嘅青洲入面逗留咗3年咁耐,雖然話日本仔成日氹知用中學返廣州,大部份嘅知用中學嘅學生仔同埋老師返咗中國內地,但係仍然有少數老師同埋學生仔響澳門嘅水坑尾分校入面睇實啲嘢到日本仔投降為止先至返去.
不過以上呢兩間知用中學係同嗰陣嘅廣州知用中學係完全唔啦更嘅.
1942年夏天,知用中學返嚟中國內地入面.佢就唔係返廣州啦,而係去咗韶關嘅乳源縣入面唞咗1年,不過附近啲村嘅人好少咋,佢哋凈係識耕田,學校雖然話唔使收錢就話有得讀書,但係佢哋都唔想去.後嚟乳源縣長劉德聞話乳源縣入面有間立中學校響度,佢驚咗知用中學喺乳源入面搞事,就同廣東省教育廳長黃麟書一齊玩死間知用中學.不過知用中學唔想同佢哋玩喇,就搬咗去湖南省郴州市郴縣良田鎮入面.
日本仔投降之後改
到咗1945年,廣州入面嘅各學校開始重新招生,就組織咗廣州市私立中上學校聯誼會,揀咗國民大學,廣州大學,嶺南大學,知用中學,教忠中學,培正中學同埋越山中學呢7間學校做理事.後嚟呢7間學校嘅代表去咗廣東省教育廳同埋廳長姚寶猷傾收費標準,傾掂數之後就進行招生喇.到咗1946年,由於貨幣貶值,加上物價動盪,搞到有湖南籍嘅學生嘅家長寄咗一個月嘅餐費畀知用中學啲學生仔,但係攞到錢嗰陣,因為通貨緊縮,搞到一個月嘅餐都搞唔掂,搞到學生要退學先至得.後嚟知用中學知咗呢件事之後,就開始收學費同埋膳費嚟買米保存,費事搞咩冬瓜豆腐出嚟.
解放戰爭時期改
解放大軍落到嚟華南地區嗰陣,廣州嘅綏靖主任余漢謀就話各間學校快啲同我走佬啊,不過啲私立學校同埋公立學校都唔想停課.後嚟搞到廣州市私立中上學校聯誼會理事嚟出手先至話開課.
解放戰爭之後改
喺廣州解放咗之後,知用中學嘅老師同埋學生都得到共產黨同埋政府嘅關懷同埋教育,政治思想同埋教學質量喺度唔停噉進步.到咗1956年嘅夏天,廣州市人民政府根據學校老師同埋家長嘅意見,將間私立嘅知用中學改名做廣州市第28中學,成為一間有初中同埋高中夾埋有35個班嘅完全中學.
改革開放之後改
- 1982年,知用中學變咗廣州市第一批實行校長負責制嘅學校.
- 1983年,學校改返個名做廣州市知用中學.
- 2000年,學校被評為廣東省一級學校,廣東省普通高中教學水準優秀學校,廣東省綠色學校,廣東省現代教育技術實驗學校同埋中央教科所全國教育科研實驗先進單位.
- 2006年,同廣州市第九十九中學合併.
校舍改
- 東校區:(高中部+初三)廣州市越秀區百靈路83號
- 西校區:(初二+初一)廣州市越秀區光孝路陶家巷11號
註同攷改
- 註
- 攷
- ↑ (問音問字) [討論]广州嘅地名发音又有啲唔同正常嘅发音噃. 粵語協會
- ↑ 百灵路:300米寻常巷陌,“太爷鸡”诞于此[失咗效嘅鏈] 新快報 喺2011-10-11搵到
- ↑ 3.0 3.1 知用中学第二十二届学代会完满结束[失咗效嘅鏈] 广州市知用中学
- ↑ 2005艺术节[失咗效嘅鏈] 广州市知用中学
- ↑ 2005艺术节[失咗效嘅鏈] 广州市知用中学
連出去改
- 知用学社和知用中学 廣州文史


text:
呢排真係要病到我驚,無誇張,發燒感冒跟住腸胃炎未完感冒又返黎,剛叫做有d力氣,又黎喉嚨痛發炎即晚發埋高燒,到第日都未退哂,果晚成身痛到癲,病到喊,真係喊果隻.
以上搞左我3個星期,我到依家都未好得返哂,喉嚨已經損哂,都唔知幾時先好到,真係救命!
病到咁,真係成個人身心狀態都差哂,唔補唔得啦!
身體要補,我好努力咁食多d生果,菜,蛋白質呀咁,希望復原得快d,除左咁,其實飲純正蜜糖同食蜂皇漿都對身體有益架,所以我都有呢.
除左身體之外,我真係病到落哂形,成個人殘哂咁,皮膚鞋哂無哂光澤呢,就用到先話有益0既蜂皇漿黎補補佢啦!
我講0既係成份有蜂皇漿0既Guerlain 蜂皇嫩肌精華素,真係估唔到蜂皇漿除左食,仲可以搽上面囉!
你地睇睇幾大個禮盒,好有體面呀!
原來裡面係的骰袖珍0既體驗裝呢,Guerlain 果面為左等我地可以試真佢地d 既產品,成set 咁畀我地試,好貼心呢!
Super Aqua-Lotion 15mL
Abeille Royale Youth Serum 5mL
Super Aqua-Day Cream 3mL
Super Aqua-Night Cream 3mL
雖然佢地只體驗裝,但都用到6日架,同埋Guerlain 0既0野一向矜貴架嘛,呢度都值3百幾蚊架喇!
最吸引我0既當然係今次0既主角:殿級蜂皇嫩肌精華素.
咁袖珍都整按壓式滴管呢!認真到...唔到你唔服!貴牌即係貴牌!
今次0既重點係精華素,所以我都係主要講返佢啦.(但另外果3樣野其實都唔錯!)
質地方面,其實見佢有蜂皇漿呀都驚佢會好厚身好難推難吸引,意外地又無喎,唔算係好水算都滋潤,但都好易推開,同埋轉頭就吸收哂喇,我諗個爽膚水都應記一功,因為加爽膚水後皮膚已經夠濕潤,加埋精華素之後,兩邊臉明顯會柔軟左tim呢.
原先咪話我病到樣都殘,塊臉又暗啞又鞋0既,真係心到淡架,還好係我好少少之後,開始用左呢set 產品,短短機日就見到回復返光澤,皮膚柔潤左又飽滿左,就連我星期日出席某產品活動果陣,BA 姐姐都話我皮膚幾好呀!如果係幾日前,我肯定佢唔會咁講囉!
咁但係點標題我話虛不受補呢?
因為我發現用左呢set 產品之後,我每朝起身0既臉油都多左,同埋慢慢我又開始爆瘡喇!明明已經驚太潤薄搽架喇嘛!
睇黎,呢d 咁補0既補品,對我黎講,只可以for 急救,唔可以keep 住用呢!我呢d 弱(窮)
底,都係補(買)唔起用唔起啦!


text:
DSE 中文卷一閱讀理解向來會被同學視為洪水猛獸,覺得難以處理,常見原因如下:
- 睇唔明閱讀材料,唔明白作者到底寫緊咩
- 唔識唔同題目嘅答題框架,寫咗一大段,但都拎唔到分
- 唔識十二篇範文技巧及溫習方法,然後甲部分數已經比其他同學拉開咗好大距離
- 文言文部分睇唔明,唔識解題
- 白話文唔識分段,經常拎唔足分數
- 覺得中文閱讀卷題目太多,唔可以喺限時之內完成
解答呢啲問題之前,同學仔需先知道 DSE 中文卷一嘅考試模式同計分關鍵.今次就等 AfterSchool 同大家全面拆解 DSE 閱讀理解甲部十二篇範文,乙部文言文,白話文技巧心得及溫書方法,仲會分享以 Past Paper 操練 DSE 中文閱讀理解技巧.希望可以助大家攻破 DSE 中文卷一,向5**之途邁前一步!
DSE中文卷一考嘅就係同學嘅答題技巧,對文本嘅深層次理解,以及中文基礎概念喺閲讀材料中嘅運用,例如寫作手法以及修辭手法等.
閱讀能力嘅評分標準,即評估學生喺理解,分析,感受,鑑賞,運用唔同策略等能力嘅高低.
根據考評局資料 (10/12/2021 修訂版),DSE 中文卷一總分所佔嘅比例高達 32%,同中文卷二
寫作所佔比例持平,比起中文卷三
高.卷一閱讀嘅考試時間為 1 小時 30 分鐘,考試以筆試形式進行,學生需要作答全部試題.
中文卷一分為甲,乙兩部分,甲部考核十二篇範文,佔全卷 30%;乙部考核一篇文言文篇章及一至兩篇課外白話文篇章,佔全卷 70%.設題方式包括問答,選擇,填表,填充等.
DSE 中文卷一嘅比重,注定佢對中文科總體成績嘅關鍵性作用.但同學千祈唔好畀佢嚇窒,因為比起卷二中文作文
,卷四說話,閱讀理解已經算係可以喺短期內透過技巧同操練提升成績嘅考卷.
以上 DSE Cut Off
數據可以睇到,近年加入十二篇範文嘅考核後,中文卷一高分段嘅 cut off 有明顯上升
.
當中原因就係,高分段嘅同學仔對於12篇範文掌握程度較高,喺甲部獲取嘅分數亦相對較高,所以整體卷一嘅高分段 cut off 提升咗.
去到呢度,相信大家都明白熟習十二篇範文係同學向高分段衝刺嘅必經之路.
卷一甲部:十二篇範文
千祈唔好喺呢度浪費太多時間,答案要簡而精,直中問題中心,唔好同題目糾纏.呢一部分最理想係用 15-20 分鐘內完成,你要留返足夠嘅時間畀往後嘅文言文及白話文.
卷一乙部:文言文
建議同學做咗文言文部分先,其實文言文嘅題目類型比較淺白直接,好多都只係要求同學喺原文句子中搵答案,然後再將佢譯成白話作答.文言文呢一部分最多只可用 20 分鐘完成.
卷一乙部:白話文
剩餘嘅 50 分鐘全部用喺白話文,因為白話文嘅題目篇幅以及閱讀材料都相對較長,需要更多時間去完成.
首先,我哋可以將12篇範文
分為以下4大類,可以幫助各位掌握考核及溫習重點.
人物傳記
範文:《廉頗藺相如列傳》
人物傳記主要透過記敘事件刻畫人物嘅性格特徵,以塑造人物形象.傳記可以為以「第一人稱」為主角嘅自傳,亦可以好似〈廉頗藺相如列傳〉,係由他人所寫嘅人物傳記,以第三人稱記敘同人物相關嘅事情發生.
譬如《廉頗藺相如列傳》一文中,作者透過完璧歸趙嘅故事,突出藺相如嘅機敏勇敢;又以「負荊請罪」嘅故事刻畫廉頗勇於認錯嘅形象.
遊記
作者一般會透過寫作遊歷過程中嘅所見所聞,借景抒情,帶出自己嘅志向同埋觀點.
《岳陽樓記》中,作者透過描寫岳陽樓嘅景色,帶出「不以物喜,不以己悲」嘅高尚情操,以追隨古仁人為目標,藉以勉勵自己同埋好友滕子京.
喺《始得西山宴遊記》中,柳宗元以遊山玩水嘅方式排解憂鬱,最終喺發現西山後豁然開朗.佢藉記敘前往西山嘅過程,以及描寫西山之上所看見嘅景色,以西山自況,表達自己不願與世俗同流合污嘅心志.寧願同大自然融為一體,達致物我兩忘嘅境界.
詩詞
作者一般會選擇喺詩詞中描寫景物,再藉此回憶過去或展望未來,帶出自己嘅感受.因此詩詞中最重要嘅係知道作者從中表達嘅「情」,以及作者喺該首詩詞中透過乜嘢景物帶出自己嘅感情.
論說文章
對於論說文而言,最重要嘅就係中心論點,分論點,論證過程及論據.十二篇章中嘅議論文亦如是,考生須掌握論說文中作者嘅主要觀點,例如《師說》就係「學者必有師」;《勸學》嘅中心論點就係「學不可以已」;《六國論》嘅中心論點就係「六國破滅,非兵不利,戰不善,弊在賂秦」.
清楚作者嘅中心論點後,就要溫習作者點樣論證中心論點嘅合理性,亦要記得作者選用咗邊啲例子去增強文章嘅說服力.
十二篇範文需要背誦原文嗎?
好多同學仔都會問,係唔係必須背誦原文?答案係肯定嘅,但係同學需要有技巧咁背,因為需要同學引錄原文嘅題目唔多,如果你自問範文嘅內容思想,手法運用等都未掌握好,就唔好將時間全部傾注喺背文句上面啦!
同學可以首先背誦同文章要旨,論點有直接關連嘅文句先,詩三首,詞三首亦都建議同學全部背誦.
呢一部分係考評局出範文問答嘅主要來源,同學必須清楚記得每一篇文章嘅結構,以及文章每一部分嘅主要內容.而家就教大家疏理文章結構同主要內容.
同學可以將呢12篇範文分為議論文,抒情文,敘事描寫文三類.
議論文體:留意文章嘅中心論點,分論點,以及文章所運用嘅論據同論證手法.
抒情文體:注意文章係借事抒情定借景抒情,要清楚文章係點樣透過事/景去抒發感情.
敘事描寫:清楚文章嘅敘事脈絡,了解文章點樣透過唔同事件去反映唔同人物嘅性格.
剩低嘅詩詞類範文,承接上文所講背誦原文嘅重要性,詩詞更加係必須背誦,要清楚每一個句子嘅意思,謹記作者透過詩詞表達嘅感情.
到咗做題階段,就要記住唔同題型或提問詞所需要嘅答題框架.例如問論證手法嘅題目,答題框架一般係「論證手法名稱+文中內容如何運用該論證手法+突出論點」.大家要清楚了解該論證手法嘅定義,然後將該論證手法相關嘅文章內容,嵌入答題框架.
所以喺呢部分,了解唔同寫作手法以及修辭手法嘅基本定義,係解決課文問答嘅關鍵,係拯救仲攬住一大疊 notes 死記硬背嘅同學嘅救命稻草.因為,當你完全明白答題框架,又完全掌握文章嘅內容,你就可以唔需要強行背誦,都可以寫出滿分答案.
呢一部分相對進階,考驗嘅係同學仔融會貫通嘅能力.但一般考核嘅重點都係每篇文章最重要嘅部分,例如主旨,中心論點,以及抒發感情之間嘅相似性.同學需要完全掌握每篇文章嘅中心思想,表達嘅感情,先可以順利完成呢類問答.
重要提醒:同學喺作答嘅時候,尤其係見到有比較性質嘅題目,必須要同時寫出兩者嘅相同特徵,並引用相關文章內容進行解釋,唔可以缺少其中一種,否則答案就會唔完整,唔可以拎晒全部分數!
其實,DSE 中文範文真係一個準備充足就可以輕鬆搶分嘅環節,最重要嘅係多呢幾分就已經攞到Level 5以上嘅入場券!
掌握文言文嘅唔同詞性有助於考生去推測文言句子中唔同字詞嘅詞義.文言文中嘅常見詞性包括代詞,副詞,助詞等虛詞(分類有爭議,此處不詳述),亦都有同學所熟悉嘅名詞,動詞,形容詞等實詞.
掌握呢方面嘅語法知識,見到文言句子,就可以更快咁反應到呢個詞語係乜嘢詞性,會唔會出現名詞作動詞用,動詞作形容詞用嘅情況?定係純粹係個冇特別意義嘅虛詞?例如「今王鼓樂於此」一句,如果有意識到「鼓」字喺該句係名詞作動詞用,先可以更加準確咁,將個「鼓」字亦作敲擊,而唔係「鼓(樂器)」或其他奇怪嘅譯法.
語譯係文言文入面必考嘅題型,因此絕對唔可以忽視.除咗要靠平時積累多啲唔同嘅文言字詞,亦要學識文言文嘅句式結構,唔同嘅詞性幫助自己推測陌生詞彙嘅意思,過程中唔好怕錯.
好多同學可能喺唔識譯之後就成題放棄,或者畀一個唔識嘅字詞嚇一嚇,就覺得篇文好難,後文都唔識解.但其實就算唔識,用邏輯推理猜測下,將可能嘅結果寫入去,唔好怕錯,亦有機會答啱.
而且經過思考再寫落去嘅文言解釋,對自己嚟講都係尤其印象深刻,下次見到都會識得用返,所以語譯唔好怕錯都係好重要嘅一點.
當然,除咗唔好怕錯,喺考試度要用邏輯靠上下文去幫助語譯之外,更加好嘅方式就係平時提前做準備,多啲睇文言文,睇之餘亦都可以喺隔離寫低自己嘅白話文語譯,最後再上網睇返其他人嘅譯文,幫自己創造一個文言文嘅語境.
當平時累積咗足夠多嘅語譯經驗嘅時候,考試嗰陣自然就手到擒來啦.而同時,同學亦應該多啲學習文言嘅語法特點,對於我哋面對詞彙量不足,需要推測文意嘅時候,語法分析將會有好大幫助.
呢種係分數最多,但同學最無信心完成嘅題目.每年同學從中得到嘅分數都會偏低.
原因有兩個:
- 唔識分段嘅技巧,唔識分析文章段落間嘅聯繫,導致分段部分已經炒咗車.
- 唔識概括文章內容,搵唔到每一個層次嘅敘事脈絡,甚至唔知道段意嘅範式.
畀同學嘅建議:
分段方面,要先學識喺每一段入面搵關鍵字,可能係嗰一段出現嘅人物,亦可以係嗰一段嘅論述對象,然後再睇返下一段有無類似嘅關鍵字.
其次,如果係敘事性文章,可以根據事情發展嘅起承轉合嚟分開唔同部分;又可以根據時間,地點,主要人物嘅轉變嚟分開唔同嘅部分.
再者,如果係議論文,就根據唔同嘅分論點嚟將文章分開唔同部分.
當然,我哋為一篇文章去劃分結構段,其實係理解該文佈局嘅過程,換言之,同學對於寫作手段嘅全面掌握,譬如文段嘅結構作用,寫作手法等,都會影響到我哋理解作者點樣就住大小層次逐層論述或者抒情.
內容大意方面,要記住一點:記住唔同文體嘅內容大意格式係唔一樣嘅.但一般中文卷一會喺表格部分提供一個例子,所以同學緊記要跟返佢所畀例子嘅格式寫,唔好自由發揮.當然呢部分都可以提前準備一下,通過對Past Paper嘅整理,同學亦可以預先整理好一套答題框架,配合文章嘅唔同體裁,以唔同嘅措詞同框架歸納段意.譬如係,段落大意一般佔三分,咁即係要有三個攞分關鍵位.
記敘抒情文嘅段意概括公式可以係:「作者在段落中記敘之事 + 事件細節(時地人)+ 作者在段落中流露出嘅情感.」
議論文嘅段意概括公式可以係:「作者嘅論點 + 作者嘅例子 + 解釋例子如何論證作者觀點.」
呢個公式唔一定每一個分段嘅段落概括都適用,但至少有一半以上都可以套用呢個模板去概括.其實段落大意都係睇分數做人,如果該段段落大意佔三分,淨係寫兩個重點,邊有可能拎得齊分數?如果寫字速度夠快,又唔確定自己嘅概括係咪足夠精確,寫多兩句作大包圍其實都無妨.
其次,要識得揾中心句,如果某一段冇一個清晰嘅中心句,就可以透過人物,時間,地點呢啲敘事要素去搵返嗰個層次嘅主線出嚟.而歸納嘅時候,同學必須注意,一個自然段可以包涵多過一個層次嘅內容,歸納必須精準而全面.
呢一類問答係需要同學對各種寫作手法以及修辭手法有深入而透徹嘅理解,因爲理解咗手法先會知道自己要喺閲讀材料入面搵啲咩.記熟唔同手法嘅定義,為你答題提供一個框架,方便你將閲讀材料入面嘅相關內容填返入個框架度.緊記一定要引用文本為依據,唔可以空口講白話!
同時,同學亦要記得修辭手法嘅唔同定義,先至可以準確分辨到作者用咗乜嘢手法,答啱左先可以再論佢嘅作用,所以定義一定要熟記.
同樣,唔同修辭手法喺文章入面嘅作用都要記得,每個修辭手法之所以會用喺文章度一定有佢嘅深意.考同學分辨作者用咗乜嘢修辭手法,有乜目的都係卷一入面幾乎年年都出嘅題目.
同學可以提早為呢類型題目作準備,背誦哂各種修辭手法嘅大概作用,再喺題目中套用考試篇章嘅內容作解釋,基本上就可以穩攞修辭手法作用嘅幾分.
以下係 DSE 常考嘅修辭手法定義同作用例子:
呢類問答一般會問文章嘅主旨,例如全文所抒發嘅感情,貫穿全文線索嘅象徵意義等.呢類題目分數一般較高,需要同學寫嘅要點亦相對較多.
同學首先要搵返題目入面嘅關鍵詞,例如文章嘅線索又或者一啲同感情表達相關嘅字眼,然後喺閲讀材料度搵返有出現相關字眼嘅段落,再從中篩選同題目有關嘅內容,咁樣就可以避免因爲睇漏咗相關內容而錯過要點.
換詞語? 即係問「如果將原文某個詞語換成其他詞語,表達效果是否更佳?」.
呢種題目第一步已經要寫出原本詞語同埋替換詞語嘅準確意思,對於中文底子較弱嘅同學嚟講,佢哋好難會寫到一個詞語嘅準確意思.而詞語意思上面嘅微細差異,好多時就係關鍵嘅比較點,所以會要求同學有一定嘅中文底子.
再者,要結合文章嘅語境進行分析,簡單嚟講,就係要去理解詞語所在嘅句子,甚至係上下一兩句句子都要睇埋,然後透過引用返文本內容去解釋語境,再分析原文詞語喺表達語境上面嘅作用,再同題目畀出嘅詞語作比較,一般比較得出嘅結論都係題目詞語唔可以準確表達出原文嘅意思.
「可唔可以答同意替換原文詞語?」
唔係100%唔可以,但係會比答不同意嘅難度大一百倍!
因為,我哋嘅固有認知就係作者寫落去嘅文辭一定係最佳選項.考評局所選取嘅閲讀材料都係來自早已成名嘅作家,佢哋寫出來嘅文章係經過多年嘅歷練,遣詞造句嘅功力都係經過千錘百煉,所以佢哋會選擇嗰個詞語一定有原因.
不過都唔係100%唔可以挑戰佢哋嘅遣詞造句,但可能要寫返篇論文,追溯到語言學呢啲層面了......其實我哋嘅目標都係拎返個高分姐,咁就唔好為自己嘅人生增加難度啦~
因為每年 Past Paper 都有唔同文體,會牽涉唔同嘅寫作手法,解題框架.如果大雜燴咁一齊操練,有可能會令自己混淆唔同嘅解題框架.
所以建議同學將 Past Paper 嘅文本內容分成議論文同埋敘事抒情文兩大類,然後再分開操練.令自己先集中掌握一種文體嘅解題技巧,再去操練其他文體,按部就班咁鞏固解題技巧係最有效益嘅溫書方法.
其實一篇閲讀材料會有好多可以出題嘅位置,但由於閱讀卷篇幅有限,所以有好多位置都無機會出喺卷度畀大家作答,但唔代表唔係重點.所以,做完 Past Paper 嘅題目之後,都要再睇返文章,睇下自己有無乜嘢位置仲未十分了解,再細讀文章,解決呢個疑慮.呢個練習絕對可以令你對文本理解能力大大提升!
考評局出嘅 Marking Scheme 最有參考價值嘅位就係文本依據,仲有對文本依據嘅分析.同學如果試下研究,就會發現好多答案其實都係從閲讀材料所得,得分點都基本存在喺文本依據入面.
Marking Scheme 入面嘅文本依據,其實就係話畀同學聽邊度可以搵到答案,以及特定提問詞需要喺邊個位置搵答案.識得跟住 Marking Scheme 搵答案,就等同如虎添翼.
不過,考評局畀出嘅參考答案好多時都係經過重述,好難喺入面搵到文本字句嘅影子,然後就會畀同學一種「答案要靠自己創作出來」嘅錯覺,亦唔會知道個答案係點建構出嚟.所以,睇參考答案係睇考評局點樣建構答案,睇返答案嘅句子結構,對往後答題好有幫助.
今日呢篇文,希望可以幫助同學理解甲部十二篇範文,乙部文言文/白話文題型嘅出題思路同練習方法!


text:
歲首節
歲首節(希伯來文:ראש השנה,rosh ha-shānāh[註 1];英文:Rosh Hashanah[註 2];國文音譯羅什哈桑納)即係猶太曆嘅新年.Rosh 意思係 「頭」,shanah 係 「年」[註 3],換言之,Rosh Hashanah 就係指「歲首」,係一個猶太人慶祝新年嘅節日,呢個節日係僅次於贖罪日一個最重要嘅聖日.
日子改
喺猶太人嘅曆法入面,有兩個新年,一個係民曆新年,另一個係教曆新年.教曆新年以尼散月(Nisan / Nissan)做第一個月,呢個月係記念猶太人嘅祖先逃離埃及人嘅奴役展開新生活,所以成為第一個月,即所謂嘅教曆新年,根據出埃及記 12:2 而定出嚟.
而第7個月係提斯利月(Tishrei),Tishrei 有 「開始」 嘅意思,即係話神係喺呢個月創造世界,因為咁呢個月就成為人類同動物嘅新年,即所謂嘅民曆新年.而提斯利月嘅第一同第二日,就係歲首節嘅日子,係根據利未記(Leviticus)23:24 定出嚟,同時喺民數記(Numbers)第二十九章亦有講到呢個節日.
亦有一種講法指呢個月份啱啱就係以色列地區嘅雨季,所以古猶太人先會定呢個月做「歲首」.
提斯利月多數喺公曆大約九月到十月之間.
傳統習俗改
歲首節第一日叫吹角節,猶太人會去猶太會堂進行三次祈禱,而最後一次要吹號角(shofar),總共吹三聲.第一聲係提醒啲人上帝先係世界嘅主宰;第二聲係重申上帝係世界嘅判官;第三聲係警告啲人要敬畏上帝同埋要相信上帝.
不過吹號角喺古代猶太人嚟計,其實係一種戰爭嘅警報,所以吹號角對猶太人嚟講其實重有另一重意義,就係唔好忘記猶太人過往經歷過所有戰爭嘅歷史.
喺午禱之後,佢哋會去到一啲海邊,河邊,總之有水嘅地方舉行贖罪儀式(Tashlikh),係呢個儀式入面,會誦讀《彌迦書》(Micah)7章19節:『將我們的一切罪投於深海』,然後搖一搖自己件衫個邊三次,表示已經拋棄咗罪惡,有啲人重會將過去做過嘅錯事,寫喺一張紙度,然後掉落水,表示已經洗淨咗自己嘅罪孽.
然後由呢一日開始準備迎接贖罪日,佢哋要由呢日開始,懺悔十日,回顧同反省自己過去一年嘅言行,而呢十日叫做「敬畏嘅日子」(the days of awe).
傳統上猶太人喺歲首節嘅日子見面時都會講呢啲咁樣嘅祝福語:佢哋會講 ketiva ve-chatima tovah(祝你未來一年會寫得好同封得好),乜嘢係「寫得好同封得好」?因為猶太人相信,喺歲首節嘅日子裏面,神會對每個人進行審判,無論男人,女人定細路仔,所有審判結果都會記錄在案,然後喺贖罪日封印,一封咗印就成定局,所以佢哋會喺呢日講類似 Shana Tova(祝你有美好嘅一年),Shana Tova Umetukah(祝你有美好甜美嘅一年)呢類咁嘅祝福語.
就係因為想令自己紀錄良好,所以猶太人會喺呢十日「敬畏嘅日子」入面懺悔.猶太人認為,喺得到上帝寬恕之前,先要得到同伴寬恕,所以喺呢十日懺悔裏面,猶太人會四周圍去搵一啲自己得罪過嘅人,或不知不覺中得罪過嘅人,然後向呢啲人要求寬恕自己.
猶太人喺呢個新年入面,會一家人坐埋一齊食飯,佢哋會食一啲蘋果蜜餞或者沾有蜂蜜嘅蘋果,麵包,象徵之後一年嘅日子會甜蜜同幸福,亦會食代表吉利嘅魚同梯形嘅嘢食例如石榴.亦有啲唔吉利嘅唔會食,例如花生或者合桃之類嘅果核,因為個發音唔好意頭所以唔會喺新年食.重有一啲酸或者苦呢啲剌激性嘅嘢都唔會食,原因係要保住把聲用嚟喺之後十日祈禱.
影響改
雖然歲首節喺而家個世界好似只有對猶太人先有關,全世界都幾乎用晒格勒哥里曆(西曆)都係喺第一個月慶祝新年,但查實好多學校開學嘅日子,都選擇喺歲首節所在嘅9月作為新學年嘅開始,都咪話唔關事.


text:
宿舍對於大學生黎講,可以係一個社交場所,可以係一個訓練獨立既地方,又可以係方便番學既暫居地.你可以投放全副精神令自己主修hall life副修讀書,又可以一d感情都唔放係宿舍,好似輕輕的我走,正如我輕輕的來,將一年的生活點滴完全拋之腦後,唔帶走任何情感.當你匿係房入面,唔想同層友有任何接觸都好,有一個人,你點都要朝見口晚見面,果個就係roommate!
Roommate黎講,首先講下佢地可以有幾好先.
所謂人在異地,唔舒服果時自然要有一個人去照顧你.呢個時候roommate會幫你買粥同買藥,或者係陪你去睇醫生.知你發冷就會夏天都唔開冷氣,寧願自己熱小小都怕你凍親.最難得既就係,當你夜晚係咁咳果時,唔會埋怨你嘈到佢訓唔著,而係比杯熱水你飲.
有時你聽日要番早,咁佢會自動自覺關房燈,唔會光到你訓唔到.同時佢都要將聲音收細,就算要玩既都係出去玩,而唔係留係房入面嘈嘈閉,搞到你休息唔到.當你校鬧鐘果時,佢都唔會介意你嘈醒佢.
做人就千奇唔好斤斤計較,否則就真係好難識到朋友.有時候你肚餓,但係間房冇哂野食果時,你就可以好隨便咁拎roommate既野食,佢可能要你下次買埋比佢,但絕大多數既情況之下都唔使還.有時你用哂d牙膏,淋浴露,洗頭水,唔使問你既好roommate都係會借比你.就連衫都可以借比你,呢d就真係叫做好roommate.
慢慢地,你就會同roommate發展出一樣既生活模式,食飯又好,睇電影又好,打機又好,你第一個搵既,都係身邊既roommate,一黎就手,二黎就夠哂老友,到最後大家做咩都會離唔開大家,做功課又好,溫書又好,咩都要同佢做.
你同roommate唔存在禮貌兩個字,唔代表你唔尊重佢,相反係你同佢已經成為好朋友,所以門面功夫根本唔使做.講粗口,屌阿媽呢d野已經唔再係問題,因為大家每一句都係粗口!你可以毫無保留咁展示最真實既一面比對方睇,講下女同學又得,賭下錢又得.
可惜既係唔少人往往遇著一個同你唔夾既roommate,咁你黎緊果年真係會唔太開心,什至係提早quit hall.
咩野叫做圖書館?就係大家番到宿舍都唔會出聲.有d人番到房入面,唔知點解硬係唔中意出聲,只係玩住自己部電話或者自己一個人係到打機.另一種人就係過度認真同埋努力,當然呢種情況之下佢係冇錯,但遇到只係埋頭苦幹既佢地,就好似住係一人房一樣,悶到死.另一種情況係佢十分之active,但係只限同成層既人或者出面既人,所以成日見佢唔到,見到佢既時候,佢已經攰到訓左,到最後自己都係悶住係間房到.
有時候一個早訓一個夜訓都唔係最大問題,只有識得遷就.但往往有人好中意朝早上堂,但係唔只校一,兩個鬧鐘,而每幾分鐘一個,最慘就係佢未醒反而你就醒,仲要最後佢慢慢咁熄最後一個鐘,再同你講今日都係走堂.既然呢堂可以走,做咩仲要校咁多個鬧鐘呢?另一方面,夜晚人地要訓教就唔熄房燈,但當自己要訓教果時,就要求人地熄埋臺頭燈,呢種人係台灣人既眼中叫做「雞巴」.
有時候係房就緊係會想放鬆小小,唔使下下都正襟危坐,咬下指甲啊,打下鼻寒呢家野就唔多唔少都會有,或者直頭係房入面只係著底褲訓教.另一方面,2個室友係漫漫長夜到傾下心事就少不了,大家一時興起就會講人事非,所謂呢到講就呢到散.最怕既人室友會用自己既生活習慣作為同層友打開話題既方法,不停係笑你唱你,呢d或者可以忍,但最慘既係佢會將你同佢既事非講比人聽,大學又有幾大呢?一個傳一個,好快就傳到受害者耳邊,到時咪大家都難受,大家都面阻阻,所以有時真係收下把口啦.
間房就2個人都有份住既,可惜就唔係個個都會咁注重清潔.例如室友成日係房到食薯片,食到成個地下都係,飲完可樂又就咁放係間房到,引黎一大班螞蟻作亂.如果係幾個人共用一個廁所,佢就會屙尿屙到周圍都係,搞到廁所有浸味,要幾恐怖有幾恐怖.而且佢永遠都會指望你幫佢執野,或者係拖地,當然最後大家都會唔拖地,眼白白睇住個地下污糟成年.


text:
本來對季前賽好大期望,因為一班男演員都懂得打籃球,運動劇可以拍得好熱血好精彩,加上一眾青春偶像簡直無得輸.
但問題就係睇到依家,我發覺最大漏洞係高家孝加河馬呢一對.關於佢地嘅情節只能用不知所謂黎形容,唔好笑又胡鬧,點解會寫出呢啲情節?最慘係佢地嘅篇幅係太多,多到我唔想見到高家孝出場,事關見到佢就見到河馬,真係拖慢曬成套劇嘅節奏,有佢地出場,就係廁所時間,但明明我係鍾意睇姜濤嘅,只係唔鍾意佢嗰部份好多時好似買豬肉搭豬骨咁,我一定要被逼睇埋yoyo!!
捉到鹿唔識脫角就係呢種.明明講籃球就已經成件事好圓滿,你要講籃球以外嘅劇情係無問題,講阿德父子情姐弟情,講光仔點樣從籃球場搵到自己second chance ,講阿良同個女點相處,講阿孝同老闆仔同阿媽嘅關係,其實已經好豐富,但可惜呢啲篇幅都係好短,非籃球劇情入面最多係講河馬如何花痴,真係好浪費!我睇到第七集,連Ian叫卓立峰都要問人,可想而知Ian 好似係友情客串咁款.我到依家都唔知Ian做乜,但明明睇宣傳海報卓立峰同高家孝係雙頭馬吖嘛,點解見唔到卓立峰,反而成日見到Yoyo??!!!
成套劇一講返籃球或痴漢隊各人本來係好好睇嘅,但一去到河馬部分就真係好似睇緊另一啲野,格格不入,唔知點解要咁做,係咪viu 想捧yoyo?? 如果係咁,我覺得viu 係害左佢.因為佢個角色不但唔吸引,反而係討人厭.演唔到少女心事嘅忐忑,擠眉弄眼當係可愛亦令人難受.佢需要嘅係機會,但機會唔係咁俾,都要考慮成套劇同佢夾唔夾,揠苗助長有咩後果?
套劇有十五集,依家去到第七集俾到我以上嘅感覺,我希望劇嘅後半部可以重回正軌,力挽狂瀾,否則我會覺得好可惜,因為搵到呢個陣容拍劇係好唔容易,真心希望唔好畫虎不成反類犬.


text:
有一部分香港人真係好撚on9,一味人云亦云,識小小扮代表,最近新施政出爐,d好撚醒同懶係關心政治既on9緊係即時群起狂插,插得最撚勁既當然係起人工島,插還插,都要插得有point先得,話庫房而家有一萬億,起人工島又係要一萬億,即係起人工島等於淘空庫房,我吊你老味乜咁撚on9既論述都講得出!呢條並唔係一減一既減數!唔係話你户口得一萬,拎去買部一萬既電腦,個户口就無晒錢,呢個論述有好大既謬誤.
第一,起一個島係用好幾年至十幾年既時間,呢一萬億唔係一次過比,所以根本唔存在淘空庫房呢個講法.
第二,起左個島之後會賣地,賣地又會有收入,但收入有幾多,要睇實際規劃,而家難以估計.
我唔係話支持起人工島,但論性價比一定高過高鐵,我只係針對一d低質既謬誤黎屌,而呢個FB用戶竟然係一個中學老師,我真係登佢d學生擔心,我相信做得老師都唔會資質太低,但單係對時事有sense 係唔夠,唔該出野之前諗清楚先,多d upgrade下思維模式,施政報告仲落實左下年你班中小學老師仲會加一大筆人工,喂大佬唔好誤人子弟得唔得.
Joey
Wechat: hksecretpartyadmin
Telegram: hksp_joey
Official site: hksecretparty.com


text:
德國SICK編碼器DBS60特價施克價格好 SICK拉繩編碼器 SICK增量型編碼器 SICK反饋編碼器 SICK旋轉編碼器 SICK編碼器SICK中國辦事處 SICK代理 SICK傳感器產品參數 SICK西克傳感全系列產品大量現貨請咨詢上海茂碩機械設備有限公司查看詳細介紹
德國SICK編碼器DKS40特價施克價格好 SICK拉繩編碼器 SICK增量型編碼器 SICK反饋編碼器 SICK旋轉編碼器 SICK編碼器SICK中國辦事處 SICK代理 SICK傳感器產品參數 SICK西克傳感全系列產品大量現貨請咨詢上海茂碩機械設備有限公司查看詳細介紹
德國SICK編碼器DBS60 特價施克價格好 SICK拉繩編碼器 SICK增量型編碼器 SICK反饋編碼器 SICK旋轉編碼器 SICK編碼器SICK中國辦事處 SICK代理 SICK傳感器產品參數 SICK西克傳感全系列產品大量現貨請咨詢上海茂碩機械設備有限公司查看詳細介紹
德國SICK編碼器DUS60特價施克價格好 SICK拉繩編碼器 SICK增量型編碼器 SICK反饋編碼器 SICK旋轉編碼器 SICK編碼器SICK中國辦事處 SICK代理 SICK傳感器產品參數 SICK西克傳感全系列產品大量現貨請咨詢上海茂碩機械設備有限公司查看詳細介紹
德國SICK編碼器DFS60特價施克價格好 SICK拉繩編碼器 SICK增量型編碼器 SICK反饋編碼器 SICK旋轉編碼器 SICK編碼器SICK中國辦事處 SICK代理 SICK傳感器產品參數 SICK西克傳感全系列產品大量現貨請咨詢上海茂碩機械設備有限公司查看詳細介紹
上海茂碩機械設備有限公司主要供應:MAC授權,阿托斯ATOS授權,
掃一掃
歡迎關注我們網站平臺
名稱:上海茂碩機械設備有限公司
電話:15214375780(傳真同號)


text:
香港節日
香港節日好多都充滿歡樂色彩,熱鬧又精采,傳統節慶活動例如有:舞龍舞獅,飄色巡遊,賽龍舟,舞火龍,神功戲,祈福許願等.
傳統節日[編輯]
春節[編輯]
喺香港過春節,一樣能夠感受到唐式傳統節日嘅喜慶氣氛,可以行年宵花市,食賀年美食,去廟宇參拜等,亦有國際時尚嘅花車巡遊,光雕匯演,傳統喜氣嘅維港煙花,特色地道嘅許願節,賀歲賽馬等,各式慶典熱鬧上演.
車公誕[編輯]
車公誕喺初二或初三,好多善信都會去到車公廟轉風車,拜祭,祈福許願.
相傳,車公係宋朝(公元960至1279年)一位大元帥,曾平定華南一場叛亂.南宋末年,宋帝昺南下避難,車大元帥一直護駕到香港,並駐守西貢.後來獲道教奉為神明,並立廟供奉.
元宵節[編輯]
元宵節喺農曆正月十五,係唐人嘅情人節,香港每年都會喺唔同地區嘅公園或公共休憩用地舉行元宵綵燈晚會.到咗夜晚,唔少家庭或者情侶,都會去花燈會去慶祝,賞花燈,猜燈謎,處處洋溢住濃濃嘅唐人情人節浪漫氣氛.
洪聖爺誕[編輯]
洪聖爺誕喺農曆二月十三,係紀念洪聖大王嘅節日.相傳洪聖大王係唐朝重臣,姓洪名熙,官至番禺刺吏,通曉天文地理,常幫助商旅漁民.據講,佢死後英靈不滅,屢次拯救人民於災難.為咗紀念佢並祈求庇蔭,沿海漁民起廟祀奉,將佢奉為海神.
洪聖爺誕到新界上水,有逾800年歷史嘅河上鄉去,最能夠體驗香港嘅地道鄉村節慶文化.洪聖誕慶典當日,河上鄉有飄色巡遊匯演,大型盆菜宴,粵劇同埋搶花炮儀式.
清明[編輯]
拜祭祖先,係東方人幾千年來嘅傳統習俗.喺清明,孝子賢孫會去到先人嘅墓前拜祭,清除雜草同供奉生果香酒,以表示對先人嘅尊敬.香港大部分墳地墓園都有公共交通連接,清明節當日更有特別加班服務嘅安排.
媽祖生[編輯]
媽祖生喺廿三,香港嘅漁民人數越來越少,但係海上守護神天后娘娘仍然廣受擁戴.每年天后誕,香港各區70幾座天后廟都有慶祝活動,其中以元朗花炮會景巡遊同西貢大廟灣慶典最受矚目.
相傳天后姓林名默,自細就有預測天氣嘅特殊本領,喺海難中救人無數,過去香港沿海鄉民同漁民都起廟供奉佢,以祈求風調雨順,漁獲豐收.
太平清醮[編輯]
太平清醮喺初五至初九,係香港獨有嘅民間節慶,歡騰又充滿地道色彩.節慶期間,島上居民全情參與,舞龍舞獅鑼鼓喧天,其中「搶包山」比賽同飄色會景巡遊係主要亮點.
由於獨一無二嘅搶包山,長洲太平清醮又叫做「包山節」,「醮」意思係祭祀活動.相傳清朝中葉長洲瘟疫為患,居民向北帝神祈福,並奉北帝神像遊行,疫症至消除.今日,長洲太平清醮唔單只係國家級非物質文化遺產,更獲美國《時代週刊》雜誌網站選為「全球十大古怪節日」之一.
佛誕[編輯]
佛誕喺初八,每年佛誕,全香港佛堂寺廟都有禮佛慶典同浴佛法會,其中以大嶼山寶蓮禪寺嘅活動最盛大.佛誕又叫「浴佛節」,相傳佛祖出世嘅時候,天上有九條龍噴下清泉為佢沐浴,所以日後佛誕都有呢個儀式.今日善信會以香湯沐浴佛身,寓意以佛祖嘅智能,洗滌污濁,淨化心靈.同樣蘊藏禪理嘅重有賀誕嘢食蒝荽餅,餅味帶甘苦,寓意人生苦盡甘來.
譚公誕[編輯]
譚公誕喺初八,每年譚公誕香港多座譚公廟都有賀誕活動,其中筲箕灣譚公廟嘅慶典,規模最大亦最有睇頭.
譚公係海上嘅守護神,相傳佢係元朝惠東歸善人(而家廣東惠州),12歲得道,能夠呼風喚雨,預測天氣同幫人醫病,所以俾漁民奉為神明.走進譚公廟,會發現譚公嘅塑像竟然係細路嘅樣.相傳係因為佢年少得道,練成長生不老之術,即使年屆80仍然能夠保持孩童嘅容貌.
端午節[編輯]
端午節喺初五,端午節唔單止係唐式傳統節慶,重可以係熱鬧嘅體育盛會.
端午節係紀念戰國時期楚國賢臣屈原嘅節日,佢為咗力諫君主而自溺於汨羅江.傳說鄉民喺江上爬龍舟找尋屈原嘅遺體,不斷敲鑼擊鼓嚇走魚群,並且將糭投入江中,以免魚蝦啄食佢嘅遺體.自此以後,爬龍舟同食糭成為咗端午節嘅習俗.
端午節前後,香港多個沿海地區都會奉行傳統習俗,舉行龍舟競渡活動.呢項充滿民間色彩嘅節慶,近年已經發展成為國際化嘅體育運動,令到賽事更具觀賞趣味.
端午節期間,好多香港市民除咗品嚐應節嘅糭,亦會暢泳於碧波之中,泡泡寓意吉祥嘅「龍舟水」,藉此感受節日氣氛.
關帝誕[編輯]
關帝係三國時代(公元220至280年)嘅歷史人物,係正義同忠烈嘅象徵.位於香港荷李活道嘅文武廟,供奉關帝(武帝)同文昌帝(文帝).每年農曆六月廿四嘅關帝誕,文武廟都會有相關嘅拜祭儀式.
盂蘭節[編輯]
盂蘭節係唐人傳統祭祖嘅節日之一,香港人俗稱「鬼節」,喺當日啲人通常會祭祀祖先,教育子孫後代要孝敬父母,善待親人.此外,因為傳說農曆七月鬼魂可以來到人間,部分市民會喺路邊焚燒紙錢香燭以超渡遊魂.
喺這個月裡,香港各區嘅公園,廣場或球場多數會舉辦盂蘭勝會,其中以喺銅鑼灣維多利亞公園舉辦嘅潮人盂蘭文化節最為盛大.此外,各區嘅神功戲表演同樣不容錯過.神功係指為神做功德嘅意思,因為慶祝神誕或配合打醮等活動而上演嘅戲曲所以叫做神功戲.一般神功戲會喺臨時搭建嘅竹棚上演,以便人神共樂.
過去潮籍人士由中國內地移居到香港嘅時候帶來咗盂蘭勝會嘅傳統,今日已經有百幾年歷史.佢哋所辦嘅盂蘭勝會,由農曆七月初一舉行,一直到七月底,活動包括祭祀,燒紙錢,派平安米,福物競投,神功戲演出等.2011年,香港潮人盂蘭勝會更被列入第三批《國家級非物質文化遺產名錄》之中.
中秋節[編輯]
中秋節喺十五,係圓人團圓嘅佳節,香港人跟親朋好友歡聚,賞花燈之餘,重會品嚐口味多元化嘅月餅.呢啲熱鬧溫馨嘅活動,為不朽嘅傳統添上新意同活力,亦帶來地道嘅中秋色彩.
中秋期間,全香港多處都會舉行中秋綵燈會,畀旅客同市民歡聚同慶佳節.其中以維多利亞公園嘅中秋綵燈會規模最大,豐富節目包括綵燈展覽,傳統技藝表演,遊戲攤位同燈謎競猜等.
香港出產嘅月餅,除咗傳統嘅蓮蓉口味,重有千變萬化嘅口味,有世界首創嘅冰皮月餅,重有充滿地道風味嘅芝麻豆花,香滑奶茶,雪糕月餅,軟心餡料嘅流心月餅,名貴嘅黑松露菌月餅,法國鵝肝月餅等.著重健康飲食嘅,重可以選擇低糖月餅.
重陽節[編輯]
重陽節喺初九,又叫秋祭,係唐人憑弔先人,食海鮮敬老尊賢嘅傳統節日.據講,登高呢個習俗源自漢代(公元前202至公元220年),當時有一位相士對海鮮街鄉民桓景話,喺初九,佢一定要帶佢嘅家眷到鄉郊嘅最高處暫避災禍.結果成條鄉村經歷咗一場浩劫,而佢亦因為登山而倖免於難.自此,後人效法登高之舉,成為習俗.
今日,喺重陽節當日,有啲香港人會全家帶住海鮮街海鮮果品同糕點登高掃墓,亦有市民會趁住秋高氣爽之際去登高.
冬至[編輯]
俗話有話:「冬大過年」,對唐人來講,除咗農曆新年,冬至可以話係最重要嘅傳統節日.冬至係二十四節氣之一,起源同東方人嘅陰,陽觀念有關.冬至係一年之中晚間時間最長嘅一日,而唐人相信呢日正喺陰寒本性最強烈嘅時候,但係亦代表「陽」嘅光明同溫暖將逐漸取代「陰」嘅極寒本性,因此,冬至係一個協調同和諧嘅歡樂時刻.
今日,喺冬至當晚,香港市民都會同親友好好食一餐豐富嘅晚飯,食湯丸應節,共聚天倫.
西方節日[編輯]
復活節[編輯]
喺眾多西方節日之中,除咗聖誕節,復活節亦係香港嘅公眾假期.香港市民會趁住呢幾日假期,以唔同嘅方式輕鬆一下.好多餐廳又會推出復活節嘅主題菜單,麵包舖,蛋糕舖更會精心烘製可愛嘅白兔,雞仔造型包點,維妙維肖.
萬聖節[編輯]
每年10月,香港搖身變成「萬聖狂歡之城」.盛大多樣嘅萬聖節活動,熱鬧逗趣嘅節日氣氛,驚喜十足嘅美食.着上奇裝異服,投身蘭桂坊嘅鬼魅派對
聖誕節[編輯]
十二月聖誕節維港兩岸嘅摩天大樓,大街小巷掛滿創意燈飾,華麗亮眼.重會有旅遊景點嘅節日主題活動,商場嘅減價優惠同餐廳嘅聖誕大餐,仲有嘢玩.


text: 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司 通辽梯式电缆桥架,通辽槽式电缆桥架,通辽防火电缆桥架,通辽铝合金电缆桥架,通辽不锈钢电缆桥架|通辽铝合金电缆桥架公司


text:
帶著SP去旅行2022~西澳篇 Part 1
Wednesday, 09 November 2022 by spidey
Day 1 其實都無咩野特別,夜機到都無咩地方好去 都係係市中心Book間靚小小既酒店休息下 望住個夜景,打下飛機就完左一晚 詳細D Jable video就去macy onlyfans睇啦. Day 2 訓醒就食個早餐,醫飽個肚,有氣有力先去下一個地方 但由於酒店都真係幾靚 (之後應該會補返個room tour) 個泳池又無人,唔拍下D露出,游下水真係嘥晒 所以又係果到燒左D時間 之後就趁Check out前,玩下玩具,用盡每一個角落,B下J先開始呢日既行程. 簡單解釋少少呢次點解話唔去旅行而係修行 就係每人有1x~2x kg行李,基本上係不停轉酒店,務求介紹多D,分享多D野比大家睇 而由於好多野都要跟身,無得放酒店關係,所以基本上係一個重力訓練+Cardio,日日真係行到做到力竭. 返返黎C/O後既活動,都係參觀下D 市內景色,感受下D自由既空氣,周圍睇下 試下D本地gin酒 又睇下個聖母原罪大教堂 中間有段插曲就去左間無咩人既”劈場”?,食左個burget tea,飲左杯啤酒 即係唔好睇個burger好似黑黑地燶燶地,真係幾juicy肉味又濃,估佢唔到 😍😍😍 其間見到呢到既劈場福利原來都來得輕易 只要你夠膽同啤酒妹妹/姐姐直接表達訴求,佢地都非常專業,使命必達 而我地既trip又點會少得參觀當地toyshop 睇下人地有咩新奇好玩既野係香港無 衫 made in china就預左,所以主要睇下D款,都有幾多款幾特別 最緊要有個試身室比你試😍😍😍 亦都有board game有D得意野 但我地最鍾意都係呢個bell 有時係party見到大家掛住吹水,野都唔得扑,咁就可以叮叮叮,提下佢地,夠鐘blow job喇😂😂😂 至於價錢呀?同款果D貴香港50%左右咁啦 所以係澳洲既member,除非急用,或香港無,可以搵我地搞啦😆😆😆 去到夜晚,就去返呢邊個中心點,Forrest Place,一個大廣場兼大空地,周不時都會有D event係到 咁啱呢邊就有D 美食嘉年華類物體啦,D美食車泊晒係到,咁就真係唔洗煩,係到食埋. 即係放心,美食嘉年華/展覽呢,係唔洗帶住口罩架😂😂😂 夜晚D光唔夠,D野食相hea影,將就下


text:
點解我個小朋友咁細膽
好多家長都會覺得自己個小朋友好細膽,面對新事物都唔敢去嘗試.或者要花好多時間先至敢去探索.今日我想講下點樣去培養小朋友嘅冒險精神.
其實小朋友嘅冒險精神嘅培養真係好重要. 對佢大個嘅成就構成非常重要嘅影響. 一個人有冇成就,好大嘅因素就是乎你有幾多個勇氣去挑戰自己的生命.
大家試諗下有冇見過:
有啲同事講咗辭職講咗六七八年 都仲坐咗喺度?
又話想去working holiday,講到35歲都未去到.然後結咗婚有咗小朋友,就話家庭都唔容許.
成日覺得自己underpaid,但係連敲下老細房門要求加薪都唔夠膽.
個男仔對自己好差,但就連分手都做唔到.
但係有啲人就反而,可以為自己突破舒適區即使結咗婚有咗小朋友,有份正職,都可以帶領一班中學生喺香港製造一隻香港嘅飛機,更加成功可以啟航.
其實呢個情況,我哋都可以叫做冒險的精神,離開舒適區嘅勇氣.
冒險精神其實每分四個層次
第一個層次最輕鬆我簡稱為食瞓屙. 呢個層次嘅冒險, 每個人都感到輕鬆自在,冇挑戰性可言.大家最常習慣做嘅事情. 對小朋友嚟講就係食嘢,瞓覺同埋屙尿屙屎. 對大人嚟講最習慣最輕鬆自在最冇壓力嘅事情可能係訓喺梳化度睇電視,喺屋企附近商場食完飯行返屋企,又或者係望住個盆栽放空發牛豆.
第二個層次我簡稱叫做玩. 呢個層次開始有少少嘅刺激,有少少挑戰性,心情亦都會興奮. 對小朋友嚟講,可能就係去公園玩,玩玩具,去行山,去瀡滑梯. 對大人嚟講,可能係做運動,打機,工作上精益求精挑戰自己,新嘅興趣班,學日文,韓文,去讀返個夜校.
第三個層次我就會叫做冒險.呢個層次,激刺感就會再多好多,更具挑戰性.會面對心裏面嘅恐懼,會緊張,對未知的你未來會怕. 對小朋友嚟講可能係是試新嘅食物 ,試下玩高空繩網,試下一個人落街,去瀡一條又長又高嘅滑梯. 離開daddy媽咪去露營. 對大人黎講可能係轉工, 創業, 辭職去working holiday. 同男女朋友分手.
去到第四個層次,其實簡單嚟講差唔多係去到玩命, 去玩笨豬跳等等,呢個我就唔花時間講啦.
點解冒險會分幾個層次嚟形容呢. 因為好似日打機咁樣 ,一開始要完成一啲輕鬆啲嘅關卡,跟住之後先至會有能力去挑戰下一個關卡,如果一開始叫你去打大佬,你就會嚇到唔夠兩秒就game over.
所以當小朋友冇膽唔敢冒險嘅時候.例如唔敢去到日本瀡一條好長的滑梯.咁我地係唔係要多鼓勵佢去勇敢挑戰呢?將心比心,如果我唔敢玩跳樓機,你點鼓勵我都無用.跳樓機的恐懼感實在太強烈.
我哋可以先睇下佢哋唔敢冒險係屬於邊一個層次. 例如我哋帶小朋友去日本見到一條好長好高嘅滑梯,想鼓勵小朋友去試下嘅時候,咁佢話唔敢喎.咁呢一個係屬於第三個層次冒險嘅層次. 咁我哋去睇下第二個層次佢有冇足夠嘅信心先. 咁即係話如果一條短嘅滑梯佢之前有冇玩過呢?有冇信心呢有冇玩過好多次啦. 原來佢連普通去公園嘅瀡滑梯都唔夠膽玩㗎喎. 又或者玩嘅時候,佢得玩得唔自在 . 爬上去唔得,一定要行上去.由滑梯另外一邊行上去又話唔得,諸多限制 .瀡滑梯坐得衰啲又唔得,比人嚇話:因住喺上面跌落嚟呀.咁就難怪佢長嘅滑梯唔敢玩.
咁我哋再去探究點解佢連短嘅滑梯都唔夠膽玩.咁我哋再去上一個層次去睇下啦. 第一個層次睇落好基本,食訓屙應該係全部小朋友都會應付到. 但係係咪又係事實呢?如果個小朋友屙尿屙出界,佢會唔會畀人鬧? 去完廁所抆尿嘅時候抆得唔乾淨,食飯食到周圍污糟曬 ,又會唔會俾屋企人投訴呢?瞓覺瞓唔飽,起身冇精神.或者去到好大個都仲會尿床,引起屋企人嘅煩惱 .或者我是問一下,或者一個被稱為基本嘢/少少嘢都做唔掂, 抆尿都唔乾淨嘅小朋友 .佢又點能夠去冒險呢?
其實另外一點, 當你畀呢個題目吸引.小不免你都會有少少嫌棄嘅眼光. 嫌小朋友點解會咁細膽. 一種嫌棄嘅感覺,就算唔講出口,小朋友係感受到嘅.嫌棄眼光,好高嘅期望,對佢嚟講都構成一種壓力,都會令佢唔願意離開舒適區,去面對恐懼面對唔舒服嘅感覺:令你失望.
大人同小朋友一樣. 大人有信心做好基本嘢之後, 就會夠膽 同上司講自己可以接受更加多嘅工作. 接受更多嘅工作仍然可以應付到嘅時候.佢就會夠膽 同上司要求升職加薪接受咁高嘅挑戰. 我諗冇理由 一個 連影印都做唔好嘅office boy.會夠膽要求自己成為部門主管.
要小朋友有勇氣接受挑戰去完成困難嘅事. 我哋就可以先從容易嘅事入手一層一層咁培培養上去.


text:
Finance Suki心情特別靚,皆因今日係佢last day,下午喺office派散水餅兼四圍搵水吹,忽然佢憂心忡忡咁走埋嚟,「Q姐,大鑊喇!我好似派錯散水餅畀老細呀!」
By Q姐(越過觀塘廠廈走過中環置地)
下?! 散水餅都有對錯之分?「我派咗『做啦柒頭』曲奇畀佢呀!不過我見佢即時袋咗入西裝褸袋,希望佢未睇到啦!」我忍唔住大笑咗出嚟.
西環名物 老闆娘手筆
「你唔知咩? 此乃西環名物,啲字係餅店老闆娘一筆一劃咁寫上去.最衰都係我太驚青,頭先喺走廊撞到老細,佢問我嚟緊有咩好路數,我緊張得滯竟然抽錯咗右邊袋嘅曲奇畀佢!今次慘啦!」
原來Suki左邊袋袋住正正經經嘅「多謝關照」曲奇,派畀啲高層兼無咁相熟嘅同事.至於後生玩得又熟落嘅就會得到右邊袋嘅「做啦柒頭」曲奇.雖然今日係Suki嘅last day,理論上都唔使再對住老細,但佢都深明山水有相逢呢個道理,所以內心都好忐忑.見Suki平日都幾nice又識做,我就決定出手幫下佢啦.
「佢都睇得出我玩得喎」
「老細,Suki個傻妹幾有心思喎,今日last day派餅,成熟嘅同事佢就派『多謝關照』曲奇,幾得體呀!後生又玩得嘅同事佢就派款搞笑嘅新派曲奇,估唔到佢做Finance嘅都幾玩得!」
老細簽簽下文件,從佢嘅西裝褸袋拎咗塊曲奇出嚟望一望.「哈!係喎!估唔到我哋平時好少接觸,佢都睇得出我玩得喎!」我望到老細個嘴角微微上翹,得得戚戚戚咁,相信Suki呢鋪應該大步檻過! Suki亦果然好識做,馬上撳電話order大大杯廢水慰勞我.


text:
「人類嘅第三副牙齒」——種牙雖然喺使用上人們對其嘅認可度比較高,只系喺價錢令人唏噓唔已,唔少牙缺失患者聽講牙齒嘅種植需要一輛豪車嘅費用,讓佢哋望而卻步.咁珠海種牙邊度平?珠海種牙嘅收費標准系點樣嘅呢?
珠海種牙嘅費用受到嘅因素影響比較多,喺冇睇到患者嘅具體情況下系無法畀出一個明確嘅答案,因為喺費用嘅制定上需要結合醫院和患者之間嘅關系.
首先,有些患者牙齒缺失嘅時間比較長,咁就容易造成牙槽骨中嘅骨量缺失,若骨量缺失嚴重就無法進行牙齒嘅種植,而唔滿足種植嘅條件下則需要進行骨粉嘅植入後才能做種牙.咁喺呢個過程中就會使得費用增加,整體上嘅價錢也就上升了.
同時牙齒缺失嘅顆數,或口腔中系否存在牙齦炎,牙周炎,齲齒等口腔疾病嘅,喺牙齒種植前也系需要進行處理,咁喺過程中也系會造成費用嘅生成,相比較無疾病嘅患者喺費用上也就會嚟得比較多.
其次,各醫院之間存在唔同,畢竟喺儀器設備,醫生嘅儲備,環境,服務上存在差異.一般嚟講醫生嘅能力越強,儀器設施越加嘅齊全,咁喺牙齒種植嘅效果上也就有所保障,只系醫院嘅投資成本比較高,所需要嘅費用也就比較多.
再次,選擇嘅種植體唔同,費用也就唔同.種植體有嚟自美國,德國,瑞士等等國家嘅,咁喺制定上也就存在相應嘅差異,如材質,外形,工序上唔同,種植體嘅效果也就唔一樣,咁所需要嘅費用也就唔同.
復次,牙冠唔同費用也唔同,人們常使用嘅種牙牙冠分為貴金屬烤瓷牙,非貴金屬烤瓷牙,以及全瓷牙,其中主要以牙冠嘅材質嚟區分.其中全瓷牙因唔使使用金屬材質,內外都系瓷性材質構成,喺使用上具有極強嘅生物相容性,而且透明性也極好,喺使用中能展現出天然牙嘅色水,得到人們嘅喜愛,然喺費用上也就比較高.
牙齒嘅費用就像畀衫定價一樣,需要結合廠家,設計師,材質,款式等等因素.而且由於每個患者嘅症狀呈現唔同,咁所需要嘅費用也就存在差異,對此還有疑惑嘅朋友可以到醫院中進行咨詢,珠海口腔醫院竭誠為你服務.
以上就系「珠海種牙邊度平?」嘅具體介紹.專家提示,珠海種牙系由多方面因素決定嘅,具體嘅費用需要通過牙醫進行檢查之後先能決定.但一般嚟講,喺珠海植牙費用要比港澳牙科診所平一至兩倍,所以到珠海植牙會成為越嚟越多港澳人嘅選擇.珠海牙科醫院,擁有頂級嘅醫師團隊同優越嘅治療環境,喺植牙有多年嘅經驗,至今已幫助多位港澳口腔患者重拾牙齒健康,深受港澳地區口腔患者嘅信賴.如有疑問還在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.
相關推薦:
《珠海醫生提醒!補牙必須知嘅事》
《牙痛點快速止痛比較好》


text:
上山詩鈉放水任索女「血拼」
有「最索星二代」之稱嘅上山詩鈉女兒Hilary,遺傳晒媽咪混血兒嘅美貌,加上由細到大關係極親密,所以無論樣子定係感情,兩人似姊妹仲多過似母女.近年,去咗美國波士頓讀大學嘅Hilary,同媽媽分隔兩地,不過每當放假,佢都會飛返嚟香港黐住媽咪.早前,東姑就喺中環置地廣場,撞見到Hilary同媽咪行街.
睇得出佢哋母女感情的確超級好,上山拖住着T恤,牛仔熱褲嘅Hilary,去一間高級皮鞋手袋店度「血拼」,全程都係媽咪專注幫囡囡買嘢,不時仲幫眼畀意見,最後當然係媽咪掏埋荷包,負責畀錢找數,認真錫到個女燶!
東姑所見,佢哋母女出出入入,一時拖手,一時攬腰,一時仲搭晒膊頭,喺耳仔邊傾心事,講密偈,母女唔只冇代溝,直情好似情侶咁冤氣同埋甜蜜,呢種咁深厚嘅母女情,認真難得!
上山兩母女手蹺手行街,媽咪保養得宜,而囡囡就遺傳媽媽嘅美貌,其實佢哋更似兩姊妹.
Hilary同媽咪搭晒膊頭,好friend咁喺耳仔邊傾密偈.
廿四孝媽咪嘅上山,全程冇睇過自己嘢,主要係囡囡揀,而佢就幫眼.
Hilary試完鞋都會問上山嘅意見,睇嚟佢哋完全冇代溝,囡囡亦信賴媽咪嘅品味.
上山不時幫眼精挑細選,仲畀咗唔少意見囡囡,兩母女有商有量.
兩母女感情超親密,手拖手行街,鬼咁黐纏同埋冤氣.


text:
好驚講錯嘢? --- 聆聽模式(進階版)
Updated: Apr 24, 2020
「如果朋友唔開心,我有咩講得唔講得?」 呢個係其中一個我地聽得最多嘅問題.網上有唔少人提議Dos & Don’ts,列出有咩可以講,有咩唔可以講,令唔少人都好驚,好似咩都唔講得,好驚講錯嘢... 咁樣反而令人同人更有隔膜.同人連繫無一條方程式,當我地參考嗰啲建議用句時,需要明白說話背後嘅精神,潛台辭同態度,而唔係好似背書咁背咗佢.點解呢句說話講得,點解呢句又唔講得,點解照講都好似無用咁,其實都有背後嘅原因. 今次想同大家討論一下說話背後嘅精神,潛台辭同態度,一齊學習做個聆聽者.
建議先閱讀: 聆聽模式 (基本版)
畀意見唔一定係死罪
有唔少人建議聆聽者唔好畀意見,其實唔係咁一刀切嘅.當我地已經對對方有相當嘅了解,亦感受到對方想其他人畀意見,咁就可以嘗試提出意見.提出意見時,我地嘗試提醒自己「人人唔同,我畀嘅意見唔一定啱,亦都唔一定適合對方」,所以當對方唔採納意見都係無問題的.我地只係需要由對方嘅需要出發去畀意見,但對方採唔採納,佢有權自己作主.
說話時機好重要
有好多初接觸輔導或溝通方法嘅人,都會容易開口埋口都講某啲說話,感覺穩陣啲講咗實無死.但如果我地講嘅時候唔係發自真心,甚至抱住「想快啲搞掂佢」嘅心態,咁對方聽落只會係刻板式的回應,而唔係感覺被真正聆聽.相反,有啲說話看似「唔講得」,但當有充足嘅聆聽同陪伴,對方感受到我地嘅關懷之後,一句「加油」都可以好有力量!最緊要係我地真誠關心對方,就自然會嚮適當嘅時候講適當嘅嘢.
「點解講咗都無用?」
有時會有讀者問:「我已經跟足嚟講,點解講咗都無用?」我地可以問下自己,咩叫有用,咩叫無用,係咪對方開心返就叫有用?作為聆聽者需要留心,聆聽嘅意思係全心全意,抱一顆接納嘅心咁同對方同在.如果我地心入面有一個路線圖,覺得對方要開心先為之ok,就會好容易同對方唔同步,亦都會容易响言語間否定對方當刻嘅情緒.只要我地講嘅說話係真誠嘅,對方係會感受到你發自內心嘅慈愛.即使未必立刻「見效」,你已經傳達到一份溫暖俾對方,而對方需要嘅,可能正正就係呢份溫暖.
坦白真誠
英文有個講法係When in doubt, ask. 當我地唔知講咩好,唔肯定自己陪伴得足唔足夠,聆聽時有無耐性,都可以坦誠同對方分享.我地可以話:「你想我點樣支援你?你想我就咁坐响度唔出聲,定係拎杯水畀你,定係你想我為你做其他嘢?」每個人都係獨一無二,每一句說話都有機會傷害人亦有機會造就人,當心入面有疑問時,可以嘗試同對方分享,唔好怕錯.我地可以話:「唔好意思,我頭先咁講係唔係令你好難受?」,「我剛才咁講唔係你諗嘅意思,好抱歉我令你難受,希望你感受到我真係好重視你.」人同人嘅相處總會有起伏,只要存有一顆真心,時常反思自己嘅溝通,就比較容易同對方連繫.
非批判
非批判講好容易,做好難,需要相當嘅意識同刻意咁練習.例如對方黑口黑面,唔出聲,發脾氣,我地可以多問自己「佢需要啲咩?」,睇得到嘅外在行為同聽得見嘅言語其實都只係冰山表面,好多時唔直接反映對方深層嘅內在需要.我地往往好容易受對方嘅說話同行為牽動,會好快覺得對方「無理取鬧」,而睇唔到佢真正嘅感受同需要,其實好多時我地需要嘅都係關心,理解,尊重.當我地嘗試睇到對方行為言語背後嘅需要,就可以對對方多一份同理心,讓對方覺得被明白,被接納.
先照顧自己
當我地好好照顧自己,先有空間去同對方連繫.我地對其他人嘅情緒容忍度,同我地對自己嘅情緒容忍度有莫大嘅關係.當我地唔容許自己唔開心,嬲,驚,擔心,同樣地會容許唔到對方唔開心,嬲,驚,擔心.就好似INSIDE OUT(玩轉腦朋友)套戲所講,其實每種情緒都有佢嘅功用,包括所謂嘅「負面」情緒,都係話緊啲嘢俾我地聽.當自己有「開心」以外嘅情緒時,都可以邀請自己感受下,呢一刻我需要嘅係咩呢?


text:
2 FEBRUARY 2014(SUN)
終於嚟到今日最後一個行程,就係匯合埋細路佢地,一家九口開開心心入西貢食豐富嘅海鮮晚餐啦!
我地都好耐冇入嚟西頁,一入到嚟真係覺得好熱鬧,同埋好有節日氣氛,因為佈置都好靚呀~
由於我地早左嚟到,所以就係西頁碼頭附近行吓~
唔知係唔你依期學校教緊船,所以小小豬對船特別留意,睇到唔肯走,仲話想去搭船添~
其實真係可以搭船,因為附近有啲環島觀光船,收費由幾十至百多不等.原來小豬媽都建議帶小小豬去搭船玩一陣,不過因為開始大風同天黑,我覺得唔係太安全,所以就俾我阻止左啦!
但其實如果係環島觀光遊都應該係幾好玩,所以都決定搵日等天氣好返啲,早少少入嚟遊吓船河先.
我地JOIN埋細路,就可以一齊去搵食啦!我地行左好幾次,都唔知揀邊間好,最後就決定去全記啦~
我地坐低休息一陣,就開始去揀海鮮啦!由小豬媽去幫我地發板食乜呢~
等左一陣,我地嘅美味海鮮晚餐開始啦~
豐富都未算,個味道又幾好食,尤其係個瀨尿蝦,真係好好食,我地個個都食到唔停得手呀~
食飽飽之後,我地仲未好正嘅飯後甜品,就係我地下午新鮮摘嘅士多啤梨~
粒粒都又大又甜,再加上係自己摘嘅,所以係勁鮮甜,好好味呀~
食完依個咁豐富嘅海鮮安宴之後,節目非常豐富嘅初三新界遊就結束啦!
今日真係勁滿足,一家人開開心心咁又食又玩,真係一件好開心嘅事嚟,期待出年我地又一齊去玩過食過!


text:
早前 Ernest 媽咪同我講,有次問 Ernest 想食乜,諗住買俾佢食,點知佢居然話想食自家製麵包!食自家製麵包本來係一個理所當然嘅指定動作,基本上日日都新鮮出爐,但自從工人姐姐走咗之後,Ernest 媽咪就做到一腳踢,根本無多餘時間拎出嚟整麵包,頂上嗰個工人又乜鬼都唔識做,仲越幫越忙,難怪 Ernest 咁掛住以往嘅 “美好時光”!所以我呢幾個禮拜如果有整麵包的話都一定分一半俾佢哋.之前整嘅無花果合桃鄉村包同 foccacia 都有俾佢哋,但原來Ernest 淨係食白麵包!所以我今次要特登整個 toast 俾佢哦!
唔知點解,我成世人做好多嘢都係事與願違:要搭嗰架巴士就永遠都送車尾,到唔使搭佢時就梗係第一架到,要搭嗰架就反而等好耐先嚟;平時去街市買餸時成日見到嘅嘢,到想買嚟食時就居然全個街市都無得賣;平時整嚫方包都唔多成功,而且最少都要用成兩個鐘以上先發酵到八成滿,今次諗住整個靚靚山形多士俾 Ernest 啦,點鬼知一粒鐘都唔使就已經發到黐實咗個模蓋,仲黐到實一實,開都開唔到,咁就唔想整方包都唔得啦!頂,真係激鬼死呀!!!
湯種
材料:
高筋麵粉 16 克
紅麴 約 1 湯匙
水 80 克
- 紅麴放入石樁或攪拌機內打磨成粉狀.
- 將所有材料倒入細煲內,用中慢火邊加熱,邊攪拌直至達 65 ℃ 並變得稠身.
- 熄火後攤凍,待用.
主麵糰
材料:
高筋麵粉
300 克
鹽 5
克
糖 35 克
即用酵母
5 克
水 約 150 毫升
橄欖油
20 克
- 除橄欖油外,所有材料連湯種混合攪拌,逐少加水搓至起筋,之後加油搓成麵糰.
- 搓揉及摔打成光滑麵糰後滾圓,放入已灑粉嘅兜內,用保鮮紙封好,發酵 45 分鐘.
- 麵糰排氣後平均分割成 2 份,分別滾圓,靜置鬆弛 15 分鐘.
- 壓平麵糰,用擀麵棍擀薄成長橢圓形,將兩邊向內摺入.
- 將麵糰反轉,再次擀薄至與多士模闊度相約,然後由上而下捲起麵糰,捏緊收口.
- 將兩個麵糰放入上多士模內,蓋上模蓋發酵至八成滿.
- 模蓋完全合上,放入已預熱至 180 ℃
嘅焗爐內,焗約 35 分鐘.
- 出爐後立即脫模,於架上攤凍.
以上材料份量可做 450 克方包 1 條.
呢個紅麴湯種唔使落色素都超鮮豔,仲好有營養價值哦!
唔知係咪因為今次用咗新買嗰包法國酵母,發酵力特強,
所以天氣咁涼都發到咁勁呢?
第二日用嚟整沙律多士,又靚又好食,滿足哦!


text:
好多年前我去左狗場做義工,當時見到有一隻老狗,成個狗場最老應該係佢了,原來佢原本既主人要照顧生cancer嘅太太,無能力再照顧老狗仔了.
當時見到佢就諗起公公臨走之前都係自己一個孤零零咁生活,我覺得佢好似公公,同佢相處左半日,我無考慮太多就直接帶左佢番屋企,仲幫佢改左個名叫呀旺.呀旺始終大年紀,隻眼開始唔係咁睇到野,開始有白內障,同埋佢本來都有心臟病…爸媽鬧我拎隻老狗番黎養話我on居…但係我真係覺得佢好似公公…係我最中意既公公:(
我仲記得佢走果刻,我只係默默地望住佢,我好徬徨…我真係望住佢好耐,先醒覺要整理佢遺體,但我唔知要做d咩
咁我上網搵寵物善終啦,見到有間叫再見寵兒就打左電話去,個聽電話姐姐都幾好,佢教我開冷氣,等呀旺可以降溫,仲叫我準備佢最中意既野帶埋一齊走.當時佢地d司機好快就黎接走左呀旺,見到我情緒失控安慰我,同我傾左一陣計之後,摸下呀旺就擺佢入箱了…跟住既野我都係交比佢地處理,好快趣就已經完成左,所以我同爸媽都無特登請假去元朗果邊
我聽我fd講之前佢幫襯另一間寵物善終公司,d員工無咩禮貌,我果陣心諗可能人地打份工姐,但係佢話覺得好唔舒服,成個過程都好似欠左佢地咁,我都有同佢地推介再見寵兒,人地公司服務質素我唔知la,但呢度係親切同舒服既,如果將來大家有需要呢項服務,我會推介呢度架!
-客人Isaac Leung


text:
「真相」
經過咗咁多個月,終於有人夠膽出嚟講返個真相出嚟!重點係我哋係一個言論自由嘅城市,竟然連講返個真相出嚟都要思前想後,擔驚受怕.咁香港真係一個自由嘅社會嗎?口口聲聲話一國兩制,嚴正遵守基本法,高度自治,等等嘅漂亮說話,其實到最後所謂嘅五十年不變就因為今次嘅失蹤事件不攻而破.而今次嘅事件再一次嚴重打擊香港人對中國政府嘅信任!
「問題」
今次銅鑼灣書店嘅事件正正反映咗香港依家嘅問題所在,好多嘢都已經完全顛倒晒是非黑白.仍然有人繼續掩住良心做人,擘大眼講大話.講到尾大家都係香港人,就算唔係林榮基出嚟講個真相俾廣大市民知,老實講唔通真係相信佢哋失蹤係自願咩.好相信嚟啲咁嘅事件只會陸續有嚟,就正如林榮基講,今次嘅事件唔單止係佢個人嘅問題,而係全香港人嘅問題!
「信心」
雖然香港人係法律上係中國公民,但係乜嘢叫做一國兩制?如果係香港做任何嘢,講任何嘢都無自由嘅話,乜嘢係一國兩制?老實講就算依家政府話會跟進同交代今次事件,你會信咩?今次嘅事件其實唔需要太多嘅爭議,誰是誰非其實明眼人一定睇得出,事關真係太多疑點同問題都無辦法講得通!無論林榮基又好李波又好,就算各執一詞都好,呢件事已經令好多香港人完全失去信心!
Also published on Medium.


text:
週六輕鬆文
又係星爺爆笑視頻 其實周星馳既戲以前D人話無厘頭,但而家睇番完全係有深度之作.戲中亦都帶出左不少,道理,就好似以下一句,當你越想搵果樣野就越唔會俾你搵到,你夠疆唔好搵,佢就會慢慢浦番出黎.大家呢D經驗應該經常預到,切身經驗之談.其實呢個理論亦經常在投資上出現,財不入急門,你諗住要搵錢時,可能你越搵唔到,相反你無心去做時,機會就出現.其實我唔係叫大家乜都唔做,係要大家時刻準備,機會唔到時就要忍裝備自己,就好似三國時臥龍先生一樣,平日 都係瞓下覺,睇下書,同其它學子交流下,到劉備三顧草廬時機會就來了,你要盡展所長,因為機會可能一世人只有一次.
我人生好彩少少,暫時機會有三次,一次係沙士時,我把握唔到,自身準備不足,完全唔識定位這是機會.第二次係08年,當時準備還是不足,幸好有好朋友好兄弟點醒自己,在機會既中段開始左一段不平凡既人生,第三次我暫時相信係大灣區既機遇,如果我無睇錯,今次既機遇我應該把握得到,但正正係時間今次係要守,要有足夠既準備.
其實片中另外一場戲中,星爺亦都帶出一些訊息,當外父話見到佢入雞竇時,全場人都聽到,最主要係老婆聽到大興問罪之意.即刻阿發可以係短時間內想出方法從容不迫去應付.金庸剛剛走了,佢曾經講過佢最喜歡既人物係韋小寶,其實我自己都係,但好多人諗我鐘意佢,係話我因為韋小寶有7個老婆,但老實講我唔係啊,咁多老婆,我真係攪唔掂喇,煩都煩死.我最鐘意佢係因為佢做事好靈活,適變通,小滑頭,死都拗番生,同埋夠市井,多貪錢,但又有小小仁義果隻. 係社會咁多年,靈活變通好多時比讀書叻成績好更重要,香港人以前何嘗唔係因為靈活多變勤力才有8-90年代既黃金歲月呢? 點解去到我地呢代會無左呢樣強項? 係教育問題還是其它? 自己想想吧


text:
相信大家假日嘅時候都想去「葵廣」掃街,之前小編去咗一次,發現原來葵廣嘅美食因疫情關係執咗唔少好店,同時亦有唔少新店進駐,新店進場令葵廣重拾往日嘅熱鬧,今次小編為大家整理5間人氣美食小店同3個推薦行程,等大家下次到葵廣可以盡情掃街!
5大人氣美食小店
(一)(大排人龍嘅麻辣涼皮)四川風味小吃
葵廣有咁多間舖頭賣麻辣涼拌,唯獨呢間人龍特別長.
小編最推薦嘅係$25手工涼皮,驚唔夠飽或者想加餸嘅話推薦加雞絲,豬耳或者豆乾.
四川風味小吃
地址:葵芳 葵涌廣場3樓 27號舖
電話:62188918
(二)(平靚正果汁)鮮果園
平日小編最愛飲廢水,但去得葵廣就一定要去依間買果汁!尤其3樓咁多間果汁舖,小編最愛呢間,平得嚟又好飲!
鮮果園最多人叫嘅一定係西瓜汁同芒果粒粒椰果.但其實叫返自己平時鐘意嘅生果榨汁一樣好好飲!芒果粒粒椰果
鮮果園
地址:葵芳 葵涌廣場3樓 摩登世界29號舖
(三)(抵食地道車仔麵)孖寶車仔麵
葵廣地下嗰層有一間車仔麵,揀三個餸再加杯熱嘢飲都只係$48!小編推薦蘿蔔同豬大腸,滷水煮得好入味,夠曬地道!
孖寶車仔麵
地址:葵芳 葵涌廣場 地下A15號舖
電話:34273498
(四)(串燒樣樣都齊)串燒之王
呢間串燒正正就係一樓商場正門,有齊豬,牛,雞.
除咗串燒之外仲有其他小食例如雞蛋仔,格仔餅,章魚小丸子同魚蛋燒賣.而佢嘅雞蛋仔都出名新鮮即整.
串燒之王
地址:葵芳 葵涌廣場 地下25A號舖
電話:24268120
(五)(超抵飯後甜品)Yummy Mummy
Yummy Mummy經典嘅五球雪糕,以前都只係10蚊,因為疫情關係已經加價到15蚊.不過依然好抵!而佢一共有有十幾款雪糕口味可以揀!真係超抵!
Yummy Mummy
地址:葵芳 葵涌廣場 3樓3158號舖
電話號碼:60260977
三個一定要做嘅行程
去葵廣必做:夾糖
小編次次去葵廣掃見到夾糖舖都一定忍唔住夾反少少食!一定會夾可藥糖,香蕉糖同漢堡包糖.
去葵廣必做:食雪糕
小編每次食完飯之後都一定會食五球雪糕做甜品!必點豆腐,芝麻同荔枝!豆腐同芝麻溝埋真係好夾
去葵廣必做:撈金魚
唔知大家有冇玩過撈金魚,小編就試過係葵廣地下嗰度玩撈金魚,$30有5個紙網,限時10分鐘.不過小編提提大家,玩完撈金魚要諗吓屋企有冇位養先好攞返去啦!
去葵廣必做:Shopping
葵廣最多就係賣衫或者飾品小店,而且通常葵廣小店性價比都好高!
而小編亦係買果汁嗰陣發現係3樓唔知幾時開咗間情趣用品店.
小編出於好奇心入咗去睇吓,竟然係女店員睇舖,好似我咁女仔一個入去睇嘢都唔怕尷尬!而且女店員都好好人,唔識都可以放心問,不知不覺就咁同佢傾咗成個鐘,買咗幾樣嘢!其實都真係幾意料之外.
接下來等我分享吓 我係19Toys買乜嘢同有冇效果啦!
Cobeco豐胸套裝優惠(豐胸丸+豐胸膏)
小編用後感:
我買咗豐胸丸同豐胸膏各一枝,用咗一個月之後,的確有感覺大咗同挺咗!
仲有樣嘢係好驚喜:就係食完豐胸丸之後竟然嚟M時唔再M痛!
睇返成份表原來其中有「聖薊」呢個成份可以舒緩經痛症狀!
HARU ORGASM 草本熱浪迷情熱感潤滑液
小編用後感:
同店員傾計先知,原來唔止愛愛嗰陣需要潤滑液
挽玩具都需要搽咗潤滑液先唔易整傷
店員推介咗幾款女性專用嘅潤滑液,有保養用,愛愛用
最後都揀咗熱感款,用上嚟爽啲舒服啲
德國 Womanizer Liberty 便攜吸啜器
小編用後感:
呢個被我一眼睇中,隻色好靚!粉藍同粉紫兩隻色揀咗好耐.
佢小巧輕便,得掌心大小,保護外殻唔易甩,清洗嘅時候都好方便!
而且實際上都用得幾開心!依加仍然係我愛用物之一
今次嘅介紹就嚟到呢到,如果大家有興趣嘅話可以去19Toys官網(按此)或者直接上佢哋舖買都得!


text:
原則上我係一個鍾意食鹹,多過嗜甜既人.... 不過我又超鍾意食朱古力同雪糕嫁喎,朱古力我就只愛黑朱古力,除左酒心同薄荷之外,基本上我所有黑朱古力都鍾意食....
至於雪糕,以前我係咩雪糕品牌都會食,只要佢係朱古力味既,我都唔會錯過.... 不過為左我原本已經噸位唔細既身形,唔好再肆無忌憚咁膨脹落去,慢慢開始選擇一 d 比較優質既雪糕先食,唔好浪費左 d quota 嘛..... 近幾年,更加由專攻美式雪糕,轉戰意大利既 Gelato.... 而第一間幫襯既 Gelato 專門店,係位於灣仔〔佢地第一家既分店,不過已經冇左 lu...〕 既 XTC,依家佢地係港九都開左好多間分店,仲寄銷係大型既超級市場添,不過我就覺得預先 pack 好既,始終冇係專門店食咁好味囉!唔知係唔係第一次食 Gelato 就係幫襯 XTC 既關係,對 XTC 總係有 d 情意結,覺得無一間既 Gelato 係做得好食過佢.... 佢地既 Chococlate XTC,Volcanic Pistachio,Toasted Almond,Macadamia Nut 同埋近兩年先出既 Red Bean,都係我既至愛....
隨住香港人越黎越追求健康飲食,Gelato shops 相繼開到成行成市,我唔敢講自己試過哂每一間既出品,不過相信我都試過七成以上既 Gelato.以我個人口味而言,可以與 XTC 相提並論既,就只有 Cova 同 iScream 既 Gelato,我試過 Cova 既朱古力同開心果 gelato,真係做得好香濃,好 creamy,好有質感,不過價錢就相對比較貴囉,我呢 d 低下階層,無辦法負擔得黎,而且佢同 XTC 有著共同既問題,就係地點,佢地兩間既分店都只設係港九,我呢 D 係新畀區出沒既人,真係要專程出去先可以食到.....
不過,皇天不負有心人,係上星期,竟然比我發現 iScream 將進駐新城市廣場,對我黎講,真係一個天大既喜訊!一直只有太古廣場一間分店既 iScream,雖然都一樣有預先包裝好既家庭裝 gelato 係大型既超市發售,不過都係果句啦!專門店食既始終都係 fresh 好多,好味好多....
最初既 iScream 係超揼本,連裝雪糕既杯都係 "Made in Italy",搞到我食完都唔捨得掉,拎番屋企儲起佢唔好嘥,不過近呢一,兩年,佢地已經轉番用普通既膠杯,雖然係咁,我覺得佢既 gelato 水準並冇下降,我超鍾意佢地既 Dark Chocolate gelato,雖然要貴兩蚊一球,不過真係物有所值,朱古力味濃到化不開!唸起都想即刻搭車過太古廣場食呀!
前面細 d 既杯就係裝單球既雪糕杯,後面大 d 既杯就係可以裝到三球雪糕.係呀!係三球呀!我為左個杯,真係可以一次過食三球雪糕嫁!我仲記得果次要左 Dark Chocolate,Azuki 同埋 Pistachio,前兩種口味都非常出色,至於開心果..... 我始終都係覺得 XTC 做既果仁 Gelato 比較岩口味!
唔知大家睇得清唔清楚呢?杯底真係印有〝Made in Italy〞既字樣嫁!幾揼本呀!不過近年已經改用類似 XTC 既白色透明膠杯,自此我亦都冇再儲過 lu.... 早知當年就幫襯多 d 啦....
iScream 新城市廣場分店快 d 開啦!我等緊你嫁!


text:
Introduction
Follow 咗我一段時間嘅同學仔都知我哋逢星期一都會係 IG Story 開放 Q&A,問書好吹水好,當交流下.尋日 Willis 收到一條問題,我覺得好值得分開一個 Post 嚟回應.條問題係咁嘅:「點睇背 marking scheme 呢樣野」.
睇到呢條題目嘅時候,感覺上其實好唔舒服——因為我知一方面 ICT 學生唔應該死背 Marking Scheme,但係由於種種原因 ICT 學生有背 Marking Scheme 嘅需要.我想係呢個 post 同大家分析下.
TLDR
請原諒 Willis 可能會叫你背某啲題目嘅 Marking Scheme,但係絕大部分題目應該以理解為主軸.考評局的出卷員應該在設立考卷時多從考生的角度出發,確保題目的每個字眼都準確反映出所預期的要求,唔好要考生「估估下」.
點解 ICT 唔應該係死背 Marking Scheme
由 12 年到 22 年,HKDSE ICT 嘅考試已經舉辦咗 11 屆.同學仔有無諗過,其實 ICT 呢一科想你成為一個點樣嘅人?根據教育局嘅 ICT《課程及評估指引》,ICT 呢一科嘅宗旨有 4 點,包括
- 教授[ICT 的]基本知識,概念及應用
- [提升學生的]溝通能力,鼓勵學生⋯⋯慎思明辨
- 培養學生⋯⋯有效率⋯⋯有道德地使用資訊及通訊科技」以及
- 體會[ICT]對社會帶來的影響.
如果仔細啲睇,特別係第 1 同第 2 點,你會發覺教育局根本無 expect 過同學仔背書.只要你係 ICT 堂,學好啲基本 concepts ,學好點樣應用,亦學好點樣去表達你嘅答案,你就會搞掂 ICT 呢一科.
宗旨寫就咁寫姐,但係作為一個學生,我哋 care 嘅係,ICT 呢一科我點先可以拎到 5**,同 ICT 點樣幫到我入大學.所以,我哋會睇下 ICT 考核模式嘅種種特色點樣鼓勵咗同學仔背書.
點解 ICT 嘅考核模式鼓勵同學背 Marking
有睇過我網站嘅同學應該都知 ICT 嘅考核模式其實分做 2 parts:一部分叫校本評核(SBA),另一部分叫公開考試.
先講下 SBA.近幾年疫情嘅關係導致面授課時嘅縮短,SBA 先後被取消,所以可能好多同學仔唔清楚 SBA 嘅玩法.等 Willis 好快介紹下 SBA 嘅玩法.簡單啲嚟講,你日校嘅 ICT 老師會係中五下學期同中六上學期比一個特別嘅「功課」你,你做完就交翻俾你嘅 ICT 老師,佢會比個分數你,2 份功課同佢嘅分數會交俾考評局作分數調整.最終嘅得分會佔你 DSE ICT 呢科嘅 20%.呢到衍生咗幾個問題:(1) 作為學生,我點知道我做緊「功課」會係咩嘢形式?係咪足夠難,可以反映到我實力?(2) 考評局點睇我老師俾我嘅分數同 comment ,會否過鬆或過緊,導致分數對我有不利嘅調整?(3) SBA 嘅分數會按同校 ICT 同學公開考試嘅分數作調整.雖然考評局聲稱分數調整會使整體的分布公平,但作為考生呢個調整對我的分數是有利的調整?呢幾個問題令到 SBA 變得非常複雜,當中摻雜作太多人嘅因素.以呢啲人為因素哪怕係影響整體分數嘅 1% 已經可以係 5* 同 5** 嘅分別.所以,ICT 嘅同學仔只能夠係靠公開考試呢一種相對公平的評核方式下盡力搶分.
去到公開考試,好多無讀過 ICT 嘅同學仔會覺得呢科會好似數學咁,一定會有啲癲佬會滿分,所有題目都好客觀有標準答案.其實有操過卷嘅同學仔都知:唔一定架.好多時我哋寫咗個答案,自信滿滿,但係個 Marker 仲會搵到理由唔比分.例如一啲 advantages/disadvantages 嘅題目,同學仔其實已經寫到個重點出嚟,但係由於當年個 marking 比較緊嘅時候,同學仔個答案就變咗無分.好多時,呢度所謂嘅 marking 較緊,其實係條題目度係完全反映唔出嚟.
舉個例子:2021 年 1B 卷其中一條分題要同學答一個防火牆點樣保障網絡服務嘅安全.防火牆嘅作用我相信大部分 Lv4+ 嘅同學仔都答到,但係當年嘅 marking 卻要同學寫出通訊中嘅對像,先至會比足 2 分.題目又無講要指名道姓,我作為考生緊係以為你指緊情景入面嘅嗰個通訊架啦,點會估到你要我抄翻題目個 scenario 姐?如果題目有要求無做到,呢個責任係考生到.但係依家題目無講到,又算唔算得上公平呢?
題目上嘅唔清晰導致同學失分,每年都有啲咁嘅例子.而且公開考試佔分咁重,同學仔想執得一分得一分,實屬無可厚非.所以面對呢啲「讀心」題目,同學仔就只有見一題背一題,然後祈求下年少啲讀心題,唔好因為呢種題目導致自己跌一個 Grade .
總結
當社會每個人都講緊 STEM 甚至 STEAM 嘅時候,同時又對 ICT 嘅同學仔面對嘅困難視若無睹,甚為諷刺.有啲人話 ICT 少人讀係因為教嘅野太 outdated ,Willis 覺得只啱一半.另一半係,ICT 不論係教學範圍同考核模式都非常模糊,令學生,老師難以適從.考卷裏出現 IoT ,chatbot ,AI 等考核範圍內無提及的課題屢見不鮮,課程指引亦未清楚說明哪些技術需要教,哪些不需要教(例如是哪些檔案格式是常見的,同學們需要學習,指引是沒有作說明的).
所以,同學們,請原諒 Willis 或會叫你們背特定題目的 marking scheme,because my hands are tied.但係,Willis 認為絕大部分的題目同學不應背誦,而是應該理解每個概念及概念背後的理由.畢竟,要背 200 多個概念的標準答案,是不切實際的.
2025 年的 DSE 將會迎嚟 ICT 考核上的一大改變.希望考評局的出卷員在設立考卷時能多從考生的角度出發,確保題目的每個字眼都準確反映出所預期的要求,唔好要考生「估估下」.咁樣先係對所有讀 ICT 的青年最好,亦係對香港 STEM 發展嘅最好方法.


text:
最近,「TVB小生」洪永城同羅仲謙一齊出席劇集《陀槍師姐2020》嘅殺青飯,現場羅仲謙踢爆洪永城就快升呢做老竇,攪到洪永城笑得見牙唔見眼.
不過,洪永城都承認自己呢排正朝住呢個方向發展,唔排除同女友奉子成婚,洪永城表示宜家佢哋已經住咗一齊,佢仲大方笑住話:「喺埋一齊咗幾個月,大家互相了解多咗好多.」
講到洪永城,其實2005年佢加入香港有線電視,成為有線娛樂部旅游節目《活得好滋味》嘅主持人,當時佢同黃翠如主持節目,因為輕松歡快嘅主持風格,獲得唔少關注.
雖然洪永城拍咗唔少劇集,不過洪永城嘅風評一路都唔好,媒體畀封佢為「溝女王」,皆因洪永城圈外女友拍拖多年,2012年畀揭發孭住女朋友出軌而分手.洪永城好朋友形容佢,對外形唔差嘅女仔都會有興趣.
喺2013年洪永城因為拍攝劇集《載到有情人》同唐詩詠戲假情真,兩人拍拖.不過拍拖期間洪永城一直都有緋聞傳出,直到2017年洪永城同唐詩詠宣布分手,期間有傳佢哋複合嘅消息,不過唐詩詠否認.
第二年,洪永城就宣佈同模特,健身教練梁諾妍拍拖,呢排更有算命師傅批梁諾妍大肚嘅幾率好高,而洪永城表示正朝住呢個方向發展,自己都有心理準備做老竇,隨時做老襯.
唔知道洪永城呢次係咪真係想收心做老竇呢?聽到羅仲謙咁講,或者好快就會有洪永城好消息傳出.
Like MisshkNews Facebook!不出门也能知天下事~


text:
正所謂功欲善其事,必先利其器!如果想健康咁減肥,操靚個身型,又點可以無補充品幫你呢!MYPROTEIN 正正係一個一站式嘅平台,所有嘅營養補充品 / 健康零食都喺齊度,包羅萬有! 專員自己都會時不時去MYPROTEIN shopping架,而且長期有優惠折扣就唔洗怕好貴!
專員今日介紹幾款好味又健康嘅零食比大家啦~ 減肥都唔一定唔可以食零食嘅!
呢家如果新注册會員用埋我地港究獨家promotion code嘅話,買滿HKD500蚊仲可以有55%off !!
埋單果時copy個code落去再撳use code就得架啦~
想減肥減脂但平時鍾意食cookie當零食嘅你點可以錯過呢款,高蛋白質黑朱古力味嘅cookie呢,入口極濃朱古力味但唔會太甜,一份都有13g protein架,夠飽肚拎嚟做零食就唔洗怕食多咗嘢啦
專員極度喜歡呢隻花生醬,首先成份天然,只係用咗花生嚟做而無加任何糖 / 化學劑.其次花生醬十分濃厚綿滑,食落去係會食到粒粒花生,足料到爆.仲有花生係堅果嘅一種,佢嘅油脂對人體健康,只要適量食就唔怕變肥!
呢隻一定要雪落雪櫃保存,否則就會變成惡夢xd,市面上買到嘅花生醬大多都落咗好多化學劑,所以佢地可以放室溫都唔怕,但MYPROTEIN嘅花生醬成份只有花生,所以放室溫好易壞.而且一盒份量好大,真係有排食….
專員平日會搽一大湯匙落多士度,入口鬆脆而顆粒分明,有時會食唔停口xd
呢個dip pots又係專員另一個極力推薦嘅零食,好似細個食嘅手指餅 / 欣欣杯,有啲餅乾,加上牛奶朱古力醬,入口真係十分滿足,難以形容呀.有時做做吓嘢想搵嘢咬吓,買佢嚟食就一定冇死啦~
而且一份有差唔多10g蛋白質,又係一個零食必備之選~
溫馨小提示,呢隻brownie極之飽肚,一份有成23g蛋白質,即係太約差唔多一個手掌嘅薄扒.如果做下午茶真係一塊就夠,但口感會有小小粉粉地.
專員自己會偏好食白朱古力嘅,但呢隻brownie有時會比人話係好甜,甚至過甜,所以讀者同專員一樣都係嗜甜之人就買嚟試吓啦!
飲蛋白粉已經係比較常見嘅一回事,增加蛋白質嘅intake對身體都好好架.一般人都係會飲朱古力味嘅,但專員就係個鍾意試新嘢嘅人,於是就買咗呢隻黑糖珍奶味嘅protein shake飲.
一開頭以為係好伏啦,但飲咗先知係好嘢嚟,飲落去真係好似平時出街飲嘅手搖珍珠奶茶但無咗珍珠咁,仲可以自已加水量嚟控制甜度,如果讀者係重甜之人,專員覺得可以用200ml水加一匙粉嚟飲.
想飲手搖飲品嘅時候沖一杯黑糖珍奶嘅protein shake,咁就當飲咗啦,話晒都減緊肥呀嘛xd
鍾意食pancake嘅你點可以錯過呢隻高蛋白pancake粉!呢隻pancake粉有多款口味,就連matcha都有,不過專員都係推薦maple syrup,因為專員鍾意楓糖味同比較穩陣唔會中伏~
基本上同快餐店pancake差唔多味,但又好似好食少少,最緊要係高蛋白質!專員都食咗2袋1kg啦~
食用方法十分簡單就咁倒粉加水落pan煎下佢,自已控制份量大小,咁樣就係一份完美嘅早餐!
再提多次大家,呢家如果新注册會員用埋我地港究獨家promotion code嘅話,買滿HKD500蚊仲可以有55%off !!
埋單果時copy個code落去再撳use code就得架啦~
鐘意網購嘅你,可以睇埋以下文章:
iHerb 網民最愛家居清潔用品!天然品牌Mrs. Meyers Clean Day,Nellie’s 打造舒適家居!
(頭髮救星)英國Grow Gorgeous + Tangle Teezer
鐘意呢篇分享嘅話希望大家畀Like支持下我哋,Subscribe或者Bookmark我哋就可以即時收到更多優惠資訊 / 介紹,有咩問題歡迎留Comments!
如果想分享 / 更快收到各種優惠著數,歡迎加入我哋港究Telegram討論區.最新消息,我哋最近仲新增咗多個Kong’s Cult 最新文章 Telegram Channel,只要Join Channel,每逢有新文章出爐就會同步收到,勁方便!!唔好漏咗Follow Kong’s Cult嘅Facebook同Instagram專頁啊!你哋嘅支持同意見絕對係我哋港究專員繼續發掘著數嘅動力,下次見!


text:
家有囍事
《家有囍事》(All's Well End's Well)係香港喺1992年出嘅電影,亦係農曆新年嘅「囍事系列」賀歲片之一.
電影資料[編輯]
制作[編輯]
人物簡介[編輯]
故事係現代背景嘅喜劇.
常氏一家係一個大家庭,屋企除咗有老父老母兩個老人家之外,重有大哥常滿,二佬常騷,同埋拉仔常歡;除此之外重有常滿個老婆程大嫂,同埋間唔中嚟常家滾搞兼幫老人家按摩嘅表姑媽梁無雙.
常老先生同常老夫人係一對面懵心精嘅活寶貝;平時呆若木雞扮老人癡呆,成日問非所答,日日就淨係識得對住部電視機,但係有時又心水清到冇人有,真係冇人知佢哋幾時係清醒,幾時係癡呆.
大佬常滿老成持重,係白領一族,亦係常家嘅支柱,日出而作日入而息,係一個放咗工都唔會有咩應酬嘅人;佢個老婆程大嫂係一個賢良淑德,持家有道又孝順翁姑嘅好新抱,不過因為唔需要點應酬,唔駛點見人,所以搞到成個超級黃面婆咁款,有時咀邊重會有鬚根.
二佬常騷係一個女人型,未婚,係社區中心教插花,個人姿整不特止,連睇嘢嘅眼光都係由女性角度出發,佢嘅鬥氣冤家就係佢嘅表姑媽梁無雙;無雙係常氏幾兄弟嘅表姑媽,係兩個老人家嘅表姐,但係其實佢好後生,同常騷差唔多大,只因為上一輩好晚年先生佢,所以年紀細輩份大,可能亦因為咁,佢嘅個性好剛烈,成個男人頭咁,同常騷正正係兩極唔同嘅人.
拉仔常歡係一個電台嘅唱片騎師,同時亦係一個花心情聖,成日週圍識女仔,專氹人上床,係一個冇道德觀念嘅情場浪子,而且成日恃住自己係孻仔多人o錫就肆無忌憚.
重有一個女仔叫何里玉,係常歡喺電台節目裏面嘅忠實聽眾;為人神經質,極忠於美國荷里活文化,嗰期有乜嘢荷里活嘅新戲上演,佢就會學足人哋嘅造型同埋談吐.
另外重有一個專做人情婦嘅Sheila,成日渴望嫁入豪門可以做少奶奶,金絲雀,實行唔憂食唔憂住.
劇情大綱[編輯]
開頭嘅劇情分開幾路發展:
常歡喺電台遇到佢嘅忠實聽眾何里玉,但係何里玉覺得佢喺空氣中嘅聲音同真人嘅內涵有好大出入,完全唔係想像中咁激情浪漫,於是阿歡想盡辦法去以荷里活電影嘅扮相嚟同何里玉相襯,企圖得到阿玉嘅肉體.
另一方面,大佬常滿開始覺得屋企個黃面婆冇乜趣味,有時帶出街重會失禮自己,於是喺出面搵咗個情婦 Sheila;後嚟 Sheila 不擇手段咁殺入常家,迫走咗程大嫂,而 Sheila 就直頭入主咗常家.
常騷方面,成日同無雙表姑媽鬥氣,梁無雙為咗激常騷,走去常騷做嘢嗰間成人社區中心教腳底按摩實行打對台;後來無雙表姑媽去到常家,俾兩個老人家撩打台灣麻雀,三缺一就搵埋阿騷開檯,點知無雙一家輸三家慘敗,因此極唔順氣而令到同阿騷嘅敵對氣氛加劇.
常歡喺日本同何里玉一夜情之後,返到嚟香港就另結新歡,終於有次喺屋企俾痴情嘅阿玉撞破佢同另外一個女仔光脫脫咁喺房入面,常歡因此而俾兩個女仔圍攻,喺閃避嘅時候意外咁俾樹上面嘅鵪春蛋扑中咗未埋口嘅腦筍,令佢患上咗「無定向喪心病狂間歇性全身機能失調症」嘅罕見精神病;呢種病令患者嘅情緒完全失控,行為亦無跡可尋,有時會精神分裂,有時會癲癎,有時會抑鬱,重會有自殺傾向……等等;阿歡身邊嘅女朋友因為咁而走晒,但係心有不甘嘅何里玉就扮成咗私家看護,去常家假借照顧阿歡而搵機會報仇,點知阿玉同 Sheila 都俾阿歡嘅無定向病玩到發神經;阿玉因為報唔到仇而十分之沮喪,正要入房搵阿歡告別嗰時,見到阿歡特登整咗份禮物送俾佢,令佢大為感動而施展阿歡嘅接吻絕招巴黎鐵塔反轉再反轉,令阿歡大量谷血上腦,就係呢一吻令到阿歡個病好返.
程大嫂出走之後,去咗一間卡啦OK夜總會度做打碟兼陪唱,開頭成個師奶咁款搞到自己無客要,後來經阿騷點化之後,就決定發奮圖強改頭換面而變成一個冶艷女郎;有一次常滿咁啱嚟呢間夜總會同日本仔傾生意而撞到程大嫂,佢見自己個老婆變得咁正斗,就想追返自己老婆,甚至當佢係情婦都願意;原來自從阿 Sheila 入咗常家之後,個個月使錢好似倒水咁,買衫買嘢都使成十幾萬(港元),又唔識做家務搞到屋企一鑊泡,搞到老人家同埋屋企人都有怨言,所以呢一刻常滿發覺原來自己個老婆先至係好嘢;不過程大嫂心裏面雖然都好想重修舊好,但係又好嬲常滿當初咁對佢,所以拒絕咗常滿嘅追求.
到咗兩個老人家喺屋企擺大壽嘅日子,親朋好友都嚟常家祝賀,而常騷鍾情嘅表妹婉君同無雙表姑媽鍾情嘅表哥家明都有嚟賀壽,重即場宣佈咗婚事,可惜兩個鬥氣冤家嘅「愛人結婚了,新郎新娘不是我」,兩個人閃咗入房度一齊喊,繼而惺惺相識,開始咗段新嘅情侶關係.
後來何里玉亦都嚟到常家賀壽,點不知入去見到常歡俾大班女仔圍住細聲講大聲笑,正當發脾氣想走嘅時候,阿歡個頭又俾嘢扑親而搞到再次癲癎,身邊啲女仔即刻唔見晒,但係阿玉就好緊張咁即刻扶咗佢上房;原來阿歡係扮癲嚟睇吓邊個先係真心,於是兩個人個心就咁就走埋咗一齊.
程大嫂都有返嚟賀壽,常滿一見到大嫂就即刻想挽留佢,但大嫂仍然不為所動;Sheila 睇見常滿對以前個老婆咁留戀,即刻發晒脾氣話要離開常滿走去新加坡做人情婦.大嫂走咗,Sheila 又走埋,最後剩低常滿一個人飲悶酒……
兩個老人家見到咁情況,唯有親自出馬,帶住阿騷阿歡兩對情侶一齊操到去卡啦OK,幫大佬搵返程大嫂返屋企,故事就咁而大團圓結局.


text:
本身用開Tixder 和CxB 識女仔,但因為Tixder 開始變質,越黎越多工人姐姐,而CxB 的用戶越黎越少,所以轉玩SPEED DATING 識女仔,話哂SPEED DATING 可以見到真人,同埋幾百蚊當食餐飯,點知原來仲伏
當日起銅記某間樓上餐廳食TEA ,起搭地鐵時,當時見到個女仔,個女仔行得好急,點知去到現場撞返個女仔,個女仔好似好熟路咁,好懷疑個女仔係常客
玩完SPEED DATING 之後,配對左一個女人,之後add 佢whatsapp ,發覺張相個女仔無乜印象,唔知係邊個黎,同埋張相P 得好勁,唔似係女仔一般影的生活相,所以當時開始有d 懷疑,個女人個樣都老, 應該4x 歲,但其實當日個活動女人的年紀係max. 39 歲, 之後用facebook search 個女人,原來係maxxxlife 的manager ,係已婚人仕,仲有個小朋友,之後同個女人SAY HI ,之後就比個女人BLOCK 左了,我唔知個女人係剛剛失婚定想擴大個生活圈子,但如果佢做得maxxxlife 的manger ,應該都想sale 下野,唔會咁快block 人呱,除非佢係做媒
有無其他師兄都join speed dating?